
* SUMMARIUM 


Nach dem heutigen Stand der empirisch-psychologischen Forschung 
(vorwiegend nach Girgensohn und Gruehn) schhesst das religiose Grund- 
erlebnis als wichtigste Komponente cin gcistig-gedankliches Moment 
ein. Der »religišse Gedanke« ist in der Regel umlagert von mannigfachen 
Gefiihlen und erscheint oft mit diesen zu uničsbarer Einheit verschmol- 
zen, so dass es besonderer Schulung in der Selbstbeobachtung bedarf, 
um in den mannigfachen Gefiihlen den eigentlichen gedanklichen Kern 
aufzudecken. Ichfunktion und Gefiihl sind auseinanderzuhalten. Der 
Wille leitet das religičse Erleben ein, er fiihrt es herbei, befiehlt und 
unterhšlt es. Trotzdem ist das religičse Erlebnis nicht einfachhin ein 
Willensakt. Der_Wille zur Religiositit ist nicht die Religiositit. selbst. 
Einen: Akt wollen und dieser Akt sein, ist nicht das gleiche. 
Religišse Vorstellungen und Symbole wie mythisches Denken kčnnen, 
recht verstanden, einen tiefen Sinn haben. — Betrachtungen der geistes- 
wissenschaftlichen Psychologie (Spranger) fiihren zu šihnlichen Einsich- 
ten. Abwegig ist das Bestreben der analytischen Psychologie (Jung), 
die alles Religise nur als Ausdrucksform des unbekannten und uner- 
forschlichen Unbewussten gelten lisst und im Gottesbegriff lediglich 
eine unwissenschaftliche Hypothese erblickt. — Die Ergebnisse einwand- 
freier empirischer Forschung stehen in wundervollem Einklang mit 
der logischen Struktur der traditionellen Gottesbeweise. 


»Religiozno doživljavanje« kao pojam 


»Religiozno doživljavanje« uzima se ovdje kao psiholo- 
gijski pojam. Polazimo naime od činjenice, da svi ljudi barem 
načelno razlikuju takozvane religiozne doživljaje od ne-reli- 
gioznih ili profanih doživljaja. Kad se čovjek skrušeno kaje za 
svoje griehe ili kad čista srdca Bogu prinosi žrtvu, onda je to 
po priznanju svih »religiozan« čin: u čovjekovoj se duši 
odvija »religiozno« doživljavanje. Kad vojnik propisno pozdrav- 
lja starijeg, i to tako da je izvanjski čin pozdravljanja uistinu 
izraz pravog strahopočitanja, onda je takav doživljaj po sebi 
»profane« naravi. O doživljajima se ne može obćenito reći, da 
su jedni naprosto religiozni, a drugi uviek profani. Ista vrsta 
doživljaja može biti čas religioznog čas profanog značaja. Tako 
na pr. ima religiozne ljubavi i profane ljubavi, religioznog po- 
štovanja i profanog poštovanja, religioznog odricanja i profa- 
nog odricanja, i t. d. Bez sumnje je drugo, kad se netko odriče 
izvjestnog jela iz kršćansko-asketskih motiva, a drugo, kad se 
tko odriče stanovitog jela iz čisto zdravstvenih razloga. Po 
svojoj psihičkoj strukturi razlikuje se čin ljubavi kako od čina 

poštovanja tako i od čina odricanja. No ukoliko predpostav- 
ljamo, da imamo čin religiozne ljubavi, religioznog pona 
i religioznog odricanja, nameće se sliedeće pitanje: Što je ono, 
po čemu se ti čini podudaraju, po čemu ih nazivamo zajednič- 
kim imenom >»religioznima«? .Kad tako postavljamo pitanje, 
razumije se, da već predpostavljamo razliku u pogledu nutarnje 
sastavljenosti pojedinih čina: znamo naime već, da je ljubav 
nešto drugo nego poštovanje ili odricanje. Sva je naša pažnja 
upravljena na takozvani religiozni značaj tih čina. Zbog 
toga onda kratkoće radi govorimo o religioznom činu kao 
takvom, o religioznom doživljaju ili o religioznom doživljava- 
nju. Pitanje je uviek isto: 

Koje duševne komponente uključuje ili obuhvaća obilježje 
»religiozno«? 

Osnovna je potežkoća u tom, što uobće ne znamo za točnu 
granicu između >»religioznog« i »profanog« područja. Tu gra- 
nicu ne smijemo naprosto po našoj volji odrediti, jer to bi zna- 
čilo svojevoljno konstruirati religiju i pojam 6 njoj. Naša je 
dužnost i zadaća, da pronađemo ili da metodički utvrdimo, što 
je religija po svojim duševnim komponentama. Tako s jedne 
strane već predpostavljamo pojam religije, dok s druge strane 
tek pitamo za njegovo izpravno značenje. — U stvari ta po- 
težkoća nije tako velika, kako se na prvi pogled čini. Ona je 
načelno zajednička svim znanostima. Svaka nauka mora pola- 
ziti od nekog više ili manje određenog pojma o svom predmetu, 
a u toku razpravljanja odnosno iztraživanja mora ići za tim, 
da ga opravda i da ga točno odredi. 

Religija je bila izložena najrazličnijim tumačenjima. Ta je 
činjenica možda najviše uvjetovana okolnošću, što profana po- 
viest ne pruža nikakvih spomenika ili svjedočanstava, po ,ko- 
jima bismo mogli vremenski utvrditi početak religije i histo- 
rijski opisati njen postanak. Historijski doduše ne znamo za 
narode, koji bi živjeli bez religije, to jest za narode, koji bi bili 
areligiozni. Ali, koliko danas znamo, profana poviest ipak nije 
u stanju da pozitivno prikaže početak religioznog života čov- 
ječanstva. 

U tom pitanju upućeni smo prema tome i na takozvano 
historijsko zaključivanje kao i obćenito na teoretsko mišljenje. 
Stoga nije čudno, da su prema različnim naziranjima na sviet 
nastali mnogovrstni pokušaji tumačenja religije, i to tumačenja 
njenog sadržaja i njenog smisla, njene biti i njenog prava na ' 
obstanak. Nas ovdje prvenstveno zanima pitanje o njenom 
smislu i o njenoj biti, zapravo pitanje o psihičkoj struk- 
turi religioznosti ili subjektivnog religioznog doživljavanja. 

Poviest religija i filozofija religije obširno raz- 
pravljaju o različitim teorijama, koje treba da daju odgovor 
na pitanje o početku religije. Te teorije obično prejudiciraju 
rješenje pitanja o psihičkoj strukturi religioznog doživljavanja, 


Psihologija religioznog doživljavanja 99 


a kadkad se i jednostavno temelje na određenom shvaćanju 
religioznosti. Međutim, pitanje o psihičkoj strukturi 
religioznog doživljavanja mora biti odieljeno od svakog teoret- 
skog razpravljanja. O njemu treba govoriti sa stajališta empi- 
ričkog iztraživanja. Izkustvo kao takvo treba da 
pokaže, štosezbivaučovjeku kadseunjemu 
odvija proces religioznog doživljavanja. 

.  Skolastički orientiranim misliocima znalo se prebacivati, 
a prebacuje im se još i danas, da oni previše »racionaliziraju« 
religiju, to jest da oni odveć intelektualistički shvaćaju reli- 
gioznost, dok izkustvo pokazuje, da se prava religioznost opire 
svakom shematiziranju i šabloniziranju. 

Sigurno bi bilo krivo, kad bi tko mislio, da se život odvija 
kao neko silogističko zaključivanje. U odlukama ljudi ne smi- 
jemo uviek samo tražiti rezultat sviestno i pravilno provedenog 
silogizmiaa. Čovjek nije »samo« razum. Na njegove odluke utječe 
i srdce. Mi smo uostalom napried rekli, da ovdje radimo o re- 
ligioznom doživljavanju kao psihologijskom pojmu. To 
znači, da ne ulazimo u pitanje, da li »doživljavanje« može na- 
domjestiti »mišljenje«. Iracionalistički sistemi u opravdavanju 
religije i sigurnosti o egzistenciji Božjoj zabacuju »teoretsko« ili 
»racionalno« znanje kao prvi temelj, te se pozivaju na »do- 
življavanje«, to jest na sigurnost, koja da se ne da razumski 
opravdati, ali koja da je uključena u konkretnom doživljavanju. 
O tom pitanju razpravlja filozofija religije kao norma- 
tivna znanost. Ipak ćemo obzirom na naše pitanje napomenuti,« 
da se naročito u protestantskim krugovima udomaćilo mišljenje, 
da je religioznost po svojoj biti neko čuvstvo. Zastupnici ove 
teze nisu se mogli složiti u drugim pojedinostima. To je konačno 
i razumljivo, kad znamo, da je pojam čuvstva još i danas 
psihologijski vrlo neodređen. Samo treba zapamtiti, da su »ira- 
cionalisti« do svog stajališta došli kao filozofi, a ne kao psi- 
holozi. 

Religija je »sveta zemlja«, na koju ne smijemo stupiti, 
zemlja, kojoj se smijemo samo iz daljine diviti. Tako su rezo- 
nirali drugi, koji su u svakom naučnom promatranju religioz- 
nog doživljavanja kao i u svakoj sviestnoj refleksiji o njemu 
vidjeli njegovu profanaciju. 

Uzprkos svim tim stajalištima nametnula se naročito u 
zadnje vrieme potreba, da se konačno ustanovi, što nauka ima 
da drži o onoj pojavi, koju zovemo religioznost. Koliko god 
naime bilo stvarnih potežkoća oko znanstvenog upoznavanja 
religioznosti, znanost je ipak morala ustanoviti, da je i religi- 
oznost zbiljska pojava, dio empiričkog svieta, i da ona prema 
tome u određenim granicama može biti predmet znanstvenog 
razpravljanja i izpitivanja. Kod toga je dakako prvo i najglav- 
nije pitanje moralo biti ovo: U čemu se sastoji bit religioz- 
nosti? Trebalo je, kako ćemo vidjeti, ustanoviti duševne činbe- 

nike one funkcije, kojom čovjek doživljuje jedan religiozan 
sadržaj. Je li to jednostavan ili kompleksan doživljaj? Ako je 
kompleksan, koje su pojedine njegove komponente? Ako se ne 
mogu točno utvrditi sve pojedine komponente, mogu li se ba- 
rem sa sigurnošću odkriti glavne komponente? 


Je li religija samo čuvstvo? 


Ova je problematika postala aktuelna naročito zato, što se 
po naučavanju protestantske i modernističke filozofije religije 
sva religioznost bitno sastoji u čuvstvima kao iracionalnim do- 
življajima. Klasična je formula religioznog iracionalizma, kako 
smo već na drugom mjestu spomenuli, Schleiermacherovo 
»čuvstvo podpune ovisnosti« o neograničenome (vidi moj: Uvod 
u psihologiju religije. I. Zagreb 1939., str. 98). Ma da je 
Sehleiermacher branio religiju protiv racionalizma, ipak je na- 
čelno priznao subjektivno-relativni značaj religije. Religija kao 
proizvod čuvstva izložena je samovolji pojedinca. Jer čuvstvo 
kao takvo nije kao misao ili opažaj upravljeno van na jedan 
normativni predmetni sadržaj, nego se sastoji u takvom naroči- 
tom doživljaju, u kojem čovjek višemanje totalistički proživ- 
ljava svoje aktualno duševno stanje: ono je kao neki reaktivni 
izraz cjelokupnog duševnog razpoloženja subjekta i utoliko 
jedno čisto afektivno stanje. 

Zanimljiva je činjenica, da je baš jedan protestantski uče- 
njak morao sa stajališta čiste empiričke nauke ustanoviti, da 
uobće nema takozvanih jednostavnih ili osnovnih religioznih 
čuvstava i da se religioznost nikad ne sastoji iz samih čuvstava. 
To je protestantski bogoslov K. Girgensohn, koji se od 
svojih mladih godina bavio psihologijom. On je 1921. godine 

* objelodanio djelo o psihičkoj strukturi religioznog doživljava- 
nja". O njegovoj eksperimentalnoj metodi govorili smo obširnije 
na drugom mjestu. Ovdje ćemo se baviti njegovim glavnim re- 
zultatima. 

Girgensohn obširno razpravlja o pojmu čuvstva pozivajući 
se neprestano na izkaze izpitivanih osoba. Morao je ustanoviti, 
da svaki religiozni doživljaj uključuje kao bitni sastavni dio 
jedan intelektualno-misaoni čin, koji je obavijen različitim 
čuvstvima. Zanimljivo je, da izpitivane osobe u nekim sluča- 
jevima jedva naslućuju ili izričito nieču, da »misle« nešto, a 
da točna psiholožka analiza uzprkos tome odaje prave misaone 
procese. 


1K. Girgensohn, Der seelische Aufbau des religišsen Erlebens. 
Eine religionspsychologische Untersuchung auf experimenteller Grund- 
lage". Giitersloh 1930, — Više o tom u mojoj knjizi: Die Problematik 
der Religionen. Fine religionsphilosophisehe Studie mit besonderer Be- 
riicksichtigung der neuen Religionspsychologie. Paderborn 1936. Sljedeći 
su odlomci djelomično preuzeti iz mog predavanja: Moderna psihologija 
religije. (Život. 18, 1937, str. 218—232.) 

Girgensohnov posao bio je otežčan poglavito tim, što psiho- 
logija nema točnog pojma čuvstva. S druge strane je način 
običnoga govora takav, da pojam čuvstva označuje sve kom- 
pleksne afektivne doživljaje, ma da se tu često radi zapravo 
samo o sporednim afektivnim primjesama. Ima slučajeva, u ko- 
jima se izvjestna misao nalazi na vrlo nizkom stupnju svjest- 
nosti, pa se kaže, da je čuvstvo. Ima nadalje slučajeva, u ko- 
jima se neki misaoni proces nalazi na vrlo nizkom stupnju 
razgovietnosti, tako da ga ne možemo jezičkim ili grafičkim 
simbolima definirati, pa se opet kaže, da se radi o čuvstvu. 
Konačno ima slučajeva, u kojima se određeni misaoni proces 
ne može podpuno i po našoj volji »savlađivati«, te stoga ni u 
svako doba ponavljati, pa se i tu kaže, da imamo posla sa čuv- 
stvom. Mogle bi se nabrajati još i druge slične okolnosti, u ko- 
jima čovjek drži, da se radi o čuvstvu, dok točno psiholožko 
razčlanjivanje odaje i druge komponente. 

Činjenica, da je Girgensohn u našim razgranjenim čuv- 
stvenim doživljajima iznova odkrio intelektualno-misaoni čin- 
benik, bila je od velike važnosti za psihologijsko iztraživanje 
religije. Važna je također bila konstatacija, da u praktičnom 
doživljavanju nema osnovnog religioznog čuvstva, nego da se 
tu može govoriti samo o nekim dominantnim komponentama. 
Ta je konstatacija otvorila nove vidike na psiholožko razčlanji- 
vanje i prosuđivanje religioznih čuvstava, prije svega na pita- 
nje o određivanju psihičke biti religije. 

Pitajmo sad: Kako izgleda psihička struktura svakog pra- 
vog religioznog doživljaja? Ili još određenije: U čemu se sastoji 
'psihička bit religije odnosno religioznosti? 

Iracionalistička filozofija religije odgovarala je na to pi- 
tanje obično ovako: Religioznost se sastoji u naročitom čuvstvu, 
koje se ne može točno definirati. 

Na osnovu svojih pokusa Girgensohn i Gruehn odgovaraju 
na to pitanje, da se religioznost sastoji u naročitom sin- 
tetičkom činu, koji je u isto vrieme i misao 
i takozvana jafunkcija. 

Za izpravno razumievanje ove definicije potrebno je da 
pobliže objasnimo sliedeće tri točke. Prvo, što je religiozna 
misao? Drugo, što je religiozna ja-funkcija? Treće, u 
čemu se sastoji naročiti sintetički značaj religioznog 
čina? Tek točan odgovor na sva ta pitanja omogućit će nam 
uvid u istinsku religioznost. 

Religioznu misao shvaća Girgensohn u smislu nezornog 
spoznanja. Radi se dakle o nezornom predmetnom sadržaju, 
koji se ne može svesti ni na predočbe ni na koje mu drago 
osjetne funkcije. Drugim riečima, kad Girgensohn kaže, da je 
misao dominantan sastavni dio religioznog doživljavanja, onda 


*w. Gruehn, Religionspsychologie. Breslau 1926, str. 43. 

rieč »misao« kod njega označuje pravo duhovno mišljenje. 
Gdje god prema tome ima religioznog doživljavanja, tamo se 
misli nešto, i to ne samo slučajno, nego nuždno. Podrobno 
razčlanjivanje izkaza izpitivanih osoba pokazuje naime, da po- 
jedini religiozni doživljaji tih osoba uključuju neke komplici- 
rane misaone procese, iako te iste osobe često baš protivno 

. tvrde, da ništa ne misle. Kod pokusa utvrđeno je među osta- 
lim i to, da pri čitanju ili poslije čitanja religioznih tekstova ne 
nastaje religiozno doživljavanje kad god nema misaonih pro- 
cesa. Zato s pravom smijemo reći: Gdje nema nikakvog du- 
hovnog mišljenja, tamo nema ni prave religioznosti. 

Treba dalje da pitamo: U čemu se pobliže sastoji reli- 
giozna misao kao religiozna? — Girgensohn izričito na- 
glašuje, da religiozna misao, nije abstraktno-diskurzivno miš- 
ljenje, koje takoreći iz amorfne mase misli prelazi u jasno 
logičko grupiranje misli. To bi bilo znanstveno mišljenje. Re- 
ligiozna je misao više intuitivno mišljenje, zapravo du- 
hovni proces, koji ima jednu dielom diskurzivnu dielom intu- 
itivnu misaonu okostnicu. Zato na religioznu misao nailazimo 
već na predznanstvenim slojevima, tamo gdje nema najveće 
moguće svjestnosti ili razgovietnosti i gdje mišljenje ima još 
više afektivnih primjesa. 

Zadnje pitanje: Na koji je predmetni sadržaj uprav- 
ljena religiozna misao? — Misaoni sadržaj religioznog doživlja- 
vanja sastoji se u tome, što čovjek obično nejasno (intuitivno), 
ali ipak s pravom sigurnošću spoznaje odnosno »doživljajno 
izkusi« svoju ograničenost i svoju ovisnost o nečem višem. U 
tom smislu se tu već na neki način prejudicira pojam o Bogu 
ili čak i sama egzistencija Božja. 


Drugi je sastavni dio religioznog doživljavanja takozvana 
religiozna ja-funkcija. Taj izraz potječe od »wirzburžke 
škole«, koja pri izpitivanju višeg duševnog života u pojedinom 
činu razlikuje predmetni sadržaj od naročite funkcije. Funkci- 
jom uzpostavlja se unutrašnji dodir između subjekta i pred- 
metnog sadržaja. Najintenzivnije funkcije su takozvane ja- 
funkcije, jer njima cjelokupni »ja« dolazi u živi unutrašnji 
dodir s predmetom doživljavanja (Gruehn). 

Ja-funkcija je u isto vrieme i aktivna i pasivna. Pasivna 
je utoliko, što je »ja« predmet samog sebe. Taj dvostruki aspekt 
dolazi i gramatički liepo do izražaja u sliedećoj formuli: »Ich 
(aktivnost!) lasse m i ch (pasivnost!) ergreifen«. U većini sluča- 
jeva naše djelatnosti aktivna je samo jedna ili druga duševna 
moć. Tako je na pr. kod učenja aktivan razum. Kod religioz- 
nog doživljavanja aktivno je cielo osobno središte (»ja«!), koje 
se služi takoreći svim duševnim moćima. U činu ljubavi oči- 
tuje se također ja-funkcija. Možda ćemo najlakše shvatiti, što 
znači ja-funkcija, kad reflektiramo o našem vlastitom držanju 

prema čovjeku, koga ljubimo, te o stavu što ga zauzmemo 
prema čovjeku, kad tek kritičkom hladnoćom priznamo njegove 
sposobnosti i odlike. 

Slično kao religiozna misao i religiozna ja-funkcija ima 
svoju specifičnu značajnost. Pozitivna religiozna ja-funkcija 
jest lični dedikativni stav čovjeka prema predmetu doživljava- 
nja (prema Bogu); što više, ona je nekakvo intimno stapanje 
između našega »ja« i predmeta našeg doživljavanja. Na taj na- 
čin u religioznom doživljavanju vibrira ciela čovjekova ličnost, 
nježno i čisto kao u nadprostornim i nadvremenskim regijama, 
područjima. 

Religioznost nije dakle obično teoretsko znanje o religiji, 
abstraktno mišljenje o Bogu ili o bilo kojim »nezemaljskim« 
sadržajima. Naprotiv, religioznost je u najboljem smislu rieči 
stvaralački doživljaj, kojim se uzpostavlja ili obnavlja živ 
odnos između našeg »ja« i doživljajnog predmeta, dakle između 
čovjeka i Boga; ona je zapravo podpuna predanost čovjeka 
Bogu, Taj stvaralački momenat uzpostavljanja ili obnavljanja 
spomenutog intimnog odnosa jest najznačajnije obilježje reli- 
giozne ja-funkcije. Religiozno se doživljavanje stvara naroči- 
tom ja-funkcijom. 


Dosad smo opisali samo dva dominantna sastavna diela 
religioznog doživljavanja, to jest ona dva glavna elementa, bez 
kojih naprosto nema pravog religioznog čina. Preostaje još da 
barem s nekoliko rieči upozorimo i na naročiti sintetički 
značaj religioznosti. To je tim potrebnije, što u konkretnom 
životu svaki pojedini religiozni čin sačinjava neko nedjeljivo 
doživljajno jedinstvo. 

Werner Gruehn opisuje sintetički značaj religioznog 
doživljavanja pod trostrukim vidom, i to u tom smislu, da se 
zapravo radi o trostrukom cjelovito-sintetičkom aspektu. 

s Prvi sintetički aspekt: imamo najjaču moguću upravlje- 
nost cieloga »ja« na religiozni predmet; utoliko je religioznost 
najdublje i najličnije doživljavanje, i to pravo sintetičko ili 
jedinstveno doživljavanje, jer je cjelokupni »ja« upravljen na 
predmet doživljavanja. — Drugi sintetički aspekt: napried spo- 
menuto intuitivno spoznanje vlastite ograničenosti i ovisnosti 
ima obilježje jedinstvenosti, jer se tu množtvo nejasnih misli 
gleda kao neka cjelina, i to kao jednim jedinim činom. — 
Treći sintetički aspekt: dvie gornje sinteze, to jest sintetička 
ja-funkcija i sintetička misao kao da se stapaju u novu sintezu 
višeg reda. 


Iz toga se vidi da religioznost nije doživljaj manje ili pod- 
ređene vriednosti. Ona više nego svaki drugi čin zahvata u 
samu nutarnjost čovjeka i obuhvata čitavu njegovu ličnost. 
Ma da se korien religioznosti mora tražiti u predznanstvenim 

slojevima našega bitka, ona se ipak odigrava, kako Gruehn 
kaže, na onim budnim stupnjevima čovječje sviesti, na kojima 
je izvor svih velikih tvorevina čovječanstva (kao na pr. filozo- 
fija, umjetnost, ćudorednost). 

Preostaje još jedna potežkoća, na koju treba barem upo- 
zoriti.. Mnogi ne će htjeti vjerovati, da svaki religiozni doživljaj 
uključuje jednu intelektualno-misaonu komponentu. Uzmimo 
na pr. religioznost jedne priproste bake, koja prostodušno i 
takoreći automatski vrši svoje svagdašnje religiozne dužnosti. 
Čini se, da tu nema nikakve misaone komponente, nego da se 
radi o nekoj sliepoj predanosti — čemu? Možda ničemu! 

Za rješavanje ove potežkoće treba imati pred očima, da je 
religiozni doživljaj vanredno kompliciran čin višeg duševnog 
života. Na tom je području psihologijsko promatranje tako težko, 
da čak i školovani i izvježbani samopromatrači često nikako 
ne mogu utvrditi važne komponente svojih doživljaja. Zato 
nije čudno, kad jedna priprosta osoba jedino zna, da vrši svoju 
religioznu dužnost, a da ne može razlikovati između pojedinih 
sastavnih dielova svoga doživljavanja. Ona najviše zna za ono, 
što je na površini, a to su mnogovrstna čuvstva. Psiholog-struč- 
njak morat će da vidi, da li sena nesviestnim slojevima 
njezinog doživljavanja krije neka misao. 

Na iznesenu potežkoću možemo osim toga odgovoriti jed- 
nim protupitanjem: Hoće li ova priprosta baka moći izpravno 
opisati čin ljubavi ili poštovanja ili strahopočitanja? Ona će te 
čine po svoj prilici opisati na način, koji se protivi točnom psi- 
"hologijskom izpitivanju, jer nije naučena da reflektira o do- 
življajima svoje sviesti. Jedna majka zna, da ljubi svoje diete, 
ali za nju je ta ljubav život — ne refleksija! Zato njezini 
izkazi, ma koliko to zvučilo paradoksno, psihologijski često 
nisu od velike vriednosti“. 

S onim, što su Girgensohn i Gruehn prema svojoj izkustve- 
noj građi ustanovili kao bit religioznog doživljavanja, slažu se 
— tako nam se barem čini — i razmatranja u stilu duhovno- 
znanstvene psihologije. Tako na pr. E.Spranger među osta- 
lim kaže sliedeće: ». čim se neki izolirani i ma koliko 
subjektivni vriednostni doživljaj proživljava u svom značenju 
za čitav životni smisao, ima on neki religiozni ton. Vried- 
nost, koja se saznaje kao konačno smisleno izpunjenje čitavog 
individualnog života, nuždno je najviša vriednost, što je dotični 
individuum uobće doživljava. Isto tako i obratno: ne da se za- 
misliti, da najviši vriednostni doživljaj — pa bio to do- 
življaj samo jednog časa — ne bi u nekom duhovnom biću 
zračio pun smisla nad čitavim životom. Ovo nejasno osje- 
ćajno ili mišljenjem osvietljeno stanje, u kom se pojedini do- 
življaj postavlja u pozitivni ili negativni odnos prema ukupnoj 


% Poredi moj Uvod u psihologiju religije. 1. Zagreb 1939, str. 116-125. 

vriednosti individualne životne jezgre, nazivamo religi- 
oznošću...« 


O ulozi volje kod religioznog doživljavanja 


U katoličkim se krugovima češće prigovara Girgensohnu, 
da on u svojim iztraživanjima previše zanemaruje volju od- 
nosno voljni činbenik, jer voljnim procesima u religioznom 
doživljavanju pripisuje samo sekundarno značenje. Po njemu 
čin volje nije pravi sastavni dio religioznog doživljaja: čin 
volje nikako ne konstituira jezgru religioznog doživljaja, nego 
je samo kao podređen ili sekundaran aspekt. 

Da u toj stvari ne vodimo borbu protiv izmišljenog pro- 
tivnika, potrebno je uočiti sliedeće momente: 

Girgensohn otvoreno priznaje, da tek u podpunom preda- 
nju volje imamo podpun proces »religioznog obraćenja«. Ujedno 
iztiče, da se sve izpitane osobe slažu u tom, da je odluka volje 
uviek posljedica nekih procesa, koji se odvijaju prije svakog 
voljnog odlučivanja, što više, takvih procesa, koji tek omogu- 
ćuju volji, da se sviestno i slobodno odluči za religiju. Voljna 
je funkcija kao simptom već izvršene nutarnje promjene. U 
njoj dolazi do izražaja dinamika novog života, koji je nuždna 
posljedica »religioznih osnova«. Zato »pratajna« religije 
leži u jednom stavu subjekta, koji se formira bez sviesti slo- 
bode. Taj novi stav subjekta nije čin volje, ali je temelj za 
novu upravljenost volje i voljnog djelovanja. U čovjeku nastaje 
jedno uvjerenje, ne kao rezultat sviestnog voljnog odlučivanja, 
nego ovisno o njemu. Volja preuzima svoju funkciju tek onda, 
kad je to uvjerenje već formirano i kad ga treba u sviestnoj 
slobodi prihvatiti i kroz život priznavati. 

Valja napomenuti, da se Girgensohn u zastupanju ove teze 
uglavnom brani protiv psihologijskog volunta- 
rizma, po kojem se sva religioznost svodi na volju. G. 
Wunderle je još u svoje vrieme naglasio, da ovo Girgen- 
sohnovo tumačenje nije dostatno, što više, da ono takoreći 
uključuje i proturiečje". Poslije je E. Raitz v. Frentz 
upozorio, da je Girgensohnov učenik W. Gruehn taj nedostatak 
već djelomično izpravio“. Međutim, sam W. Gruehn kasnije 
spominje, da katolički kritičari precjenjuju ulogu volje u re- 
ligioznom doživljavanju, i to naprosto zato što zamjenjuju 
osnovni religiozni doživljaj s onim duševnim stavom, koji 
»uvodi« u taj doživljaj". Obzirom na ova razilaženja drži A. 


“E. Spranger, Oblici života. Duhovnoznanstvena psihologija i 
etika ličnosti. Zagreb 1942, str. 275. Citirano prema prievodu V. Filipo- 
vića s izmjenama po korienskom pisanju. 

* Philosophisches Jahrbuch, 35, 1922, str. 274. 

* Stimmen der Zeit. 109, 1925, str. 208. 

*W. Gruehn, Religionspsychologie. Str. 86. 

Willwoll, da je u toj stvari vrlo težko lučiti psihologijski | 
material od drugih motivacija. 

Između Girgensohna i Gruehna opaža se uglavnom ta 
razlika, što je djelatnost volje po Girgensohnu uviek tek po- 
sljedica religioznog doživljavanja, zapravo njegovo prirodno 
jenje, dok je po Gruehnu volja također ona duševna 
, koja uobće vodi do religioznog doživljavanja. Gruehn 
se služi istom psihologijskom metodom kao Girgensohn, jedino 
s tom razlikom, da su kod njega već uklonjeni neki Girgen- 
sohnovi metodički nedostatci. 

Kod ocjenjivanja ovih rezultata kritičari se kadkad pozi- 
vaju na bogoslovlje. S bogoslovnog stajališta prigovaraju, da 
se »zapostavlja« voljni činbenik u religioznom doživljavanju. 
— Uočujemo li čin vjere prema naučavanju bogoslovlja, onda 
treba prije svega ustanoviti, da se radi o pravom spoznajnom 
činu: fides est actus intellectus. Ova se teza brani pro- 
tiv bogoslovnog voluntarizma starijeg i novijeg protestantizma 
kao i protiv iracionalističkih nastojanja modernizma, ukoliko 
sve te struje smatraju vjeru činom volje, a ne razuma, Prema 
svim tekstovima Sv. Pisma, kojima se dokazuje napried nave- 
dena teoložka teza, nalazimo, da je uviek istina predmet 
vjere: čin vjere sastoji se formalno u prihvaćanju određene 
istine, bezvjerje u zabacivanju vjerskih istina. Tu se naravno 
misli na samu bit čina vjere, a ni najmanje se ne nieče pove- 
zanost toga čina sa činima volje. Volja može zapoviedati čin 
vjere, a može također u svom djelovanju vjerom dobiti novu 
orientaciju i novi polet. Što više, svoju moralnu vriednost do- 
biva čin vjere tek ukoliko stoji u domeni volje. Ali zato po 
svojoj nutarnjoj konstituciji ipak nije čin volje: on je po svojoj 
biti spoznaja, čin intelekta, i sastoji se u razumskom prihvaća- 
nju i priznavanju određene istine. Može se čak reći, da je za 
čin vjere uviek potrebna i volja, ali iz toga ipak još ne sliedi, 
da je volja sastavni dio samog čina vjere. 

Imajući pred očima ovu nauku Crkve o činu vjere ne vi+ 
dimo, zašto se mnogi katolički kritičari tako skeptički izraža- 
vaju o Girgensohnovom »obescjenjivanju« volje. Tko pažljivo 
prati njegova razlaganja od početka do kraja, taj mora opaziti, 
da Girgensohn uviek govori o »osnovnom religioznom do- 
življaju« u smislu napried izložene problematike. Pita se, dakle, 
koje su bitne komponente onog najosnovnijeg procesa, 
kojim se jedan doživljaj konstituira kao religiozan. Obzirom 
na tako postavljenu problematiku Girgensohn na osnovu svog 
materiala obćenito zaključuje, da se tu radi o jednom misao- 
nom procesu. Ovaj se rezultat načelno ne protivi nazoru ili 
tvrdnji, đa religioznost u smislu m oraln o-dobrog čina dobiva 
svoju vriednost tek uslied svoje povezanosti s voljom. Načelno 


* Schweizerische_Rundschau. 27, 1927/28, str. 1050. 

je dakle moguće, da je osnovni religiozni doživljaj misaone na- 
ravi, a da je ipak volja nosilac religioznog života; inače bi 
istim prigovorom bio pogođen i čin vjere u teoložkom smislu. 
No ne samo da je to moguće, već je to također eksperimentalno 
utvrđena činjenica, koja je, kako nam se čini, u divnom skladu 
s naukom bogoslovlja o činu vjere. Drugo je, dakako, pitanje, 
da li je baš umjestno nazvati volju »podređenim« ili »sekun- 
darnim« činbenikom religioznog doživljavanja. Ukoliko volja 
ne konstituira kao bitna komponenta osnovni religiozni do- 
življaj, ovaj je izraz bez sumnje na mjestu. Ali ukoliko ipak 
postoji nuždna povezanost osnovnog religioznog doživljaja s gi- 
banjima volje, ovi izrazi mogu imati i krivo značenje. I čini se, 
da je baš ova posljednja okolnost dala povoda mnogim prigo- 
vorima. 

"Tim naravno nije rečeno, da su Girgensohnovi izvodi o 
ulozi volje u religioznom životu u svakom pogledu zajamčeni 
i izpravni. To pitanje još nije dovoljno razčišćeno. Girgen- 
sohnovi rezultati dopuštaju korekturu, ali ta se korektura mora 
temeljiti na empiričkom materialu i na metodičkom postupku. 
Na ovom je mjestu trebalo samo obćenito pokazati, da prigo- 
vori, koji se iznose s načelnog bogoslovnog stajališta, eventualno 
i ne pogode Girgensohnove rezultate u pogledu duševnih kom- 
ponenata osnovnog religioznog doživljaja. 

Poslije ovih opazaka vratimo se sad još jedanput. kratko 
na ulogu volje kod religioznog doživljavanja, i to tako, da kon- 
frontiramo stav Girgensohna i Gruehna s prigovorima kato- 
ličkih bogoslova. 

Girgensohn i Gruehn misle, da volja kod religioznog do- 
življavanja ne sudjeluje neposredno, ali da zato ipak igra 
važnu ulogu. Ta je uloga dvostruka. Volja prije svega utječe 
na one činbenike, koji se mogu smatrati nosiocima religioznog 
doživljavanja. Drugim riečima, volja je važna kod pripravlja- 
nja na doživljavanje: ona može spriečiti sam postanak doživ- 
ljavanja, a može također stvarati dobre uvjete za doživljava- 
nje. Druga je uloga volje u tom, što ona »izkorišćuje« reli- 
giozno doživljavanje za život, to jest što daje životu pravac po 
smislu religioznog doživljavanja. 

+ Oni, koji uporno traže volju kao sastavni ili konstitutivni 
dio religioznog doživljavanja, neka malo razmišljaju o tom, 
kako je za svaku krepost potrebna volja, a da kreposti zato 
ipak nisu jednostavno istovjetne s voljom. Volja je samo njihov 
preduvjet i njihova predpostavka; ona zapovieda, da krepost 
djeluje, kao što je ona i uzrok kreposti. Htjeti neki čin, još ne 
znači biti taj čin. Dok traje neki čin, pripravljen i zapoviedan 
po volji, nekako je u tom trajanju uključena i volja, dakako ne 
nuždno kao nutarnji sastavni dio samog tog čina, nego samo u 
tom smislu, što i volja mora kao izvanjski činbenik djelatno 
trajati, da bi onaj čin — štogod on po svojoj vlastitoj naravi 

bio — mogao dalje postojati. Drugo je čin religioznosti, a drugo 
čin volje za religioznost. Svoju ćudorednu vriednost dobiva čin 
religioznosti od čina volje za religioznost. Ali zato volja za re- 
ligioznost još nije sama specifična religioznost. Htjeti biti reli- 
giozan, još ne znači stvarno biti religiozan. 


Religiozne predočbe i simboli 


Svima je dobro poznato, da u religioznom spoznavanju 
veliku važnost imaju predočbe i zorne slike. Vjerske se istine 
često prikazuju simbolički. Stoga je važno znati, zašto pred- 
očbe nisu dominantna komponenta religioznog doživljavanji 

Pojam predočbe je u običnom govoru višeznačan. Girgen- 
sohn ga shvaća u smislu reprodukcije onih konkretno-zornih 
osjeta, koji se mogu doživljavati. Njihovo je značenje, tako 
izvodi Girgensohn, u strukturi religioznog doživljavanja od se- 
kundarnog značenja. To se vidi iz točnog izpitivanja odnosa, 
što ga u pojedinim konkretnim slučajevima predočbe imaju 
prema misaonim suvislostima istog doživljavanja. No budući da 
je i za školovane promatrače često vrlo težko razlikovati zorne 
datosti od nezornih, to je ovo pitanje jedno od najkomplicira- 
nijih psihologijskih problema. Da se može govoriti o predočbi 
u strogom smislu, potrebno je, da reproduciranu zornu sliku 
možemo opažati i onda, kad u isto vrieme imamo i misao o 
istoj stvari. Obratno, kad imamo samo znanje o bivšem zornom 
osjetu, koji sad nije zorno reproduciran, nema prave predočbe. 
U ovom posljednjem slučaju radi se zapravo o mišljenju, jer 
ovi zorni momenti imaju svoj smisao tek u pravim misaonim 
suvislostima. 

Eksperimentalna metoda pruža mogućnost, da se prividne 
predočbe prepoznaju kao prave misli. U tom je smislu Girgen- 
sohn ustanovio, da izkazi izpitivanih osoba netočno govore o 
predočbama, dok se kod njihovog doživljavanja stvarno radi 
o mislima. 

Religiozne predočbe imaju među ostalim i to svojstvo, da 
mogu biti nestvarne i absurdne, a da ipak izriču neki smisao. 
Tu se radi o takozvanom simboličkom značaju religiozne spo- 
znaje. Čovjek vidi ili čuje zorni simbol, ali u isto vrieme misli 
nešto drugo, nego što taj simbol po svojim zornim činbenicima 
znači. Već u običnom životu stanovite kretnje ili znakovi imaju 
sasvim drugo značenje, nego što oni po svojoj prirodi zapravo 
jesu. Isto tako ima i matematičkih simbola; oni su čak od ve- 
like važnosti. No najviše se o simbolima može govoriti u reli- 
giji. To.sliedi iz naravi same stvari. Religiozni sadržaj odnosno 
religiozne istine većinom nisu predmeti našeg izkustvenog 
svieta, nego se odnose na transcendentnu stvarnost, o kojoj 
imamo samo analognih pojmova. Čim prelazimo granice empi- 
ričkog svieta, tražimo nove mogućnosti za prikazivanje i izra- 
žavanje onog, što stvarno mislimo. O Bogu Otcu, da uzmemo 

najobičniji primjer iz Sv. Pisma, možemo misliti samo po ana- 
logiji prema pojmu otca, što ga imamo iz našeg vlastitog života 
odnosno iz života poznate nam prošlosti. Mnogima je taj »Bog 
Otac« s bielom bradom u kasnijim godinama kamen smutnje, 
što više, razlog, da s negodovanjem govore i o tobožnjem reli- 
gioznom  »zaglupljivanju«. Međutim, takve i slične izjave 
stvarno nisu ni najmanje opravdane. No one ipak pokazuju, da 
onaj, koji ih zastupa, samo površno ili nikako ne poznaje du- 
ševni život čovjeka. Tamo gdje naši pojmovi zataje, možemo 
se šlužiti samo još simbolima, a to su zorne predočbe, koje 
stvarno imaju funkciju nezornih misli. Zorni je simbol u tom 
slučaju nosilac nezorne misli. Ali kod toga treba imati pred 
očima, da simbol kadkad može biti čudne naravi; u odnosu 
prema misaonom sadržaju, što ga ima predočiti, on može biti 
vrlo nepodpun ili inadekvatan. Kad se radi o pravom religioz- 
nom doživljavanju, nalazimo se na najtajanstvenijem sloju 
stvarnosti. Tamo zataji pojmovna preciznost: jer ono, što je naj- 
dublje i najuzvišenije u životu, tako iztiče Girgensohn, može 
se samo bez rieči i bez predočaba misliti (što je pretjerano i 
netočno rečeno!) — to se može samo približno naslućivati, a ne 
adekvatno izreći. To su »blagdanske misli«, koje se živo po- 
javljuju samo u riedkim trenutcima, a koje ne možemo u nji- 
hovom pravom sadržaju trajno zadržati. Jedino simbolima mo- 
žemo neke fragmente takvih doživljaja točnije odrediti i na taj 
način neke najvažnije momente takvih »blagdanskih misli« 
osigurati za naš svagdašnji život. 

Ovim je ujedno karakteriziran smisao takozvanog mit - 
skog mišljenja ureligiji. Slike, simboli i alegorije zaista 
igraju veliku ulogu u našem religioznom spoznavanju. No zato 
ipak imaju ograničenu i podređenu spoznajnu vriednost, naro- 
čito kad ih uzporedimo s pojmovnim spoznanjem. Mitski je na- 
čin mišljenja vrlo zagonetan, kao što je i tumačenje mita vrlo 
težko i problematično. Borba je na pr. obća slika za bilo koju 
oprečnost; svaki se odnos prikazuje u obliku akcije; zato je u 
mitu borba i ono, što stvarno nema ništa zajedničko s borbom 
u pravom smislu rieči. U poganskoj mitologiji imamo mnogo 
primjera, koji u obliku različnih historijskih događaja žele pri- 
kazati jednu te istu istinu. Zar se ne radi o istoj stvari, kad je 
duša u mitologiji čas cviet, koji cvate, čas ptica, koja uzleti'? 
A simboli nalaze svoje opravdanje u tom, što barem na neki 
način, iako možda na vrlo nesavršen i inadekvatan način, izriču 
o svom predmetu ma i najmanji dio prave stvarnosti. I zato 
miti imaju izvjestnu opravdanost u religijama. Mit naime može 
u nama buditi stanovite slutnje još i onda, kad svaka druga 
spoznaja zataji. Svoj opravdani smisao ima mitski govor unutar 


? Vidi o tom pristupačno narodno izdanje: J. Grimm, Deutsche 
Mythologie. Volksausgabe. Bearbeitet und eingeleitet von K. H. Strobl. 
Wien-Leipzig 1939, 


110 Dr. Vilim Keilbach: 


granica religioznosti tamo, gdje već nikako ne dosižemo uzvi- 
šenost religioznog predmeta pojmovima i pojmovnim razma- 
tranjima, nego gdje poput sv. Ivana u »apokaliptičkim« slikama 
i viđenjima nastojimo još nešto reći ili znati“... 


Nesviestni život i religiozno doživljavanje 


Švicarski psihoanalitičar C. G. Jun g, koji shvaća religije 
kao terapeutska sredstva za duševne neuroze, obćenito karak- 
terizira religiozno izkustvo kao ono izkustvo, što ga ljudi naj- 
više ciene. Religiozno je izkustvo absolutno. O njemu se ne 
može disputirati: jedni ga imaju, drugi ga nemaju, a tim je 
diskusija svršena. Nije mjerodavno, što sviet drži o religioznom 
izkustvu. Tko je religiozan i tko proživljava religiozne vrjed- 
note, taj posjeduje veliko blago jedne stvari, koja mu je po- 
stala izvorom života, smisla i ljepote, te koja je svietu i čovje- 
čanstvu dala novi sjaj". Jung kod tog promatranja polazi sa 
stajališta one vrste psihologije, koju on i inače zastupa, naime 
sa stajališta, što ga on sam naziva »izključivo fenomenoložkim«. 
To će reći, da se on bavi samo činjenicama (događajima, izku- 
stvima). U metafizičko ili filozofsko prosuđivanje ne želi ulaziti. 
Zato se ni ne obazire na zahtjev pojedinih konfesija, da ih se 
smatra jedino pravim religijama". 

Kod tumačenja religioznog izkustva (religioznog doživlja- 
vanja) Jung polazi od svog tumačenja snova. Snovi odaju ne- 
poznate nutarnje činjenice ljudske psihe. Samo se snovi mo- 
raju naprosto uzimati kao zamršene činjenice, takoreći kao neki 
»događaj prirode«, jer čovjek sanja onda, kad su sviest i volja 
najvećim dielom ugašene. Freud krivo misli, tako naglašuje 
Jung, da su snovi samo fasada ili pročelje, iza kojeg da je 
čovjek namjerno nešto sakrio. Ne vidi se, zašto bi trebalo dr- 
žati, da je san lukav pronalazak za to, da se drugi vode u 
zabludu'". 

Po Jungovu tumačenju snova trebalo bi držati, da se čov- 
ječja ličnost sastoji iz sviesti i izneke velike pozadine ne- 
sviestne psihe, koju dalje ne možemo odrediti. Moramo u 
čovjeku priznati egzistenciju neke stvarnosti, koju dalje ne 
možemo opisati. Njenu egzistenciju moramo predpostaviti ili 
priznati, da bismo mogli protumačiti neke činjenice. Svi ti ne- 
poznati činbenici mogu se karakterizirati kao »nesviestni« dio 
čovječje ličnosti. Njihovu pravu bit nikako ne možemo spo- 
znati. Vidimo samo njihove učinke, a po ovima nam se čini, da 


. 

1% Obširno o tom razpravlja moja knjiga: Misli o Bogu i religiji. 
Zagreb 1942, str. 57—58, 63—75 i 128—142. 

"NC. G. Jung, Psychologie und Religion. Die Terry Lectures 1937 
gehalten an der Yale University. Ziirrich und Leipzig 1940, str. 144 i 
188—189. 

12 C. G. Jung, Psychologie und Religion. Str. 11, 10 i 17. 

1 C.G Jung, Psychologie und Religion. Str. 43 i 48—49. 

ti činbenici imaju »psihičku narav«, koja se može uzporediti 
s naravi psihičkih sadržaja. No u toj stvari nemamo nikakve 
sigurnosti. Po svoj prilici postoji kontinuitet nesviestnih pro- 
cesa. Individualna je sviest takoreći uronjena u nesviestnu 
psihu. Nama je obseg sviesti poznat, dok za nesviestno znamo 
samo to, da ono postoji i da svojim postojanjem utječe na sviest 
i njenu slobodu u tom smislu, da ih ograničuje". 

Snovi se u velikoj mjeri osnivaju na »kolektivnoj građi«, 
na takozvanim arhetipima. To su oblici ili slike kolek- 
tivne naravi, koje odprilike po čitavom svietu nalazimo kao 
sastavne dielove mita i ujedno kao autohtone, individualne pro- 
izvode nesviestnog podrietla. Predajom, seobom i nasljedstvom 
prelaze ti motivi na potomstvo. Cieli se duševni život u tolikoj 
mjeri osniva na arhetipu, da se u pojedinim konkretnim slu- 
čajevima samo velikim kritičkim naporom može od njega razli- 
kovati strogo individualna stvarnost. Sve ono, što je indivi- 
dualno, vezano je na vrieme, dok je psihički život arhetipa 
»nevremenski«, indiferentan prema vremenu". 

Prema tako postavljenim principima religiozno je izkustvo 
ili religiozno doživljavanje samo neki izraz ili oblik nepo- 
znatog nesviestnog života u nama. Pojam o Bogu 
je samo »neznanstvena« hipoteza. Psihologijski se može samo 
toliko reći, da kod ljudi razmjerno često nailazimo na arhetip 
božanstva“. 

Kritičke primjetbe. — Da ne ponavljamo ono, što 
smo drugdje već obćenito rekli s obzirom na psihoanalitičku 
psihologiju religije, napominjemo samo sliedeće: 

Krivo je, što Jung lokalizira religiozno doživljavanje iz- 
ključivo sa stajališta svoje naročite psihoterapeutske metode. 
Krivo je također, što prema načelima te metode određuje du- 
ševnu funkciju religioznog doživljavanja i psihičku bit tog 
doživljavanja. U okviru čisto terapeutskog postupka takvo pro- 
matranje može biti opravdano. Ali je pretjerano i neopravdano, 
ako se bit religioznog doživljavanja, koje se — i ako možda 
ne redovito, a ono barem vrlo često — odvija na svjetlim visi- 
nama svjestnosti, jednostavno određuje i prosuđuje po još vrlo 
priepornim i zagonetnim načelima tumačenja snova. Svakako 
više znamo o religiji, nego o snovima. Stoga nije ni umjestno 
ni dopušteno, da ono, što je jasnije, tumačimo po onome, što 
je manje jasno. 

Neka sad bude još u originalu naveden tekst, kojim J. W. 
Hauer na osnovu poviestne građe opisuje bit religije. Sadr- 
žaj tog teksta možemo lako dovesti u sklad s onim, što smo 
utvrdili prema novijim empiričkim istraživanjima psihologije. 


WC. G. Jung, Psychologie und Religion. Str. 74, 60, 97, 116, 148 
i 152. 

5 CG. Jung, Psychologie und Religion. Str. 93, 160 i 162, 

9 CG. Jung, Psychologie und Religion. Str. 107—108 i 151. 

»Die Religion als Erlebnis stellt sich dar als 
ein Beriihrtwerden oder Ergriffensein von einer iibermensch- 
lichen Macht unter starken Gefiihlen der menschlichen Nich- 
tigkeit, der Scheu und Ehrfurcht, Erhobenheit und Seligkeit. 
Diese Macht wird als hochste Wirklichkeit erlebt; im Erlebnis 
selber ist Gewissheit und Wahrheit unmittelbar gegeben; es 
fiihrt den Menschen hinein in eine geheimnisvolle Verbunden- 
heit mit jener Macht, der er nur schwer entgehen kann, und 
die den Beginn eines neuen Lebensprozesses ausmacht. Er wird 
erl&st von der Weltangst, sein Selbst wird gestarkt, gesteigert 
und erhčht, er erhebt sich zu den Hochgefiihlen unbedingter 
Kraft und unbedingten Wertes. Die Einzigartigkeit der Ge- 
fiihle des religičsen Erlebnisses deutet auf die Einzigartigkeit 
"der sich offenbarenden Macht; sie wird als »heilig« im Sinne 
des Uberragenden, Ubermenschlichen, Ubernatiirlichen, Leizt- 
hinigen empfunden, als ganz andere, als »gčttliche«. Sagt der 
Mensch bewusst und willentlich Ja zu der zwingenden Ver- 
bundenheit mit jener Macht, so gelangt er zu Religion 
als Seelenhaltung...<" 


»Empirija« religioznog doživljavanja 


Prema napried iznesenoj definiciji religioznog doživljava- 
nja mora biti jasno, da »em piriju« ovdje ne shvaćamo u 
izključivo prirodoznanstvenom značenju. Naprotiv, po svemu 
dolazi do izražaja, da se radi o onom izkustvu, što ga možemo 
imati o pravim duševnim činima. 

U svojoj monografiji o problemu religioznog doživljaja A. 
Hammer obširno razpravlja o pojmovima »empirija« i »psi- 
hičko«, a prigovara onima, koji su se trudili uviek samo oko 
»empirije« religioznog doživljavanja — kao da su tim za- 
nemarili psihički značaj religioznog čina, odnosno kao da su na 
taj način previše »prirodoznanstveno« razpravljali o religioznom 
doživljaju“. U tom pravcu onda i sam konstruira opreku iz- 
među »empiričke« i »psihičke« stvarnosti. Ta je oprečnost da- 
kako samo onda razumljiva i opravdana, ako pojam »empirije« 
uzmemo u smislu običnog prirodnog događanja odnosno 
događanja u prirodi. Međutim, ta terminologija zbunjuje. Ne 
vidimo, zašto ne bismo mogli imati izkustva o našim duševnim 
činima; a to je »empirija« o psihičkoj stvarnosti. »Empirija« 
pojmovno nije istovjetna s »prirodom«. Kao što je moguće 
izkustvo o prirodi i o različnim stanjima prirode, tako je ono 
moguće i o psihičkim činbenicima. Razumije se, da je sam 
način sticanja tog izkustva vezan na različne 


"OJ. W. Hauer, Das religičse Erlebnis auf den unteren Stufen. 
Stuttgart 1923, str. 45. Vidi također str. 38. 

i“ A. Hammer, Vom Problem des religičsen Erlebnisses. Eine 
psychologische Studie. Wiirzburg 1939, str. 1—50. 

uvjete. To sliedi iz toga, što se radi o sticanju izkustva o razli- 
čitim slojevima stvarnosti. 

Isti je prigovor odnosno nesporazum po sriedi i onda, kad 
Hammer uzima pojam uzročnosti naprosto u smislu 
nuždnog slieda unutar granica prirodnog događanja, pa ga zato 
suprotstavlja »činu« kao onoj stvarnosti, koja je značajna za 
psihičko doživljavanje". Iz cieloga se konteksta vidi, da Ham- 
mer jednostavno prelazi preko pojma takozvane slobodne 
uzročnosti. U stvari slobodna uzročnost po svom pojmu uklju- 
čuje sve one momente, za koje Hammer misli, da ih jedino 
uvažujemo, ako govorimo o »činu«, a ne o »uzročnosti«. Ako već 
govorimo o nekoj bitnoj razlici između učinaka prirodnih 
uzroka i psihičkog doživljavanja kao učinka slobodne uzročnosti, 
onda dakako smijemo i moramo priznati, da se radi o razli- 
čitom načinu uzrokovanja. Nigdje ne postoji psihički doživljaj 
odieljen od subjekta kao svog uzroka. Ali »čin«, koji bi se imao 
shvatiti kao ono, što se suprotstavlja »uzročnosti«, zapravo je 
učinak subjekta, koji slobodno djeluje, to jest kod kojeg 
učinak ne sliedi prirodnom nuždnošću. Taj »čin« kao psihički 
učinak ima svoju svojstvenost. O njemu je načelno moguće iz- 
vjestno izkustvo. U tom se i sastoji ono, što zovemo »empi- 
rijom« čina. — Iz toga se valjda dovoljno vidi, da »empiričko« 
ili »izkustveno« izpitivanje religioznog doživljavanja ne znači 
niekanje njegovog psihičkog značaja. Naprotiv, ako u tom izpi- 
tivanju postupamo strogo izkustveno, a ne aprioristički, onda 
smo na najboljem putu. U tom slučaju ne ćemo jednostavno 
teorijski prosuđivati ono, što valja iztraživati u vidu njegove 
činjeničnosti, nego ćemo pustiti, da same činjenice govore — 
dakako, na svoj način. 

Tko će reći, da je na pr. metoda takozvane psihologije 
mišljenja previše vezana na metodu prirodnih znanosti? Baš 
psihologija mišljenja iztiče, da na području duševnosti nema i 
ne može biti one »egzaktnosti« i onog »pokusa«, kako ih po- 
znamo u prirodnim znanostima. Sigurno je i to, da je na pr. 
odnos spoznajnog subjekta prema izvjestnom fizikalnom pro- 
cesu kao predmetu izkustva drugi nego kad se radi o izkustvu, 
što ga imamo o vlastitim duševnim činima. Ipak ne vidimo, 
zašto bi trebalo čisto »opažajnu refleksiju«, ako je taj izraz 
uobće na mjestu, odmah proglasiti teorijskim tumačenjem 
duševnih činbenika. U načelu je sve rečeno, kad kažemo, da je 
izkustvo o duševnim činima naročito izkustvo ili izkustvo 
svoje vrste. Drugo je onda, kad pitamo za uvjete tog iz- 
kustva i.za njegovu razliku od ostalog ne-psihičkog izkustva. 
Stoji i to, da se ne smijemo zadovoljiti samim izkustvenim kon- 
statiranjem. No teorijsko tumačenje utvrđenog izkustva znači 
novu zadaću, kojom se bavi metafizika kao normativna znanost. 


2% A. Hammer, Vom Problem des religičsen Erlebnisses. Str. 59-63. 

Psihologija religije kao takva ne rješava religijski problem, 
nego jedino iztražuje njegovu izkustveno-pojavnu stranu. Da li 
religioznosti uistinu odgovara nešto realno, to jest, da li u 
redu stvarnosti uistinu postoji predmetni sadržaj religiozne 
misli (u zadnjem smislu: da li stvarno egzistira Bog), o tom 
ima da sudi filozofija religije. Iz toga ipak ne sliedi, da 
se psihologija religije odnosi indiferentno prema religijskom 
problemu uobće. Naprotiv! Filozofsko mišljenje mora da re- 
spektira činjenice. Uslied toga su činjenične konstatacije bilo 
psihologije religije bilo poviesti religija jedino izpravno izho- 
dište filozofije religije. Pa ako neka teorija dolazi u sukob sa 
točno utvrđenim činjenicama, onda je to znak, da ona počiva 
na krivom temelju ili na krivim predpostavkama. 

Poznato je, da ima teorija, prema kojima se religija smatra 
posljedicom običnog sujevjerja, magijom ili sličnim nastranim 
proizvodom ljudske mašte. Mišljenje, da je religija fosilan osta- 
tak prošlih vremena, još je dosta umjereno, kad imamo na umu, 
da je religija kadkad bila proglašena sviestnom samoprevarom 
ili čistim izrodom ljudske naravi. Svi oni, koji se hoće riešiti 
svojih religioznih obveza i svoje ćudoredne odgovornosti, sliepo 
vjeruju u takve tvrdnje, a ne vode računa o onome, što im , 
odkriva nepristrano izpitivanje činjenica. 

Moderna psihologija religije došla je, kako smo vidjeli, do 
neospornog rezultata, da u svakom religioznom doživljavanju 
prevladava pravo mišljenje i da bez mišljenja naprosto nema 
religioznosti. 

Iz toga nam prije svega mora biti jasno, da religiji kao 
punovriednoj duhovnoj pojavi pripada veliko značenje. Kao 
psihička pojava religija je u najmanju ruku ravnopravna sa 
znanošću, kulturom, umjetnošću. Svojom upravljenošću na 
nešto »nezemaljsko«, na nešto »više«, religiozno doživljavanje 
kao da zaslužuje prvenstvo među svim duševnim pojavama. 
Intenzivno proživljavanje svoje ograničenosti kao i ovisnosti 
svoga bitka o nečem višem, i to na način, da je angažirana ciela 
ličnost — to je bez sumnje čin dostojan razumnog čovjeka. Zato 
već prosto izpitivanje činjenica osuđuje mišljenje onih, po ko- 
jima bi religioznost u najboljem slučaju bila u odnosu pod- 
ređenosti prema znanosti, kulturi, umjetnosti i ostalim 
duhovnim tvorevinama čovjeka. 

Misaona struktura religioznog doživljavanja, naime, pro- 
življavanje vlastite ograničenosti i ovisnosti, podsjeća na meta- 
fizičke dokaze, kojima tradicionalna filozofija dokazuje egzi- 
stenciju Božju. Logička je struktura tih dokaza takva, da se 
polazi sa izvjestnih činjenica ili datosti, te da se primjenom 
zakona uzročnosti pod različnim vidom zaključuje na posto- 
janje Boga kao zadnjeg razloga i tvornog uzroka svih tih či- 
njenica ili datosti. Drugim riečima, u svim tim dokazima kon- 
statira se izvjestna nedostatnost (ograničenost — ovisnost), pa 

se iz toga logičko-metafizičkim zaključivanjem izvodi egzisten- 
cija jednog »višeg«, neograničenog i neovisnog bića (Boga). 

Valja ponovo naglasiti, da psihologijsko promatranje re- 
ligioznog doživljavanja ne rješava pitanje o egzistenciji Božjoj. 
Ali zato je ipak vrlo poučno i svakako u prilog tradicionalnoj 
filozofiji, da se misaona struktura religioznog doživljavanja u 
mnogom pogledu podudara s logičkom strukturom metafizičkih 
dokaza za egzistenciju Božju. 


Možda će nekima biti kamen smutnje to, što je religiozna 
misao ipak samo »intuitivna« misao, to jest što ona nije tako 
sviestna i tako razgovietna kao »znanstvena« misao, i što je 
obavijena tolikim čuvstvima, da je često'možemo samo težkom 
mukom prepoznati kao misao. 


Taj prigovor ima doduše svoju privlačnost, ali nikako nije 
presudan. Takozvano intuitivno obilježje religiozne misli, čini 
se, da je znak primitivne i spontane sigurnosti, kojom čovjek 
proživljava religiju. Sve ono što čovjek proživljava spontano 
i nekakvim prirođenim nagonom (u dobrom smislu rieči), to 
se u njemu ne rađa slučajno, nego je izljev same njegove na- 
ravi. Zato »intuitivnost« religioznog doživljavanja sama po 
sebi ne daje povoda, da religiju smatramo izrodom naše na- 
ravi, već obratno, »intuitivnošću« religioznog doživljavanja za- 
jamčena je religioznost kao spontano očitovanje ne samo našega 
duha, nego i ciele naše ličnosti. 


Naš se religiozni život nikako ne sastoji u suhim misaonim 
činima. Svaki je pravi religiozni čin u isto vrieme i uviđanje 
i predanost. Otud njegova velika čuvstvena naglašenost: obu- 
zetost ciele ličnosti. Tek emocion&lne nianse daju našoj reli- 
gioznosti onaj čar i onu tajanstvenost, kojima nema ravnih u 
ostalom našem duševnom životu. 


Moderna psihologija religije odkrila je znanstvenom eg- 
zaktnošću naročito ove tri činjenice. Prvo: naše religiozno pro- 
življavanje uključuje baš toliko razumskih momenata, koliko 
je potrebno, da se opravda razumska fundiranost religije: 
Drugo: ova misaona srž religioznog proživljavanja obavijena je 
i prožeta najrazličnijim čuvstvima. Treće: kao pravo stvara- 
lačko proživljavanje, to jest kao uzpostavljanje unutrašnjeg 
odnosa između duše i Boga, religioznost ima svoju naročitu 
životnu dinamiku. 


Ta dinamika uzhićava srdce čovjekovo i izpunjava ga onim 
blaženstvom, što ga naslućuju i osjećaju samo oni, koji sve- 
tom zbiljom proživljavaju svoju religiju. 

SOMMAIRE 


La culture enigmatique de l'Ile de Piques considćrće d'aprčs 
un exemplaire d'idole du Musće Ethnographique de Zagreb. 


Le Musće Ethnographique de Zagreb, connu dans le monde pour 
son matćriel ethnographique croate, particuličrement riche en costumes 
nationaux, possede une petite collection extra-europćenne: entre autres 
choses y figure une statuette d'homme, en bois, rapportće de I'Ile de 
PAques, qui compte comme une de ses plus precieuses curiositćs (photo 
no. 1). 

Cet objet est un don de Madame de la Roncičre de Cl&ment, nće C. 
de Tomeković, 6pouse du comte E. de la Roncičre de Cičment, qui 
fut, de son temps, gouverneur de ile de Tahiti, alors encore sous pro- 
tectorat francais. Cette statuette, donnće en 1868 A Monsieur de la 
Roncičre, ćchut vers 1876 au Musće National Croate. Les indications 
fournies par la donatrice et figurant dans le catalogue inventorić du 
Musće sont insuffisantes; elles portent seulement mention d'un »Grand 
Dieu de I'Ile de PAques«, donnć en cađeau par le »roi des sauvages« au 
gouverneur de Tahiti. Ces deux dćnominations peuvent toutefois prčter 
A certaines critiques. On suppose qu'il s'agit du >»roi« de YIle de PAques, 
bien que cela ne ressorte pas absolument necessairement du texte. Puis 
se pose la question de savoir quel »roi« entre en considćration, car le 
dernier »roi« en titre de VIle fut dćportć en 1881 par des pirates pćru- 
viens avec la majeure partie du clan des aristocrates et les prčtres. Tous 
les descendants royaux moururent en Amćrique du Sud, A Jexception 
d'un garcon baptisć, qui, lui, mourut tr€s jeune sur VIle de Paques meme. 
Le »roi des sauvages« fut-il cet enfant? Ne fut-il pas plutot quelque chef 
de clan? On ne sait pas non plus dans quelles circonstances Monsieur 
de la Roncičre recut cette statuette; fut-ce sur 1Ile de PAques ou a 
Tahiti? Vers 1870, en effet, des Pascouans ćtaient venus travailler dans 
les plantations de Tahiti. De plus, la date de 1868 est importante, car 
cette m&me annće les Missionnaires du Sacrć-Coeur de Picpus acheverent 
la christianisation de VTle, et, sur Finitiative de Vćv&que de Tahiti, Mgr. 
Jaussen SS.-CC., rassemblčrent les cćlčbreg tablettes, couvertes de V'ecri- 
ture des Pascouans. Pour de plus amples details, il faudra ćtudier de prčs 
les rapports du gouverneur, de Ićv&que et des Missionnaires SS.-CC. 
L'autre terme prčte ćgalement A discussion. Aujourd'hui lethnologie a 
prouvć que ces statuettes de bois ne reprćsentent pas de soi-disant 
»Grands Dieux« ni meme des »Dieux«, mais figurent seulement les esprits 
des ancčtres. Le catalogue du Musće les dćsigne aussi du nom de fćtiches 
ou d'idoles — cette derničre expression, prise au sens animiste du concept, 
6tant toutefois prćfćrable. Ce meme catalogue emploie, pour les nommer, 
le terme de >Moitoromiro« qui est vieilli et inexact, vu que le terme 
spćcialement juste pour cette statuette est moai-kava-kava (»statuette 
A c6tes«) et le terme gćnćral pour toutes les statuettes en bois est moar 
miro (»statuettes en bois«). 

La statuette, qui se trouve au Musće de Zagreb, reprćsente un 
homme, au corps stylisć. Les diffćrentes parties de son corps sont inć- 
galement dćveloppćes; certaines sont plus particuličrement mises en 
relief. LA nous devrons citer les cdtes saillantes, la colonne vertčbrale 

travailiće, les jambes courtes, les bras longs et tombants, la tćte impor- 
tdnte, le visage allongć, les yeux aux orbites creux, figurćs par un cercle 
de coquillages blanes et par de Vobsidienne noire, aux reflets brillants 
(I'un des deux manque), les sourcils saillants, les oreilles dćformćes avec 
lobe auriculaire allongć, le nez recourbć, Jes dents grincantes, la barbiche. 
Cette statuette monoxile, d'une hauteur de 52 cms, est exćcutće en bois 
brun, sombre et brillant. 


Le bois, dans lequel elle est travailiće, aujourd'hui disparu de VIle, 
se nomme toromiro (Sophora toromiro). C'est un bois lourd, assez dur, 
au coeur rouge sombre (toro — couleur de sang). Les outils A seulpter et a 
polir, tous d'un caractčre nćolithique, sont taillćs en obsidienne. C'est 
avec eux que furent sculptćes toutes les moai-kava-kava. Cependant, au 
cours du sičele dernier l'art pascouan a connu le debut de sa dćcadence 
et I'emploi des outils europćens vint encore en hAter le cours. 

Toutes les moaj-kava-kava, d'une part t&moignent d'une tendance 
vers une stylisation sthćrćotypique, d'autre part ces hommes squelettiques 
presentent des caractčres si rćalistes quils supposent une  certaine 
connaissance de I'anatomie humaine. Les crćations de la dćcadence varient 
plus ou moins, aussi bien par leur stylistique que par leur cotć matćrie! 
et technique. Le sculpteur est astreint aux principes d'un certain canon, 
basć sur des traditions religieuses, qui lui sont une loi. Ces principes sont 
une ršgle gćnćrale dans l'art anonyme de tous les »peuples primitifs« et, 
c'est, par eux seuls, qu'on peut s'expliquer certaines deformations phy- 
siques. Ce fait est particuličrement net en Ocćanie et en Afrique, centres 
principaux sur le globe de F'art plastique consacrć au culte des aneštres, 


Ces idoles ćtalent soit portćes dans les bras, soit pendues au cou, 
lors des fčtes d'initiation des jeunes gens — ćgalement lors des fčtes 
tenues en I'honneur de la rćcolte, p. ex. des bananes — et, souvent, elles 
6talent telntćes et dćcorćes. En elles on venčrait les symboles sacrčs d'&treg 
surnaturels, c. a. d. d'esprits (aku-aku), plus exactement  d'esprits 
d'anečtres morts au sens des reprćsentations animistes — fait confirm6 
par la mythologie. 

Certaines de ceg statuettes ne sont pas stables: elles sont souvent 
trčs Ićgarement accrouples et Von a tentć d'ćtablir un rapport entre ce 
fait et le problčme, aujourd'hui encore irrćsolu, du caractčre morbide de 
ces crćations plastiques. On a pensć que Iobservation du cadavre avait 
&tć la cause directe de cette apparence squelettique: la mort d'inanition 
n'est pas chose impossible sur cette ile dćsolće. 

Les moaj-kava-kava sont d'origine tres ancienne, car la d6formation 
de oreille est la caractćristique d'une population palćomelanćsienne (c. 
a, d. relativement vieille-mćlanćsienne), en tout cas certainement proto- 
polynćsienne. Ce qui serait une raison de plus pour classifier, d'aprčs 
leurs qualitćs, les vraies moaj-kava-kava, (telles que celle qui se trouve 
par hasard A Zagreb) relativement rares et les crćations de la dćcadence, 
elles, beaucoup plus rćpandues. 

Puis suit une liste des villes, dont les musćes recčlent des moai- 
kava-kava — ainsi que quelques remarques sur les autres bois seulptćs 
de VIle de Paques. 

Vu que I'on n'a pas encore ćerit sur cette question en croate, I'auteur, 
pour en faciliter la comprćhension, a jugć utile de donner des indications 
essentielles sur la gćographie, I'histoire, Vexploration de ITle, et son 
anthropologie  ainsi qu'une  bibliographie  dćtailiće. La population 
d'aujourd'hui resulte de mćlanges rćcents et diff&re beaucoup de I'ancienne 
population, de type polynćside. Celui-ci se composait de trois ćićments: 
l'un nćgroide, le second mćditerranoide, le troisičme touranoide. 

L'auteur touche ensuite quelques mots de la culture matćrielle, spiri- 
tuelle et de la hićrarchie sociale des Pascouans, en insistant sur Vexistence 
d'un clan Č'aristocrates (les ariki), auquel le souverain appartenait, ainsl 
que sur celle d'un dieu Makć-Makć dans le monde des divinitćs polynć- 
siennes. 

Vient alors un apercu sur les pćtroglyphes et les fresques, qui se 
situent A Orongo, lieu sacrć de I'Tle et centre de Vancien culte paleomela- 
nćsien de Voiseau de mer, en relation avec 'homme-oiseau. 

La culture de PIle de PAques est essentiellement mčgalithique. Ce 
fait sexprime particuličrement bien dans des sćpultures collectives, 
disposćes en plateformes (ahu). L'auteur y joint une deseription plus 
dčtailće de ces vćritables mausolćes, ćtonnamment bien construits, en 
roche volcanique. Quant aux ećlčbres statues gćantes, qui se dressalent 
autrefois sur ces mausolćes, ćtagćs en terrasses, elles sont faconnćes 
en tuff. 

Puis vient une ćnumćration des grandes caractćristiques de ce groupe 
de seulptures, reprćsentant des ancčtres illustres, qui s'ćlčve au flane d'un 
volcan, ou se trouvait la carričre de pierre. 

Finalement apercu sur Ićeriture enigmatique de YIle de PAques, 
conservće sur des tablettes de bois (ko-hau-rongo-rongo). C'est une 
ćeriture idćographique, dont la population mčme a perdu la comprć- 
hension aprčs la catastrophe de 1861. Les tablettes qui nous restent 

furent sauvćes au dernier moment. On s'efforce de r6soudre le probleme, 
ajourd'hui encore sans solution, de Vćeriture pascouanne. R&cemment on 
a essayć de la comparer A celles de Iancienne culture de la valiće de 
VIndus. L'archćologie a prouvć que les cultures de la Polynćsie ont poussć 
leurs racines en Chine mćridionale et il est assez caractćristique que les 
hićroglyphes de la Chine du Sud montrent des parentćs avec les ćcritures 
de'l'Tle de P4ques et de la valiće de I'Indus. Elles ont toutes trois, semble- 
til, une origine commune. 

On peut distinguer a la pćriphćrie de VOcćanie polynćsienne d'abord 
un substrat palćomćlanćsien (c. a. d. relativement vieux-mćlanćsien), 
sur lequel se sont superposćes deux souches: I'une prć-polynćsienne, d'un 
degrć plus ancien, et Vautre polynčsienne proprement dite, relativement 
plus rćcente. L'ćcriture en est attribuće A la souche prć-polynćsienne. 
Partout obligće de battre en retraite devant les migrations polynćsiennes 
proprement dites, elle ne sest maintenue nulle part, sauf sur IIle de 
Paques, territoire le plus isolć du Pacifique. L'art plastique sur bois 
semble de provenance palćomćlanćsienne tandis que la sculpture sur 
pierre parait &tre prć-polynćsienne, tout en comportant certaines survi- 
vances palćomćlanćsiennes. Des recherches futures sauront retrouver les 
ćlćments constituants indćniables d'une civilisation supćrieure dang les 
cuitures patriarcales, A structure verticale, de la Polynćsie. 

Hrvatski narodni etnografski muzej (danas Hrvatski dr- 
žavni etnografski muzej) u Zagrebu poznat je u svietu prven- 
stveno po bogatstvu hrvatskih narodnih nošnja. Slabije je 
poznata njegova malena i prilično heterogena vaneuropska 
zbirka. Ostavimo li po strani stručno najuočljivije afričke pred- 
mete ove zbirke, zapazit će i onaj tko nije stručnjak osebujnu 
drvenu plastiku mužkog lika s Uzkrsnog otoka polinezijske 
Oceanije. Taj lik spada među najznačajnije i muzealno naj- 
vriednije predmete te zbirke. 


I. Skeletoidan idol. Evo njegova opisa po muzejskom in- 
ventaru (br. 1.037, foto br. 1.110), uz neke dodatke za bolje 
razumjevanje: 

'To je »stilizirani ljudski lik« s raznim potencirano izraže- 
nim dielovima tiela; mužki je trup produžen s naročito »istak- 
nutim rebrima«, izspoljenim lopaticama i s pomnjivo izrađe- 
nom kralježnicom, a stoji na relativno kratkim nogama; ruke 
su duge i spuštene niz tielo; »glava je velika, dugoljasta lica, 
s dubokim umetnutim očima od« kolutića »biele školjke i crnog« 
staklastog obsidiana, jedno od njih fali, obrve su izbočene; 
velike uši neobično produžene; nos je zavinut; u otvorenim su 
ustima vidljivi zubi; na donjoj se čeljusti iztiče bradica. Mo- 
noksilna plastika je 52 cm visoka i tamno smeđe boje sa sjajem. 


Odprilike sedamdesetih godina prošloga stoljeća (g. 1876.) 
darovala je gđa C. de la Roncičre, de Clčment rođ. pl. Tome- 
ković Hrvatskomu narodnomu muzeju opisani lik s Uzkrsnog 
otoka, što ga je njezin muž grof. E. de la Roncičre de Cl&ment 
— kao guverner tadašnjega francuzkog protektorata nad Druž- 
tvenim otocima sa sjedištem na otoku Tahiti (Taiti) — primio 
g. 1868. na poklon »par le roi des sauvages« t. j. od nekog vla- 
dara urođenika, čini se izravno s Uzkrsnog otoka. 

U izvornom popratnom podatku darovateljice lik se ozna- 
čuje sa »Grand Dieu«, a prema tome ga se u inventarskom opisu 
nazivlje »bog«, u vezi s terminima »fetiš« i »idol«, te s nazi- 
vom »Moitoromiro«. Međutim se ponajprija može uglaviti, da 
su takve plastike predstavljale izključivo likove pređa (vidi 
dolje). Zato im najbolje pristaje stručni ter+- 
min »idol«. Izraz naime »fetiš«, ili kako neki sada vole reći 
»loculus«, označuje izdjelan lik (čovjeka ili životinje) ili pred- 
met u prirodnom stanju, a služi kao »medij« duhu, koga u tom 
liku ili predmetu »nastani« i time pod svoju vlast postavi ča- 
robnjak svojim operacijama. Istina je doduše, da nema preoštre 
međe unutar pojmovnog odnosa između termina »fetiš« i ter- 
mina »idol«, ali ovaj potonji točnije determinira smisao i zna- 
čaj likova pređa. Naziv »bog« je posve neprikladan, jer te 
plastike simboliziraju pređe kao duhove, nazvane aku-aku; 
njihovu moć poštuju urođenici poput svetinje, bez izričitog 
obožavanja. Isto vriedi dakako i za naziv »božanstvo«. 

Nadalje ne valja naziv »Moitoromiro« za taj lik, jer uobće 
nije jezično izpravan, što se moglo u novije vrieme etnoložki 
utvrditi. Stanovitu zbrku je do nedavna uzrokovala nedovoljna 
diferenciacija pojedinih međusobno sličnih polinezijskih na- 
ziva, pa ih je za to potrebno objasniti pojedinačno. Toromiro 
je prvenstveno naziv urođenika za jednu vrstu drva (Sophora 
toromiro); služi kadkada za sve starinske drvene rezbarene 
artefakte (ujedno i za plastike), uključivši i one predmete, što 
su izpisani zagonetnim pismom. Reimiro je pak naziv za rezba- 
rene drvene predmete u obliku -polumjeseca ili čamca, često na 
objema vršcima ukrašene stiliziranim ljudskim glavicama, a 
obično služe za ukras odličnicima i ženama. Drvene mužke li- 
kove uobće nazivaju urođenici: moai-miro (moai = lik ili 
figurica, miro = drvo), često kratko samo: modi. Među njima 
specifično razlikuju stare likove s prsnim košem poput skeleta, 
kakav je i onaj gore opisani, jer ih izričito nazivaju: moai - 
kava-kava (što odprilike znači: lik s rebrima). Svakako bi 
prema navedenim podatcima trebalo provesti korekturu naziva 
i oznaka lika s Uzkrsnog otoka u zagrebačkom Etnografskom 
muzeju. 

Drvo za izradbu velikih predmeta i čamaca naplavljivalo 
je more. Pretežni se dio starinskih rezbarenih likova izrađivao 
nekada od drva jedne vrste polinezijskog mimozinog drvlja 
(Edwardsia Sophora tetraptera ili Sophora toromiro, familia 
Leguminosae, subfamilia Mimosoideae), kojega je danas na 
otoku gotovo sasvim nestalo. To je drvo težko i dosta tvrdo, 
iznutra tamno-crveno (toro = boja krvi). Redovno se plastiku 
rezbarilo monoksilno, t. j. cielu se izrađivalo iz jednog drvenog 
komada. Poliranjem se postigla tamno smeđa boja sa sjajem. 
Za rezbarenje i poliranje služio je neolitski alat od obsidiana, 
kao noževi, sjekirice, šiljci, grebala i strugala. Poliralo se tako- 
đer vrškom koralja i mokrim pieskom. Sophora toromiro obra- 
đivala se još nesušena, da ne popuca. Na taj su se način rezba- 
rile starinske drvene plastike, dok se posljednjih sto godina na 
Uzkrsnom otoku izrađuju likovi poput ovih starinskih, od raznog 
drva, ali su tehnički slabije rezbareni, većinom su mužki, a tek 
iznimno ženski. Nema više one starinske pomnje, premda je 
naš kovinski alat savršeniji od neolitskog; izraz glave nije tako 
značajan, nestaje specifičan prsni koš, sličan skeletu; ukratko: 
to nije samo tehnička, nego i stilistička dekadansa. 

Promatramo li te drvene plastike, upada u oči ovo: 
sve su rezbarene po nekom stereotipnom načinu stiliza- 
cije lokalnog značaja, a predpostavljaju prilično točno ana- 
tomsko poznavanje ljudskog tiela. To vriedi prvenstveno 
za moai-kava-kava, kod kojih visina i obujam tek ne- 
znatno diferira. Noviji pak likovi stilski manje ili više 
variraju, jer se urođenik ne drži, kao prije, posebnog 
kanona rezbarstva, punog konvencionalnosti i statike na teme- 

lju vjerskih predaja; one su zakon za rezbara, a ne možda nje- 
govo osobno umjetničko naziranje. Obično si mužkarac pridr- 
žava pravo rezbarenja plastika. Takva su načela uglavnom 
mjerodavna za sve t. zv. primitivne narode na zemaljskoj kugli. 
Samo se na taj način mogu tumačiti na pr. stvarno moguće i 
nemoguće deformacije ljudskog lica i tiela u anonimnoj umjet- 
nosti Oceanije i Afrike, tih glavnih središta izradbe »ekspresio- 
nističkih« likova pređa u svietu, a to je mjerodavno i za 
Uzkrsni otok. N 

Idoli tipa moai-kava-kava imali su važnu ulogu u obredima 
za vrieme dozrievanja kultiviranih biljki (na pr. banana) i pri 
svečanim iniciacijama mladića. Kod plesa su ih u tim prigo- 
dama vadili iz omota od lika, nosili bilo na rukama bilo pri- 
čvršćene na vrpci oko vrata, stavljali im kadkada vlasulje na 
ornamentirane glave, oblačili ih, bojadisali i kitili. Osim toga 
su prilikom iniciacija mladi ljudi nosili oko vrata malene, srco- 
liko rezbarene, drvene predmete (tahonga). Plesalo se vrteći 
obredna dvostruka vesla (ao) u ritmu pjesme, a manji predmeti 
poput vesla (rapa) služili su svećenicima. Nadalje su se našli 
neki gušterovi i riblji likovi (moko i ika), no nisu od veće važno- 
sti, za razliku od plastika tipa moai-miro, s ptičjim glavama na 
ljudskom tielu. Dovode se u vezu s kultom ptica na Uzkrsnom 
otoku (vidi dolje pod II.). Liepo rezbarene ljudske glavice imaju 
vršci kijača (ua). Od drvenih predmeta spominje se još sabljo- 
liko oružje (paoa). 

Priličan dio moai-kava-kava ne stoji uzpravno, jer su izra- 
đeni kao u jedva izrazitom stavu čučanja. Razlog tom pognutom 
držanju tiela je često neravno drvo toromiro. Redovno nemaju 
toliko stabilnosti, da stoje sami od sebe na svojim nogama. 
Smatra se, da su napadno produžene uši, zapravo deformirane 
uške, na glavi ovih likova oznaka nekadašnjeg prastanovničtva. 
Nije naime nevjerojatno, da bi takvi idoli inače mogli 
imati nekeantropoložke značajke paleomelanezij- 
skog (t. j. relativno starog melanezijskog) substrata, koji 
je tu živio prije doseljenja polinezijskih vladajućih skupina na 
taj otok. S tim je u vezi uočljiva pojava, da se , za razliku od 
središnje Polinezije, izrađuje likovna plastika po- 
najviše na otocima polinezijske periferije. 

Urođenici su osobito štovali idole tipa modi- 
kava-kava, kao svete simbole nadnaravnih bića odnosno 
duhova (aku-aku), po svoj prilici preminulih znamenitih 
pređa u sklopu poznatih animističkih predo- 
čaba o funkciji pokojničkih duša s obzirom na »smotre 
pređa«. 

Još nije riešen problem morbidnog karaktera tipa modi- 
kava-kava. Ne izključuje se mogućnost, da je prvi poticaj li- 
kovnoj mašti dalo tielo samog mrtvaca. Očigledno je sličan po- 
ložaj idola i mrtvaca u stavu čučanja, u kakvom se čestoput 

lešine upravo u Polineziji zakapaju ili izlažu. Čini se, kao da je 
ovim likovima služio za uzor ljudski skelet presvučen kožom, 
baš kao na Novoj Gvineji ili u zapadnom Sudanu. Možda se 
radi i o mrtvacu, preminulom od gladi, što nije sasvim izklju- 
čeno na pustom Uzkrsnom: otoku. Postoji uostalom čak mito- 
ložka potvrda za tumačenje postanka ovih idola kao duhova 
pređa: neki je mitski poglavica susreo davno dvoje ljudi s raz- 
galjenim rebrima, a taj njihov mrtvački izgled toliko ga se 
dojmio, da je stao rezbariti prve takve likove. I s obzirom na 
10, ne smiju se smetnuti s uma jasne realističke oznake skele- 
toidnog lika, uzprkos stanovitoj stilizaciji. Mora se dakako ra- 
čunati s mogućnošću, da je mitoložka pozadina tog tumačenja 
već sekundarna, a primarno je značenje moglo i netragom ne- 
stati. Bit će, pored toga, zadaća budućih iztraživanja objasniti 
zagonetne stilizirane ljudske i ptičje prikaze crtane na glavama 
pojedinih moai-kava-kava, kao i točno jezično značenje samog 
naziva kava-kava u tom smislu na otoku. 

Razlika u stilu i kvalitetu između starih i novijih plastika 
uvjetovana je, kako je i razumljivo, brzim opadanjem broja 
starijeg žiteljstva otoka u vezi s mlađom migracijom Polinezi- 
jaca, a pogotovo infiltracijom europsko-američke civilizacije. 
Dekadansa je shvatljiva, kad se uzme na um, da je strana po- 
tražnja za ovim likovima ubrzala taj proces, jer nesamo toro- 
miro, nego predmeti rezbareni u ma kojem drvu postaju neka 
vrsta robe za izvoz. Takve su plastike prispjele, naravno u ve- 
ćem broju od onih starinskih, u europske i američke muzejske 
zbirke, pa će u buduće biti potrebno obratiti doista veću pažnju 
baš pitanju diferenciacije tih likova na temelju estetske analize 
i svih stilskih osebujnosti. 

Konačno se ne smije zaboraviti, da su prave plas- 
tike tipa modi-kava-kava doista riedke i dragocje- 
ne, a među njih spada bezuvjetno i ona u zagrebačkom Etno- 
grafskom muzeju, ovdje prvi put objelodanjena. Ravnanja radi 
pripominjemo, da ih još posjeduju javni muzeji u sliedećim 
gradovima: Santiago de Chile, Washington, New-York, Chicago, 
London, Paris, St. Germain- en- Laye, Rim, Monaco, Beč, 
Minchen, Berlin, Dresden, Frankfurt a. M., Bremen, Leyden, 
Stockholm, Lenjingrad i Honolulu; nadalje posebnička zbirka 
Pitt-Rivers u Oxfordu i misijska zbirka kongregacije Sacrćs 
Coeurs de Picpus (SS.-CC.) u Braine -le- C&mte (Belgija). 

TI. Obći kulturni okvir. Nije dovoljno upoznati drvenu 
plastiku samo za sebe, već je potrebno osvrnuti se, barem u 
glavnim crtama, na cjelokupnu kulturu toga dalekog, osamlje- 
nog i vulkanskog otoka na polinezijskoj periferiji Tihog oceana, 
i to u sklopu polinezijskih kultura. Prije toga treba skicirati 
njegovu antropogeografsku otočnu fizionomiju. 

Uzkrsni otok (franc. PIle de Paques, španj. la Isola de 
Pascua, obće-polinez. Rapanui, po domaćem imenu Te-Pito-te- 

henna, Vaihu, Otuiti, Hagaroa i t. d.) smješten je na 27“ 08' 
južne širine i na 109" 25' 54“ zapadne dužine, udaljen 2.600 km 
od sadašnjeg francuzkog kolonialnog lučkog mjesta Papeete na 
Tahitiju (glavni otok arhipelaga Družtvenih otoka) i 3.600 km od 
Valparaisa (Chile). Trokutasta je oblika. Površina mu zaprema 
oko 180 km“. Na svakom se otočnom kutu nalazi po jedan ugasli 
vulkan (do 600 m visine). Tlo je pusto, bregovito i posve vul- 
kanskog sastava. Pećine su od trahitnog i andezitnog pršinca, 
obsidiana, bazalta i t. d. Vode ima malo, obilna kišnica mokroga 
godišnjeg doba ponire u rupičastu kamenju i gubi se u moru. 

Stanovnici su nekad zidali bunare u pećinama. Flora i fauna je 
oskudna i pretežno uvezena. 

Nizozemski je admiral Roggeveen odkrio taj otok na sam. 
Uzkrs 6. IV. g. 1722., te ga je prozvao po tom blagdanu. Mnogi 
poznati pomorci 18. stoljeća, kao Gonzalez, Cook, La Pćrouse i 
dr., dali su u svojim putnim opisima prve izvještaje o njemu. 
Peruanski su gusari i trgovci robljem g. 1861. odvukli oko 900 
većinom mužkih urođenika Uzkrsnog otoka u robstvo, a među 
njima vladara, plemiće i svećenike, koji su znali čitati hieroglife 
na drvenim pločama (vidi dolje pod IV.). Tek je malenom broju 
nesretnika uspjelo vratiti se kući, da donesu sa sobom boginje 
i sušicu. Misionari spomenute kongregacije SS.-CC. Eyraud, 
Zumbohm, Roussel i dr. pokrstili su po rimokatoličkom obredu 

čitav ostatak nastradalog žiteljstva između g. 1864. i 1868. Blizu 
300 ljudi pođe oko g. 1870., protiv svoje volje raditi na planta- 
žama Tahitija, dok se još neka omanja skupina, vođena misio- 
narima, zbog toga odseli na otočje Gambier. Od g. 1888. spada 
Uzkrsni otok pod vrhovničtvo republike Chile, koja ga je g. 
1934. anektirala i g. 1935. protegnula na njega zakon o čuvanju 
spomenika. Neko je vrieme bio kaznena kolonija, a sada ga je 
za uzgoj ovaca uzela u zakup neka englezka tvrdka. Upravo su 
ovce obrstile cielo drvlje toromiro. 

Predmnieva se, da su pripadnici dvaju polinezijskih slo- 
jeva naselili Uzkrsni otok, čini se u nekoliko navrata, a njegovo 
su paleomelanezijsko prastanovničtvo podjarmili i s njime se 
djelomično izmiešali, koliko ono nije bilo iztriebljeno. Najveću 
je migraciju, po predaji, vodio poglavica Hotu-Matua, od kojega 
potječu kasniji vladari otoka. To se zbilo negdje u 12. ili 13. 
stoljeću, a u 18. stoljeću došlo je među njima do većih trzavica, 
od kojih je trpjela stara otočna kultura. Točni vremenski po- 
datci o migracijama dakako ne postoje. Današnji stanovnici 
nemaju više kulturne veze s prijašnjima i donekle su samo 
s njima podrietlom srodni, budući da su bivši žitelji uglavnom 
izumrli, a ostatak se izmiešao s Tahićanima i s drugim doselje- 
nicima. To se stanje najbolje očituje u njihovu jeziku (austro- 
nezijske pripadnosti), jer govore osiromašenim starim iztočno- 
polinezijskim narječjem s mnogim tahićanskim pozajmicama. 
Danas se mimo tog narječja prilično udomaćio španjolski jezik. 
Žiteljstvo je prije brojilo više tisuća, ali je, desetkovano nave- 
denim uzrocima, spalo na nekoliko stotina. Prije deset godina 
bilo je jedva oko 150 ljudi recentno neizmiešanih s došljacima. 

Izpitivanjem lubanja iz grobova ustanovilo se, da su žitelji 
Uzkrsnog otoka bili polinezidi, t. j. da se sastoje od dolihoke- 
falne (negroidne) paleomelanezidne, doliho- ili mesokefalne 
(mediteranoidne) europidne i brahikefalne (turanoidne) paleo- 
mongolidne komponente. Sva je prilika, da je ona prastara 
negroidna ujedno paleomelanezijski substrat, dok starija medi- 
teranoidna u iztočnoj Polineziji vuče svoj korien iz kontinen- 
talne Azije, a mlađa turanoidna u zapadnoj Polineziji dolazi 
putem Indonezije. Pitanje stasa nije razjašnjeno; pripadnici 
tamne kompleksije nižeg su stasa i nešto kraćih ruku i nogu od 
drugih. Turanoidnim se brahikefalcima pripisuje migracija po- 
glavice Hotu-Matue. S ovom su prispjeli na Uzkrsni otok: svi- 
nja i kokoš, zatim kultivirane gomoljike taro, jam i batata, uz 
bananu i šećernu trstiku, konačno tetoviranje i možda također 
toromiro, u koliko ovo drvo nije samoniklo na otoku. Spome- 
nuto se tajnovito pismo (vidi pod IV.) pripisuje po predaji tako- 
đer ovoj migraciji, ako nije stiglo u kakvom starijem obliku 
već ranijim migracijama. Pomorstvo je kod Polinezijaca osobito 
razvijeno (glasoviti dvojni čamci, pa čamci s jednim plovcem 
i sl). Ovdje ono začudo nije imalo tako intenzivne uloge, kao 

na ostalim otocima Južnoga mora. Polinezijci spomenute mi- 
gracije srodni su inače Maorima Nove Zelandije, a bit će da su 
došli s otočja Paumotu odnosno Gambier, preko Mangareve, na 
Uzkrsni otok. 

U 18. stoljeću, kad je Uzkrsni otok odkriven, poznavalo se 
na njemu izključivo neolitsko oruđe (oštrice, sjekirice, noževi, 
kamene škare i t. d.) i oružje (mataa t. j. kratko koplje s obsi- 
dianskim šiljkom). Kuke od udice savršeno su ugladčane, a 
kadkada su, kao i igle, od ljudskih kosti, zbog pomanjkanja ve- 
likih sisavaca na otoku. U pećinama otoka ima ostataka kamenih 
utvrda. Nekada se stanovalo pod vjetrobranom, a danas stanuju 
u kolibama uobičajenima u Južnome moru. Bilo je i nastanba 
za veći broj osoba, dugoljasta tlocrta, napola u zemlji s kame- 
nim temeljem. Hrana se danas još priprema polinezijskim na- 
činom: u zemlji izkopanu rupu griju, unutra stave jelo i zatim 
ga pokriju vrlo vrućim kamenjem. Ribarstvo nije više tako 
važno kao nekada. Piće kava (priređuje se iz koriena biljke 
Piper methysticum), poznato po gotovo čitavoj Polineziji, za- 
čudo se ne upotrebljava na otoku; sama rieč ovdje označuje 
gorčinu ili sol (na pr. vai-kava = slana voda). Urođenička je 
odjeća bila od vlakanaca kore drveća (tapa). Tkanje je obično 
bilo Polinezijcima nepoznato. Čuveni su umjetnici u tetovira- 
nju i bojadisanju tiela crvenom bojom. Glavu kadkada resi per- 
janica. Deformacija uha se održala kod jednog diela stanov- 
nika, a prestala je navodno tek prije sto godina. 

Družtveno je ustrojstvo bilo patriarhalno i klansko. Zapad- 
nija skupina žitelja otoka bila je ratnički obilježena, u vezi sa 
solarnim predočbama. Jedan između svih deset klanova otoka 
imenom Miru, imao je plemički značaj, što se polinezijski na- 
zivlje ariki. Pod istim je imenom skoro po cieloj Polineziji bilo 
razšireno tajnovito družtvo ratničkoga biljega s kultom boga 
rata Oro. Klanu ariki pripadala je i vladarska porodica po 
imenu Honga. Moć vladara bila je više duhovna, a nasljeđivao 
ga je najstariji sin. Broj vladarskih generacija je prilično velik, 
premda nije točno određen. Bilo je i robova. Izraziti se tragovi 
antropofagije mogu sliediti odprilike do konca prošloga stoljeća. 

Članovima plemićkog klana pripisivala se magična moć 
(mana), a njihove su se lubanje čuvale. Poštivala se također 
imovina mrtvaca, t. j. bila je tabu. Osim toga se podavala važ- 
nost genealogiji, a sigurno je postojala i vjera u bezsmrtnost 
duše. Mitologija je bogata, te ima astralno obilježje. Na Uzkrs- 
nom otoku kao da je izbliedio onaj inače razvijeni polinezijski 
panteon s poznatim imenima Tangaloa, Rongo, Tane, Oro, Ra, 
Maui i dr. U, misionarskim se izvještajima spominje Make- 
Make kao »veliki bog«, koji nagrađuje dobre i kažnjava zle, 
dapače i u prekogrobnom životu. To je božansko biće lokalni 
substitut boga Tane ili boga Rongo, a inače je pod imenom 
Make nepoznato u ostaloj Polineziji. U skladu s njome se i 

ovdje iztiče kult nižih duhova prirode (atua) u vezi s primar- 
nim animizmom, t. j. nekim lunarnim panteizmom. Treba još 
naglasiti, da se ovi duhovi prirode težko razlikuju od duhova 
znamenitih pređa (vidi gore pod I.). 

Na pećinastom obalnom kamenju ima petroglifnih crteža 
(nadnaravnih bića, ljudi, ptica, riba, kornjača, lađa i t. d.). Neki 
su od njih sigurnom rukom vješto rađeni. U špiljama obalnih 
pećina nalaze se podzemne prostorije, koje danas upotreblja- 
vaju ribari. Ne zna se čemu su služile. Pojedine od njih bile su 
ukrašene freskama i reljefima, što predstavljaju većinom ptičju 
glavu s ljudskim tielom i stilizirani božanski lik abstraktne 
koncepcije s velikim očnim šupljinama; to je vjerojatno Make- 
Make, a ne Oreo, odnosno Oro, kako misle neki stariji pisci. 
Freske su znalački rađene zemljanim bojama (obično bielom, 

* crvenom i crnom), naročito na kamenim pločama ruševina na- 
selja Orongo, uz rub kratera vulkana Rano-Kao. Sve su kućice 

* ovog naselja građene od krupnog kamena, što je u Polineziji 
jedinstveno. Bio je običaj, da u proljeću svake godine izabrani 
mužkarci sviju klanova pohode ovo sveto mjesto u vezi s kul- 
tom t. zv. morske lastavice (manu-tara). Onaj, kojemu je prvom 
uspjelo domoći se jedinog jaja te najbrže grabežljive morske 
ptice (crni brzan ili Fregata aquila, familia Fregatidae), dobio 
je naslov »čovjeka-ptice« (tangata-manu) i bio je tabu. Ti bi 
se ljudi povukli od ostalih u posebne kućice i posvetili sli- 
kanju božanskog lika i »čovjeka-ptice« na kamenu i drvu. 
Zanimljiva je činjenica, da vladar, koji potječe iz poli- 
nezijske vladajuće skupine, ne sudjeluje kod tih svečanosti. 
Među raznim obredima iztiču se žrtve u hrani i pojave antro- 
pofagije. Po svoj prilici je ptičji kult paleomelane- 
zijskog, a božanski lik polinezijskog ko- 
riena. 

HI. Megalitski spomenici. Kultura Uzkrsnog otoka je izrazito 
megalitska, ali ne poznaje kovine ni, čini se, keramike. Obalama 
daju poseban značaj ruševine kolektivnih mauzoleja, nazvanih 
ahu (= hum ili gomila kamenja). To su terasć od kamena, slične 
onima na Tahitiju i na nekim drugim otocima Oceanije, a na 
njima se obično nalaze velike kamene (monolitske) skulpture. 
Mauzoleji su građeni od ogromnih i krupnih pravokutnih i 
šekutnih komada vulkanskog kamena na samoj obali, u blizini 
obale i, nekoliko manje važnih, u unutrašnjosti. Dimenzije su 
različne: srednji su prosječno 9,15 m dugi i 4,50 m visoki. Zi- 
dovi su tih terasa građevinski sjajno riešeni po načelima grad- 
nje krnjih piramida. Skulpture su stajale na njima uzporedo 
i gledale na more; danas su gotovo sve srušene i razbijene. Je- 
dan je ahu brojio 1—15 skulptura, već prema svojoj veličini i 
važnosti. Osim toga ima malenih piramidalnih grobnih tumulusa 
iz 19. stoljeća, dok su još u 18. stoljeću (po Roggeveenu) uro- 
đenici upotrebljavali terase ahu. Za sahranu mrtvih služile su 

ravan terase i podrumske prostorije. Mrtva su tjelesa bila prije 
toga izložena na zraku. Ima terasa s krilnim produljenjima i 
takovih, kod kojih tlocrt sliči brodu (ahu-poe-poe). Megalitsko 
grobište ahu nazivlju kadkada još pakeopa, odnosno morai, što 
uglavnom odgovara obćem polinezijskom svetištu marae na 
Tahitiju i drugdje. 

Monumentalne su kamene skulpture mauzoleja rađene od 
mekanog vulkanskog trahitnog pršinca, prikladnog za klesanje 
kamenim alatom. Prema misionarskim izvještajima nazivali su 
injih modi. Kamenolom je bio ugasli vulkan Rano-Raraku. Sve 
skulpture stoje na postamentu i jednog su tipa; izrađena je 
samo velika glava s poprsjem i gornji dio trupa do struka. Vi- 
sina skulptura varira od 1—11 m; sama glava mjeri gotovo 2 m. 
Lice im je vrlo izražajno: izbočeno čelo, utisnut šiljat nos, oma- 
nja usta s uzkim usnama, vrlo produžene i probušene uši. Na 
ponešto sploštenoj glavi imali su pokrivalo poput turbana od 
crvenog pršinca. Nemaju oči, ali očne šupljine djeluju svojom * 
prazninom silno impresivno. Uz jedva izrađen trup označene 
su ruke s produženim noktima. Skulpture predstavljaju likove 
pređa odličnika, t. j. osnivaju se na manističkim i henoteističkim 


predočbama. Čini se, da nisu česta nevremena ili potresi Južnog 
mora, nego da su urođenici sami srušili skulpture u jednoj od 
mnogih međuklanskih razmirica starosjedioca i došljaka, koje 
su odprilike između 18. i 19. stoljeća poprimile upravo ikono- 
klastičan karakter. 

Jednako su monumentalne divovske skulpture na samoj 
strmini i podnožju vulkana Rano-Raraku. Razne su veličine, 
najveća doseže preko 20 m visine; lice im je istog tipa kao u 
skupini ahu, jedino nemaju pokrivala na glavi. Sve gledaju za- 
padno prema moru; neke leže strovaljene na zemlji. Na ka- 
menolomu ima još velik broj dovršenih; nedovršenih i započe- 
tih skulptura, a među njima se nalaze i najveće. S kamenoloma 
vodi put prema zapadu, a dalje još dva druga puta, kojima su 
se nekada kretale povorke. Uz putove su poredane skulpture u 
jednakim razmacima. Srednja težina skulptura iznosi oko 10 

te." najveće u kamenolomu su 40—50 tona težke. Problem 
prienosa ovih divovskih skulptura nije razjašnjen, jer su ih 
Europljani prenosili najvećim trudom na svoje lađe za muzeje 
u Santiagu de Chile, Washingtonu, Londonu, Parizu, Dresdenu 
idr. Neobjašnjena je točna svrha i namjena ovih titanskih 
spomenika znamenitih pređa, koji s ponosno-melankoličnim 
izrazom lica gledaju u daljinu. Današnjem stanovničtvu otoka 
je njihovo značenje posve nepoznato, pa se ne može odbaciti 
hipoteza, da je nekadašnje žiteljstvo možda djelomično nastra- 
dalo u nekoj od čestih pacifičkih katastrofa, izvedenih bilo vul- 
kanskim djelovanjem bilo ciklonom. 

Osim ovih dviju skupina skulptura ima još i treća slična 
vrsta. Te su skulpture manje, slabije izrađene i sigurno mlađeg 
podrietla. Našlo ih se u kamenim nastanbama mjesta Orongo. 
Crte lica sliče onima na velikim skulpturama, a nešto i onima 
na drvenim plastikama; na leđima im je nacrtan »čovjek- 
ptica« i sl, pa se uzročni odnos obiju pojava upravo nameće. 
Postoji još stanoviti broj malenih surovo rađenih većinom re- 
centnih kamenih plastika, često od crvenkastog pršinca, bez ne- 
kog posebnog značenja. 

Cielokupna kamena skulpturalna umjetnost otoka broji 
preko 500 primjeraka; posebice njezina treća vrsta, ima 
dodirnih točaka s umjetnošću na  polinezijskim otocima 
Marquesas, a može se naći analogija također sa skulptu- 
rama na  melanezijskim Salomonskim i  mikronezijskim 
Marianskim otocima. Vjerojatno su prvi nosioci ka- 
mene skulpture na Uzkrsnom otoku bili 
starijeg polinezijskog podrietla, a ne mela- 
nezijskoga, jer su, čini se, naknadno bili preuzete autohtone 
paleomelanezijske stilske primjese, na pr. produžene uši, slične 
ušima drvenih likova. Samo drvorezbarstvo (vidi gore 
pod I.) bit će prema tome barem tako staro kao kamena skulp- 
tura, a s nekih gledišta moglo bi biti čak prastaro, 
paleomelanezijsko. Is obzirom na taj problem ne pre- 
ostaje drugo, već sačekati daljna iztraživanja polinezijskih kul- 
tura, koje u svojoj patriarhalnoj i vertikalnoj družtvenoj struk- 
turi sadrže, uzprkos primitivnom gospodarstvu, izrazite ele- 
mente visokih civilizacija. 


IV. Hieroglifsko pismo. Zbog zaklonjenog položaja Uzkrs- 
nog otoka održao se na njemu do šestdesetih godina prošlog 
stoljeća zagonetan oblik slikovnog pisma. Pisalo se obsidianom 
na drvenim pločama i pločicama. One su obično od drva toro- 
miro, a nazivaju ih ko-hau-rongo-rongo. To se obično prevodi: 
drvo, koje govori, ili drvo pjesama, što se recitiraju; ipak je 
kolje ko-hau prevoditi riečju ploča. Pismo ima sustav ideogra- 
ma, jer svaki znak odgovara pojmu natuknice ili skupu rieči, 
možda u metričkom poredku. Znakovi predstavljaju stilizirane 

likove ljudi, ptica, riba i različitih predmeta, poredane na po- 
seban način (t. zv. bustrophedon), tako da je čitalac na kraju 
redka morao ploču okretati s lieva na desno i obrnuto. U čita- 
nje pisma bili su upućeni, osim vladara i plemića, neki određeni 
ljudi (tangata-rongo-rongo) iz svakog klana. Oni su imali svoj- 
stvo svećenika i držali unutar klana svoju školu, gdje su učili 
pisati na lišću banane. Svake su se godine jedanput održavali 
javni izpiti uz popratne svečanosti. 

Katastrofom od g. 1861. i naknadnim stradanjima nestao 
je vladajući sloj žiteljstva, koji se pravo razumio u čitanje 
pisma. Kasnije se od živih urođenika saznalo za sadržaje nekih 
ploča. Radi se o mitskim predajama, ali se nažalost izgubilo 
točno značenje znakova i način njihova tumačenja. Ploče su 
bile tabu baš kao i kamene kućice svetog mjesta Orongo, u ko- 
jemu su se sastajali, uz ostale, svećenici na proslavu crnog 

brzana. Ovima se pripisuju ljudski kosturi u nekim grobištima 
ahu s priloženim ljuskama ptičjih jaja i noževima od obsidiana, 
dok se kosturi priloženi pločama pripisuju članovima klana 
ariki. Izpisan je i po koji reimiro, a pisalo se također na bati- 
nama, na pojedinim megalitskim spomenicima, na manjem ka- 
menju, te navodno na drvenim plastikama, na lubanjama i dr. 
Osim klasičnog pisma, našlo se još i drugo pismo za pisanje 
anala, zvano tau (godina). Nije bilo tako razšireno ni toliko tabu 
kao klasično. 

Kasno, ali ipak ne prekasno, sjetili su se znanstveni kru- 
govi Europe i Amerike, da obrate svoju pozornost slikovnom 
pismu Uzkrsnog otoka. Koncem šestdesetih godina prošloga 
stoljeća ono je žiteljstvu već postalo strano; obredi čitanja su 
se izgubili, pa su drvene ploče zbog nestašice drva služile za 
ogrjev i gradnju čamaca, te su silnom brzinom nestajale. U 

zadnji je čas uspjelo spasiti odprilike dvadesetak ploča, zahva- 
ljujući djelovanju misionara Zumbohma i Roussela. Glavnu za- 
slugu ima tahitski biskup Mgr. Jaussen SS.-CC., pod čiju je 
jurisdikciju spadao Uzkrsni otok sve do g. 1892. On je naime 
prvi spoznao važnost tih ploča i g. 1868. zamolio misionare, da 
spasu još sve dohvatljive primjerke. Osim toga su vrlo važni 
njegovi izvještaji, jer sadržavaju popis znakova s jezičnim indi- 
kacijama, uz recitirane tekstove jednog od onih urođenika, koji 
je došao oko g. 1870. s Uzkrsnog otoka na Tahiti i donekle se 
još sjećao sadržaja i značenja od više ploča. Kasnije su se ne- 
koliko puta s raznih strana pokušali učiniti slični podhvati, ali 
s minimalnim uspjehom. Manje više su bezuspješni ostali i svi 
pokušaji dešifriranja samog tog klasičnog pisma. Naprotiv se 
iau pismo začudo održalo sve do g. 1914., kad ga je odkrila 
gđa Routledge neposredno prije nego što je umro posljednji 
starac, kojemu je ono bilo još prilično razumljivo. Išlo bi pre- 
daleko, kad bi se nabrajale i tumačile ploče i njihovi fragmenti. 
Treba tek spomenuti, da najbolje sačuvane ploče posjeduju 
spomenuti misionari SS.-CC. u Braine-le-Comte; prilično su 
jasne one u Santiagu de Chile, Washingtonu, Londonu i Lenjin- 
gradu, dok su obje bečke i berlinska slabije upotrebljive. 
Znanost se danas bavi problemom postanka i podrietla 
pisma Uzkrsnog otoka i metodom njegove interpretacije. Tra- 
govi vode u Kinu, na temelju nekoliko antropodinamičnih 
struja naseljavanja Oceanije i pored toga čak u Indiju, ali ko- 
načnih rezultata dakako nema. Zapanjuje nas neobična sličnost 
s pismom starih predarijskih austroazijskih kultura iz doline 
rieke Inda: Mohenjo-daro i Harappa. Mora se doduše iztaknuti, 
da nema govora o njihovoj identičnosti ili o izravnom dodiru: 
razstavlja ih vremenski razmak od 5000 odnosno barem od 
8000 godina i udaljenost od 20.000 km. A ipak se stvarno me- 
đusobno podudaraju oko 160 znakova obaju pisama. Prema 
svemu se čini, da je moguć jedino zajednički izvor i praoblik. 
Arheoložki se može sliediti tragove dodira sekundarnih kultura 
Oceanije, posebice Polinezije (u 2. tisućljeću pr. Kr.), bilo putem 
Stražnje Indije i Indonezije bilo izravnim putem, s protokines- 
kom austronezijskom obalnom kulturom Yiieh, u vezi s austro- 
azijskom kulturom Li, te s južnom kulturom T'ai. Vjerojatno 
je izravnim smjerom stigao u Polineziju onaj ideografski sustav, 
iz kojega izlazi pismo Uzkrsnog otoka. Srodnost s potonjim po- 
kazuju doista stara kinezka slova iz doba dinastije Shang i 
Chou (2. i 1. tisućljeće pr. Kr.), baš kao i s predarijskim indij- 
skima. Ta srodnost nije descendentalna, nego je kolateralna, ali 
se ubikacija njihovog hieroglifskog praoblika nije mogla za sada 
točnije odrediti. Traži se od Dalekog Iztoka sve do Irana. 
Polinezijske kulture nastaju u području Formoze preko 
Filipina do Celebesa pod jakim utjecajem starih kopnenih iz- 
točno-azijskih elemenata i to miešanjem nosilaca austronezij- 

skih i austroazijskih tipova sjekira. Primjerice na otocima 
Marquesas podsjećaju vrbce s uzlovima (kao preteče pisma) i 
razne umjetničke značajke na južnu Kinu, što ne može biti tek 
slučajno. To vriedi uostalom i za megalitske građevne oblike 
Polinezije u vezi sa Stražnjom Indijom. S obzirom na razliku 
između iztočne i zapadne Polinezije može se prema svemu od 
paleomelanezijskog (t. j. relativno starog melanezij- 
skog) kulturnog sloja prilično jasno diferencirati 
stariji polinezijski (predpolinezijski) i mla đi (pravi) 
polinezijski kulturni sloj. Nazivi plemićkih vlada- 
jućih skupina u Polineziji često su u vezi s korienom imena 
Arii ili Arioi (izporedi gore pod II. ariki). Ova zanimljiva po- 
java nije samo neka prividna jezična sličnost s imenom indo- 
iranskih Arijaca, pogotovo ne zbog toga, jer je europidna kom- 
ponenta i svietla kompleksija polinezida uočljiva antropoložka 
činjenica. Načelno se doduše ne smije zaboraviti na raznovrstne 
uzročnike depigmentacije, kao na pr. mogućnost tragova albi- 
nizma i t. d. To zamršeno pitanje spada k ostalim neriešenim 
znanstvenim problemima Oceanije, dok se za sada može, uzevši 
pismo kao kriterij, ustanoviti sliedeće: 

Navedeno _ je hieroglifsko ideografsko pismo 
doseglo otoke iztočne Polinezije iz južne Kine 
u sklopu starijeg polinezijskog kulturnog 
sloja, po svoj prilici tiekom drugog tisućljeća pr. Kr. 

Pod pritiskom naknadnih kulturno primitivnijih i izra- 
zito zapadno-polinezijskih migracija nestaje tog pisma 
na svim otocima osim na podpuno izoliranom 
Uzkrsnom otoku. 

Protoelamitske i ostale analogije Prednjeg Iztoka s jedne 
strane i obiju Amerika s druge strane, same za sebe još ne- 
produbljene i presmione, ipak već potvrđuju, da se u ovom 
slučaju nesumnjivo radi o praoblicima sustavnih 
hieroglifskih  ideografskih znakova u svietu 
uobće. 


Sjetimo li se na koncu ponovno naše drvene plastike u Hr- 
vatskom narodnom etnografskom muzeju, možemo ustanoviti, 
da njezina kulturno-poviestna vriednost i muzealna riedkost, 
u vezi sa svim njoj svojstvenim specifičnim kvalitetima, za- 
htieva da — osim stručne analize samog drva — pođemo tra- 
gom čednog izvornog podatka gđe de la Roncičre. Za oznaku 
»Grand Dieu« postoji tumačenje (vidi gore pod 1.). Naprotiv 
kod naziva »roi« otvoreno je pitanje, koji se »kralj« tu 
razumieva? Predpostavka je dakako ta, da se radi o »kralju« 
Uzkrsnog otoka, premda ovo jasnim riečima ne izlazi iz samog 
podatka, kao što u njemu nije točno navedeno, jesu li i »sauva- 
ges« sigurno s Uzkrsnog otoka. Stvarno je posljednji vladar 
Uzkrsnog otoka Maurata nastradao deportacijom g. 1861.; 
iovo svi potomci su mu umrli u Južnoj Americi, tek slučajno 
se njegov sin Tepito, na smrt bolestan, nalazio među povratni- 
cima. Misionari spominju još kao Tepitovog potomka jednog 
pFokrštenog dječaka imenom Gregorio, koji je također mlad 
umro na otoku. Vremenski je dakle jedino taj dječak mogao 
biti rečeni »kralj«, koliko on slučajno nije bio kakav poglavica 
klana. Nadalje je neizvjestno, gdje je g. de la Ronciere primio 
lik na poklon: na samom Uzkrsnom otoku ili možda na Tahi- 
tiju? Nepoznate su i sve druge okolnosti, kako je i zašto došlo 
do tog poklona.* 

Pored sviju drugih dokučivih podataka o samom g. de la 
Roncičre trebalo bi pažljivo izpitati njegov odnos prema biskupu 
Jaussenu i misionarima. Konačno je i sama godina 1868. za- 
nimljiv datum. Nakon završenog pokrštenja saznaje naime 
biskup za slikovno pismo na pločama, i to baš iste godine, ko- 
jom je određen terminus ad quem ovdje objelodanjenog moai- 
kava-kava, dok terminus a quo ostaje i dalje nepoznanica. 


* Muzej posjeduje uostalom još jedan predmet navodno s Uzkrsnog 
otoka, koji je na isti način prispio u Zagreb kao i drveni lik. Radi se o 
t. zv. »verigama« »u obliku udice od kornjačevine« i t. d. (inv. br. 1.036). 
Kako one s neprovjerenim popratnim podatkom nisu u izravnom odnosu 
s idolom i ne mogu doprinieti ništa pobliže za razjašnjenje gornjih pi- 
tanja, mogu se ovom prilikom ostaviti po strani. — Udovica g. de la 
Roncičre poslala je u svibnju g. 1876., uz svoj dar, upravi Muzeja kratko 
nostalgično-rodoljubno pismo iz Pariza (14, Rue de Tilsitt), nažalost bez 
ikakvih stvarnih pojedinosti. 

POPIS SLIKA 


Slike u tekstu: a) Zemljovid Oceanije (po Eneyclopćdie fran- 
calse VII). — b) Plan Uzkrsnog otoka (po Pinartu). — c) Rekonstruk- 
cija građevine ahu, nacrt i prosjek (po gđi Routledge). — d) Pismo 
s Uzkrsnog otoka (po Jaussenu). — e) a) Hieroglifi iz doline rieke Inda, 

) hieroglifi s Uzkrsnog otoka, y) hleroglifi iz južne Kine (po Heine- 

'eldernu, Die Osterinselschrift i t: d.). — f) Zemljovid antropodinamičnih 
struja u Oceaniji prema Fickstedtu i Rivetu (po Eneyclopćdie francalse 
VII). — g) Dva ptičja lika, stilizirani crtež na drvu: London (po 
Chauvetu). — h) Prikaz ptice, stilizirani crtež na kamenu prema Jaussenu 
(po Chauvetu). — Slike na tablama: 1. Moai-kava-kava, snimio 3 X 
prof. V. Tkalčić: Etnografski muzej u Zagrebu (foto-inv. br. 1.110). — 
2. Tri moai-kava-kava, srednji: Paris, lievi: St. Germain -en-Laye, 
desni: London (po Chauvetu). — 3. Četiri moai-kava-kava: London (po 
Chauvetu). — 4. Moai-kava-kava, snimljen 2 X: zbirka Chauvet Paris 
(po Chauvetu). — 5. Dva »čovjeka ptice« tipa mogi-miro: London (po 
Chauvetu). — 6. Dva modi-kava-kava, desni je, čini se, mlađi i mogao bi 
biti tek moai-miro: London (po Chauvetu). — 7. Dva moai-miro, početak 
dekadanse: Wien (po Vatteru). — 8. Pet moai-miro, dekadentni, s lieva 
na desno: zbirka Flestein Berlin, zbirka Peytel Paris, La Rochelle, 
Washington, Lille (po Chauvetu). — 9. Primjerak alata -od obsidiana: 
zbirka Chauvet Paris (po Chauvetu). — 10. Make-Make (božansko biće), 
višebojna freska na zidu kuće s Uzkrsnog otoka (po Geiseleru odnosno 
po Sydowu, Die Kunst der Naturvčiker i t. d. 11. Freska na kamenu 
iz Oronga, prikazuje »čovjeka-pticu« s ptičjim jajem: London (po 
British Museum Handbook i t. d.). — 12. Orongo, ulaz u nastanbu; dvo- 
bojne freske na kamenim pločama prikazuju crnog brzana (po Thom- 
sonu). — 13. Kamenolom u krateru vulkana Rano-Raraku. sa skulptu- 
rama prema crtežu Pinarta (po Chauvetu). — 14. Strmina vulkana Rano- 

Raraku sa skulpturama; crtež (iz doba posjeta admirala de Laplina) se 
pripisuje P. Loti-u (po Chauvetu). — 15. Skulpture skupine ahu i urođe- 
nici otoka prema akvarelu P. Loti-a (J. Viaud) 1872. (po Chauvetu). — 
16. Skulptura skupine ahu iz uvale Anakena: Washington (po Chauvetu). 
— 17. Podnožje vulkana Rano-Raraku sa skulpturama prema snimci 
Delabauda (po Chauvetu). — 18. Skulptura treće skupine, snimljena 2 x, 
s nastanbe na vulkanu Rano-Kao: London (po Chauvetu). — 19. Glava 
skulpture skupine ahu: New York (po Chauvetu). — 20. Glava skulpture 
iz Oronga: Paris (po Chauvetu), — 21. Ploča s hieroglifima, snimljena 
2 x i fragment jedne od ploča Jaussena: Braine-le-Comte (po Chauvetu). 
— 22. Dvije ploče s hieroglifima, snimljene 2 Xx, gornja: zbirka Park, 
Davis & Comp. (bez oznake mjesta), dolnja: Washington (po Chauvetu). 
— Opazka: Reproducirani material je nejednako umanjen zbog teh- 
ničkih razloga. Namjerno izostavljamo naslove muzeja ovdje spomenutih 
gradova, jer su oni stručnjaku obično dobro poznati. — Opazka 
urednika: Predhodno odobrenje za tisak ove razprave dao je sveuč. 
prof. dr. A. Gahs. 


PRIKAZI, IZVJEŠTAJI, BILJEŽKE 


»BOGOSLOVSKA SMOTRA« KROZ TRIDESET GODINA 
DrA. Živković 


U razvitku našega stručnoga bogoslovskog časopisa »Bogo- 
slovske smotre« valja razlikovati dva perioda. Prvi traje 10 
godina (1910—1919), a drugi 20 godina (1923—1942). Malo iza konca 
prošloga svjetskoga rata, prestala je .B. Sm. izlaziti. To je vrieme 
potrajalo 3 godine. Poviest »Bogoslovske Smotre« iz prvog i dru- 
gog perioda i zbivanja oko njezina prvoga i ponovnoga izlaženja, 
osvietlio je pok. predsjednik Fran Barac prigodom njezine 25. 
godišnjice.* Na mjestu bi bilo, da se nakon navršenih trideset nje- 
zinih godišta, poduzme kritički osvrt na sadržaj i izneseni znan- 
stveni prilog. Toga se posla nije latio pokojni predsjednik F. Barac. 
Izrično je onda napisao (str. 3): »Nije zadaća ovih komemorativnih 
redaka, da se kritičkom akribijom ogleda od I. do XXIV. njezinog 
godišta. Ali ne će biti, mislim, ni odviše rečeno, ako se kaže: Bo- 
goslovska Smotra nastojala je dati ponajbolje što je mogla. Dašto 
prema različnim prilikama financijalnim, kao prema različitim pri- 
likama ne samo radnika u profesorskom zboru, već i svojih razprše- 
nih suradnika. Sigurno je, da je Bogoslovska Smotra pridoniela 
k osvijetljivanju nekih historijskih, filozofijskih, dogmatskih, crkve- 
no juridičkih, religijsko-etnoložki biblijskih, moralnih, pastoralnih 
i liturgijskih problema. Pogotovu su bile poučne mnoge njene bi- 
lježke iz bogoslovske literature, dok su mnoge recenzije otvarale 

. poglede u savremena pitanja bogoslovskih, filozofskih i etnoložkih 
znanosti.« : 

Bavio sam se mišlju, da za ovaj broj »Bogoslovske Smotre« do- 
nesem kritički prikaz i sistematski pregled svih radova objeloda- 
njenih u »Bogoslovskoj Smotri« kroz ovih 30 godina. U tu sam 
svrhu prikupio sve potrebne bilježke iz sviju trideset godišta. No 
pred izradbom namjeravanoga posla, spriečila me nenadana ne- 
mogućnost, da se bavim čitanjem. I tako će za ovaj puta izostati 
kritički prikaz vriednosti »Bogoslovske Smotre« za prvih njezinih 
trideset godina života. Taj ću posao možda obaviti, ako doživim 
njezinu 40-godišnjicu. No ako ga ne obavim ja, obavit će ga drugi 
tko, komu je na srdcu razvoj i napredak naše bogoslovske znanosti. 

Jedno što bi ovom prilikom želio istaći, to je činjenica, da 
Hrvatskoj Bogoslovskoj Akademiji kroz 20 godina njezinoga 
obstanka nije uspjelo provesti koncentraciju znanstvenih bogoslov- 
skih sila oko »Bogoslovske Smotre«. Stručni radnici iz franjevačkog; 
dominikanskog i isusovačkog reda nisu doduše uskratili svoje su- 
radnje u »Bogoslovskoj Smotri«, ali su, kako je i razumljivo, ipak 


* Članak nosi naslov: »U dvadeset i peto godište...«, Bogo- 
slovska Smotra, god. XXV. (1937), str. 1 isl. 

u prvom redu ulagali svoje sile za napredak svojih redovničkih ča- 
sopisa (»Nova Revija«, »Život«, »Duhovni život«). Tako su stručne 
sile na bogoslovskom polju ostale podieljene i neujedinjene, a 
znanstveni rad u »Bogoslovskoj Smotri« sveden u glavnom na pro- 
fesorski zbor fakulteta i svjetovno svećenstvo. Ta činjenica nije 
dala, da se izdavalački rad Hrvatske Bogoslovske Akademije raz- 
vije u jačem stupnju. Mjesto jednoga stručnog časo- 
pisa, moralo je svećenstvo po svim biskupija- 
ma hrvatskih zemalja uzdržavati svojim prino- 
sima četiri, a da diecezanskih.časopisa posebno ni ne spomi- 
njemo (»Katolički list«, »Glasnik đakovačke biskupije«, »Vrhbosna«, 
»List splitske i dubrovačke biskupije«). Otud potežkoće financijalne 
prirode, bez kojih se ni uz najbolju volju ne da ništa izvesti. Nije, 
dakako, uzmanjkalo znatnih potežkoća ni s drugih strana. Ali one 
bi se uz malo dobre volje dale svladati, kad ne bi postojala spome- 
nuta glavna potežkoća. 

Što međutim nije uspjelo Hrvatskoj Bogoslovskoj Akademiji 
za njezinih prvih 20, a Bogoslovskoj Smotri za njezinih prvih 30 
godina života, dao Bog da uspije u godinama, što će usliediti. Jedno 
treba imati pred očima: otimanju kulturnog života narodnih slo- 
jeva izpod upliva kršćanske orientacije — “potrebno je, da se su- 
protstavi intenzivan rad kršćanskih radnika na kulturnom polju. A 
najpozvaniji su radnici na tom polju i čuvari kršćanskih tradicija, 
bili kod nas, a i u ostalom svietu, katolički svećenici. Bez njih ne 
ide ni danas, a ne će ići ni u buduće. Laici im uviek mogu biti 
samo pomagači. Zastranjenje s ove linije, što se kod nas u posljed- 
nja desetljeća pokazuje, nije dobar znak. Pozvanima je dužnost da 
io tom vode brigu. A na nama je, da svojim radom prednjačimo i 
pomažemo, da svećeničko pokoljenje iza nas bude prožeto duhom, 
kojim odiše »sveta znanost«, da mu ona bude prva i najmi- 
lija briga, te da samo po njoj i preko nje izpuni svoj uzvišeni sve- 
ćenički poziv u narodu. 

. 


MARIJA KRALJICA MIRA 
Dogmatsko-skripturistička podloga naslova 
O. Jeronim Dr. Bakotin, ofm 


Pontifikat slavno vladajućeg Kristova Namjestnika Pija XII, 
kao i onaj njegovih Predšasnika Pija XI i Benedikta XV, spada u 
mutno doba raznih previranja i ratova. Kao što su Kristovi Na- 
mjestnici u svim poremećenjima, nezdravim pojavama ili zarazama 
krivovjerja, što se tiekom stoljeća pojaviše u njima povjerenome 
stadu, ili uobće u čovječanstvu, nastojali naći lieka analogno tražiti 
im uztuk, tako se i Pontifikat ove trojice Petrovih Nasljednika od- 
likuje živim nastojanjem oko mira. U radu pak oko mira, Kristovi 
Namjesnici pozivlju sve vjernike na suradnju i podporu, naročito u 
molitvama na tu nakanu Bogu upravljenim, budući da jedino on 
može dati »onaj mir, što ga sviet dati ne može«. Slavno vladajući 
Kristov Namjestnik, kao i njegovi Predšasnici, posebno potiče vjer- 
nike na pobožnost prema Majci Božjoj, čijim se posredovanjem 
nada postići žuđeni mir. 

Benedikt XV. pismom na državnog tajnika od 5 svibnja 1917 
naredio je, da se u Lauretanskim Litanijama doda zaziv: »Kraljice 
mira, moli za nas!«. Međutim vjera u moć posredovanja BI. Dj. Ma- 
rije za mir nije nešto novo. Naredba Benedikta XV. nije drugo 
nego potvrda onoga, što su vjernici već davno prije vjerovali. Hva- 
lospjev »Ave maris stella«, koji u najmanju ruku ne potječe kasnije 
od X vieka, sadrži stih: »Funda nos in pace«. U Rimu se nalazi 
crkva pod nazivom »S. Maria della pace«, koju je dao sagraditi 
Siksto IV (1471—1484). U bruxellesu se u crkvi sv. Nikole štoju kip 
Kraljice mira iz XI ili najkasnije XII vieka. Isto tako u Parizu 
u crkvi redovnica sv. Srdca Picpus nalazi se kip Kraljice mira, koji 
je izrađen kasnije od onoga u Bruxellesu, ali je poznatiji. 

I ustanovi raznih liturgijskih blagdana dale su upravo povoda 
blagodati mira postignute ili u nadi, da će se postići po zagovoru 
Kraljice mira. Takav je slučaj s blagdanom Pohoda, Marije Pomoć- 
nice, Imena Marijina i blagdana presv. Ružarja. Pače u Španjol- 
skoj se već od XI vieka štuje posebni blagdan pod imenom Kra- 
ljice mira, a tako isto u Francuzkoj prigodom Tridesetgodišnjeg rata 
u XVII vieku bi uztanovljen blagdan sa vlastitim oficijem?. 

Iz ovoga kratkoga pregleda dade se razabrati, kako je vjera u 
moć Marijina posredovanja za mir duboko uvriežena u vjernicima. 
Pitamo se, na kojoj je teoložkoj bazi ta vjera zasnovana, i da li je 
kult BI. Dj. Marije pod tim imenom podpuno opravdan. U izpiti- 
vanju ćemo toga gledati Mariju najprije u odnosu prema Kristu, a 
zatim obzirom na nju samu. 


I 


Oznaka mesijanskog doba jest podpuni i neprekidni mir. Me- 
sija je prorečen kao »Knez mira« (Iz. 9, 5 [Vg. 9, 6], što će na- 
viestiti mir narodima (Zak. 9, 10), i u čijim će danima proteći 
»pravda i-obilje mira, dokle teče mjeseca« (Ps. 72 [Vg. 71], 7). Nje- 
gova će se vlast proširiti i miru ne će biti kraja« (Iz. 9, 6 [Vg. 9, 7). 
Mesijansko spasenje i plod toga spasenja — mir često se gledaju u 
odnosu s ondašnjim pogiblima i nesrećama, što su zadesile ili su 
imale zadesiti narod. Oslobođenje od izvanjskih neprijatelja slika 
su budućeg mesijanskog spasenja (izp. Mih. 5, 4. 5 [Vg. 5, 5. 61)". 
Izaija predočuje mir mesijanskog doba u krasnim slikama i bezpri- 
mjernim uzporedbama. Mesija »sudi među narodima, govori pra- 
vicu mnogim narodima. Oni razkivaju mačeve svoje za raonike, 
koplja svoja za srpove. Više ne diže mač narod proti narodu. Više 
se ne uči ratu« (2, 4). »Tada će vuk boraviti s janjetom, ris će ležati 
s jaretom, tele, lav i ovca bit će zajedno. Malen dječak može ih 
voditi. Krava i medvjedica zajedno će pasti. Mladi njihovi zajedno 
će ležati. I lav će jesti slamu kao goveče. Nejače igrat će se nad 
rupom gujinom. U rupu zmije baziliska zavlačit će ruku svoju diete 
odbijeno od prsiju. Ne će se činiti ništa zlo, nikakva nepravda više 
na cieloj svetoj gori mojoj« (11, 6. 9). Ovim smjelim slikama Prorok 
hoće da iztakne pomirenje svih stvorova s Bogom*. Riše savršeno 


1 AAS, 9 (1917), 266. 
2 Izp. E. Campana, Maria nel culto cattolico, I, Torino-Roma 1933, 
403—405. 
5 Izp. F. Ceuppens, De prophetiis messianicis in Antiquo Testamento, 
« Ceuppens, Nav. dj., 250. 
Roma 1935, 349. 

prijateljstvo i slogu među bićima, što žive u najvećem međusobnom 
neprijateljstvu, navješta u novom kraljevstvu Emanuela najveću 
sigurnost, pače stanje kao u raju. Služi se mnogim uzporedbama, 
da bi uvjerio o mogućnosti onoga, što izgleda nevjerojatno i ne- 
čuveno. 

Mir je, dakle, jedna od glavnih značajki mesijanskog doba. 
»Slava Bogu na visini, i na zemlji mir ljudima dobre volje« (Lk. 2, 
14) glasila je himna anđeoskih legija pri porodu obećanog Mesije. 
Krist pak na raztanku sa svietom i Učenicima ovima ostavlja u 
oporuci mir: »Mir vam ostavljam, mir svoj dajem vam« (Iv. 14, 21). 
Mir je alfa i'omega Kristova kraljevstva. 


Mir (žid. cio ) označuje skup tjelesnih i duševnih dobara: 


cielost, neozljeđenost, spas, zdravlje, mir, slogu, prijateljstvo“. U 
mesijanskim proročanstvima pod Mesijinim kraljevstvom ima se u 
prvom redu shvatiti vrhunaravno i duhovno kraljevstvo, koje se ne 
će širiti ratom ni oružjem, nego »pravicom i pravednošću« (Iz. 9, 6 
[Vg. 9, 7]); jednako pod mirom u mesijanskom kraljevstvu ima se 
u prvom redu razumjeti pomirenje i mir s Bogom", t. j. duhovna 
sreća“, što je izvor izvanjskoga mira među ljudima. To je mir u naj- 
višem stupnju i podpunom smislu rieči: mir što izvire iz srdca i 
utječe u sviet; mir s Bogom u duši, mir među ljudima u svietu. 
Krist je, dakle, zaista »Rex pacificus«. 


Sada se pitamo, odkuda Bl. Dj. Mariji pravo na naslov »Kra- 
ljice mira«. Odgovor je jednostavan i jasan: jer je Majka »Kneza 
mira« (Iz. 9, 5 [Vg. 9, 6]). Odnos između Marije i Krista jest tjesni 
odnos majke i sina, te prema tome Marija s Kristom dieli kraljevski 
naslov i dobra kraljevstva. Marija vuče lozu od kralja Davida". 
Prema tome je Sin Božji postao po Mariji krepošću Duha Svetoga 
čistokrvni potomak kralja Davida, baštineći obećanja dana njegovoj 
kući (2 Sm. 7, 12—16; Ps. 89 [Vg. 88], 37; Lk. 1, 32); Marija pak, 
s druge strane, kao Majka obećanog Mesije, postaje sudionicom 
časti, obećanja i dobara vezanih uz njegovu osobu. 


Spomenusmo, da se pod mirom, koji je jedna od glavnih zna- 
čajki mesijanskog spasa, ima u prvome redu shvatiti unutrašnji mir 
duše, pomirenje s Bogom, bez čega pravoga mira izvana nema. Isus 
Krist je »mir naš, koji složi oboje (Židove i pogane) u jedno«, u 
»novoga čovjeka«. Došao je da propoviedi evanđelje mir i po njemu 
imamo pristup k Otcu u jednome Duhu (Ef. 2, 14—18). On je »uga- 
oni kamen, na kome je sva građevina složena« (Ef. 2, 20 sl.) i daje 
joj jedinstvo i čvrstoću. Krist je glava mističnoga tiela. »Od njega 
je cielo tielo složeno svakim vezom, da jedan drugome pomaže si- 
lom, koja je odmjerena svakome pojedinom dielu, a to čini da raste 


5 Izp. G. Gesennius — A. Th. Hoffmann, Lericon manuale hebraicum 
et chaldaicum=, Lipsiae 1847, pod r.; N. Peters, Weltfriede und Propheten, 
Paderborn 1917, 15. 69; P. Vlašić, Psalmi Davidovi, II Dubrovnik 1924, 
62. 157 sl; H. Simon — I. Prado, Praelectiones biblicae V. T.., I, Taurini 
1938, 362. 

* Ceuppens, Nav. dj. 234. 

7 P. Vlašić, Nav. dj., III, 24. 

s Izp. Sv. Justin, Dial. cum Tryph., 43. 45. 120; Sv. Irenej, Kaer. 
NI, 21, 5; Tertulijan, C. Marc., TIL, 17; IV, 1. 

tielo- na usavršenje svoje u ljubavi« (Ef. 4, 15 sl). Uzvišeni razlog 
te bratske ljubavi jest, dakle, naše mistično sjedinjenje s Kristom: 
u kome, s kim, po kome živimo ljubavlju", i po kome je Bog po- 
mirio sve sa sobom, učinivši mir krvlju njegovom na križu (Kol. 1, 
20. 22; 2 Kor. 5, 18 sl). U tome pak velikome djelu odkupljenja 
Marija se nije držala pasivno. Ona je, podređena Kristu i o njemu 
ovisna, sudjelovala u odkupu i pomirenju ljudi s Bogom, davši 
pristanak, da postane Majkom Spasiteljevom (Lk. 1, 38) i pridru- 
živši se Kristu u djelu muke. Stajala je pod križem (Iv. 19, 25), sno- 
seći u srdcu sve bolove ljubljenog joj Sina i prikazujući skupa sa 
Sinom sebe samu za naše spasenje. Marija je suodkupiteljica (co- 
redemptrix) ljudskoga roda. Ona je svojom poslušnošću postala 
uzrok spasa sebi i čitavome ljudskome rodu, kaže sv. Irenej'". Ma- 
rija je, kako kaže Pijo X, zaslužila nama »de congruo«, što je Krist 
zaslužio »de condigno«'"', Benedikt XV ne ustručava se kazati, da je 
Marija s Kristom odkupila ljudski rod"*. 

Marija stiče pravo na naziv Kraljice mira i iz drugog naslova. 
Ona je u drugom redu i ovisno o Kristu sveobća Posrednica milo- 
sti'", Jer je zaslužila »de congruo« štogod je Krist zaslužio »de 
condigno«, sudjeluje u podjeli svih milosti. Budući da ni jednu 
milost ne primamo, ako ne preko njezinih ruku, to preko nje imamo 
tražiti i milost toliko žuđenoga mira. 


Marija, dakle, radi svoga tjesnoga odnosa s Kristom kraljem 
podpunog i savršenog mira, kojemu je izvor u srdcu i prelieva se 
izvana u sviet, s punim pravom nosi naslov »Kraljice mira«. Ona 
je to u podpunom i najuzvišenijem smislu rieči. 


bid 


Marija Kraljica mira nije samo radi svoga odnosa s Kristom 
Knezom mira, nego joj taj naslov pristaje i obzirom na nju samu. 
Mariju rese kreposti, koje je čine dostojnom toga uzvišenoga naslova. 

Ako se pitamo, odkuda ratovi i gdje im je izvor, to po riečima 
sv. Jakova njihov uzrok treba tražiti u nama samima, pobliže: u 
našim pohotama: »Odakle ratovi, i odakle borbe među vama? Ne 
odtuda li, od naslada vaših, koje vojuju u vašim udima?« (4, 1). 
Sv. Jakov pod nasladama podrazumieva pohote'“, što se poput voj- 


9 Ia. — M. Vostć, Commentarius in Epistulam ad Ephesios?, Roma 
1932, kol. 203b. 

10 Adv. haeres., III, 22, 4, PG 7, 739. 

#1 Izp. Ene. Ad illum diem, 2 febr. 1904, str. 78, 80, izd. B. Presse. 

12 »Quantum ad se pertinebat, Pilium immolavit, ut dici merito 
queat Ipsam cum Christo humanum genus ređemisse«. Sodalitati N. D. 
a bona morte, 22 mart. 1918, AAS, 10, 182. 

19 Leon XIII piše: »Affirmare licet... de permagno illo omnis gra- 
tiae thensauro... nihil nobis nisi per Mariam, Deo sic volente, imper- 
tiri... (Enc. De Rosario, 22 sept. 1891). U istom smislu piše Pijo X: 
»Ex hac Mariam inter et Christum communione dolorum ac voluntatis, 
promeruit illa ut fieret universorum munerum dispensatrix quae nobis 
Jesus nece et sanguine comparavit« (Enc. Ad illum diem). 

a Taj smisao daje Vg., koja čx 1ow hdovov prevodi: »ex concupis- 
centiis« mjesto: »ex voluptatibus«. 

nika služe našim udima kao oružjem za grješne čine!5, Koje su to 
pohote, uči nas sv. Ivan: »sve što je na svietu: požuda je tiela i po- 
žuda očiju, i oholost života« (1 Iv. 2, 16). Pod požudom tiela sv. Ivan 
shvaća neurednu težnju za nasladama, što gode sjetilima, posebno 
pak onu najjaču požudu za nečistim nasladama. Požuda očiju ozna+ 
čuje lakomost i nezasitnu pohlepu za zemaljskim stvarima, blagom 
i bogatstvom. Naziv joj je odtuda, što je lakomost pohlepa za stva- 
rima, koje očima zapažamo i gledanjem ih zaželimo, kao novac, 
njive, kuće, itd. Konačno pod ohološću života, koja zauzima prvo 
mjesto među glavnim griesima, ima se razumjeti neuredna težnja 
za čašću. Na ovo troje: naslade, bogatstvo, časti, na što ljude ne- 
uredna težnja nagoni, dade se svesti sve ostalo, za čime ljudi neu- 
redno teže. Sv. nas Ivan upozorava na pogubni izvor i korien svih 
grieha'*. 

Marija, budući da je bez grieha začeta, nikada nije osjetila u 
sebi nagon pohote. Ova je u njoj bila podpuno ugašena. U Mariji 
je, dakle, bio uništen sami korien svih unutrašnjih i izvanjskih po- 
remećenja. . 

Obratimo li pogled na Marijin život i vladanje, odmah nam 
upadaju u oči kreposti, koje su najjači uztuk spomenutim poho- 
tama, a te su: djevičanska čistoća, siromaštvo i posluh. 

Sv. Otci i katolički tumači obćenito zaključuju iz Marijina od- 
govora Anđelu: »Kako će to biti, kad ja ne znam muža?« (Lk. 1, 34), 
da je Marija učinila zavjet vječnog djevičanstva ili barem čvrstu 
odluku živjeti u djevičanstvu'“. Tu čvrstu odluku očituje glagol u 
prezentu: 9% yevćoxo, što izključuje svaki bračni odnošaj i u buduć- 
nosti'“. Marija nam zavjetom vječnog djevičanstva pruža najjače 
sredstvo protiv najjače pohote. 


Marijino siromaštvo nam govori protiv pohote očiju. Marija je 
majka onoga, koji je, premda je bio bogat, postao radi nas siroma- 
šan (2 Kor. 8, 9), tako te nije imao gdje da skloni glavu (Mt. 8, 20 
= Ik. 9, 58). Svoga božanskoga Sina rodila je u štalici, povila ga u 
pelenice i položila u jasle (Lk. 2, 7). Prigodom očišćenja priniela je 
dar siromaha: dvie grlice ili dva golubića (Lk. 2, 24). Iz toga se iz- 
vodi, da je Bl. Djevica bila toliko siromašna, da nije smogla da 
kupi jednogodišnje jagnje za žrtvu paljenicu, kako je to bilo po sebi 
Zakonom propisano“. 


15 G. Estius — J. Holzammer, Zn omnes D. Pauh Epistolas item in 
catholicas commentarii, III, Moguntiae 1859, kol. 444a. 

1# G, Estius — J. Holzammer, Nav. dj., kol. 6984—-699b. — , 

17 Ovo posljednje drži M. — J. Lagrange, koji piše: »Pour_nommer 
ce propos un voeu, il faut joindre A Vexćgase des considćrationg thćolo- 
giques dont on ne nie pas ici la valeur, mais qui d&passent la simple 
explication du texte«. Evangile selon S. Luc3, Paris 1927, 33. 

is Izp. M. — J. Lagrange, Nav. mj.; D. Baldi, L'infanzia del Salva- 
tore, Roma 1925, 96 sl. Gl. yerdoxo odgovara žid. yg\, kojim se označuje 
bračni odnošaj. zo 

46 Izp, J. Maldonatus — J. M. Raich, Commentarii in quatuor_Evan- 
gelistas, TI, Moguntiae, 1874, kol. 103b—104a; J. Krabenbauer, Commen- 
tarius in quatuor Evangelia, III, Parisiis 1905, 134. 

Marijina poslušnost odraz je njezine duboke poniznosti, što gasi 
svaku iskru oholosti. Ona je živjela u školi onoga, koji je »ponizio 
sam sebe, postavši poslušan do smrti, do smrti na križu« (Filip. 2, 

8). Spremno se podvrgava Božjoj naredbi preko Josipa, da pred 
okrutnim kraljem Herodom bježi s vječnim Kraljem, svemogućim 
Bogom u tuđu i nepoznatu zemlju — Egipat (Mt. 2, 13—15) i vraća 
se istom na zapovied Anđelovu (Mt. 2, 19—21). Sama se pak Mari- 
jina poniznost izravno očituje u načinu davanja pristanka, da bude 
Majkom Božjom, kad je svoju suglasnost s Božjom ponudom očito- 
vala riečima: »Evo službenice Gospodnje, nek mi bude po rieči tvo- 
joj« (Lk. 1, 38). Kao Majka samog svemogućeg Boga hrli u pohode 
Elizabeti, majci Predteče vlastitog joj Sina i prva je pozdravlja 
(Lk. 1, 39 sl). Ona, »koja je zavriedila, da je pohodi Anđeo i tako 
uzvišenim riečima pozdravi; koja je znala, da je postala Majkom 
Gospoda i Mesije, ne ustručava se izkazati podložnost majci Pred- 
teče«?", 


U Mariji, dakle, ne samo, da ne nalazimo ni traga pohotama, 
iz kojih se rađaju ratovi i borbe (Jak. 4, 1), nego u njoj odkrivamo 
u najvišem stupnju kreposti, koje su najjači uztuk svim pohotama. 
Samo bi ove dostajale, da je nazovemo Kraljicom mira. Njezino ne- 
poročno djevičanstvo liek je razmiricama u obitelji, koje niču veći- 
nom iz nečistoće i bluda; primjer gotovo skrajneg siromaštva Majke 
Božje suspreže ljudsku lakomost za bogatstvom, iz čega se rađaju 
razmirice u družtvu; poslušnost i duboka poniznost Majke vječnoga 
Kralja i svemogućega Boga može da unese pokornost i sklad u 
družtvo, snošljivost među vladare i narode. Zato s pravom slavno 
vladajući Kristov Namjesnik, sliedeći primjer svojih Predšasnika, 
stavlja nam .u ovim kritičnim časovima pred oči svietli lik Bogo- 
rodice kao predmet nasljedovanja i potiče nas nek s pouzdanjem 
od nje prosimo dar toliko žuđenog mira. 


POVIEST FILOZOFIJE I TEOLOGIJE KOD HRVATA 
DrA. Živković. 


1. — Kod nas Hrvata nije do najnovijega vremena bilo skoro 
nikakovih pokušaja, da se sistematski obradi razvoj znanstvenog 
djelovanja na filozofskom i teoložkom polju. Tek u najnovijem 
svezku časopisa »Croatia Sacra« imamo poseban prikaz o 
razvitku filozofije kod Hrvata od dr T. Harapina (str. 153—172) 
i teologije od dr. M. Vanino (str. 200—241). Kad dosada nismo 
sami nastojali da dođemo do zaokružena i izcrpna priegleda ovih 
dviju kulturnih grana narodnog života, nije čudo, da se u znanstve- 
nom svietu nije nigdje ni vodilo ikakova obzira o znanstvenom radu 
Hrvata ni u filozofiji ni u teologiji. U djelu Martina Grabmanna 
»Geschichte der Katholischen Theologie« (1933) nema ni spomena 
o Hrvatima. On spominje jedno jedino hrvatsko djelo: sistematski 
prikaz skolastičke filozofije od dr. Josipa Stadlera, ali i to na- 
vodi tamo, gdje govori o Mađarima i njihovom radu na bogoslov- 
skom polju! 

Zato je razumljivo, da radosno pozdravljamo oba ova poku- 
šaja za sustavnim prikazom djelovanja naših ljudi na polju filo- 
zofije i teologije i njihova prinosa k obćem prosvjetnom i kultur- 


zo Knabenbauer, Nav. dj., 79. 

nom napredku. Nakon ovih će prikaza biti lakše drugim radnicima 
ostvariti i produbsti nove poglede na važnost i vriednost rada naših 
ljudi. Koje to ime spomenuto u oba ova prikaza, zaslužilo bi možda, 
da se o njemu iznese pred našu znanstvenu javnost ne samo popis 
njihovih radova, nego i kritički produbljena analiza njihovih djela. 
Onda bi se mogla dati i kritička ocjena o obćoj vriednosti njihova 
sudjelovanja u kulturnom natjecanju narod4. A tek nakon kritičkih 
monografija o pojedinim periodima, piscima i njihovim djelima, 
može se dati i sud koji će vriediti za poviest. 

Kod nas se u znanstvenom i nastavnom radu običavalo pored 
stranih, tek ovdje ondje spomenuti po koje ime domaćih autora, kad 
se govorilo o razvoju ovih dviju spomenutih grana znanosti. A 
rietko se kada mogao dati cjelovit i sustavan kakav prikaz, izklju- 
čivo s naših strana i zemalja. Odsad će to nastavnici moći lakše 
provoditi, jer će svoje slušače moći uputiti barem na ove spome- 
nute prikaze. Oni dakako, po priznanju samih autora, nisu podpuni. 
Manjka im prinos iz časopisa, po kojima su u posljednjih sto go- 
dina razasuti znanstveni filozofski i bogoslovski članci. Trebalo bi 
ne samo s bibliografskog, nego i sa znanstvenog gledišta nastojati, 
da se kritički probere iz tih časopisa sve ono, što bi kao vriedan 
prinos imalo ući u poviest. Osim »Rada« Hrvatske Akademije, 
naše »Croatiae Sacrae«, »Bogoslovske Smotre«, te »Časopisa za 
hrvatsku poviest«, Vrela i prinosa«, dolaze u obzir od starijih ča- 
sopisa »Književnik«, »Vienac«, »Nada«, »Savremenik«, »Prosvjeta«, 
»Serafinski perivoj« i Mahnićeva »Hrvatska Straža«,. Od sadanjih 
časopisa: »Katolički list«, »Nova Revija«, »Život«, »Vrhbosna«, 
»Duhovni život« i »Glasnik biskupija bosanske i sriemske«. Ne 
smiju se izostaviti ni oni stručni časopisi, koji su izlazili kratko 
vrieme ili od kojih je ugledao svietlo tek po koji broj. Nema 
sumnje, da bi u oba gore spomenuta prikaza ušlo još po koje ime 
i da bi prikazi s te strane bili podpuniji. Na tom poslu treba da 
mlađi okušaju svoje sile. 

Ne znam, zašto su pisci i jednoga i drugoga prikaza izostavili 
svoje bibliografske izvore. Da su naveli barem glavnije od njih, 
pružili bi budućim radnicima putokaz, kojim se imaju kretati i 
olakšali bi im rad. Što bi navodi bibliografskih izvora bili podpu- 
niji, bio bi i njihov prikaz znanstveno cjelovitiji. 

2. — Bila bi neosporno velika zasluga Hrvatske Bogoslovske 
Akademije, da ona izda na stranim jezicima (njemačkom i fran- 
cuzkom) poviestni prikaz znanstvenog rada na ova dva spomenuta 
područja. Tim bi ostalom znanstvenom svietu pružila mogućnost, 
da se uputi o vriednosti znanstvenog i kulturnog prinosa Hrvata 
k obćem prosvjetnom napredku. A i s narodnog našeg gledišta bi 
takav podhvat zaslužio svako priznanje. Ne bi se događalo, da nas 
prešućuju kao do sada, niti da nas kao znanstvene radnike hrvat- 
skoga roda i plemena svrstavaju pod tuđi krov i pribrajaju k Au- 
strijancima ili Mađarima. 

Ali da Hrvatska Bogoslovska Akademija bude u stanju podu- 
zeti takav posao, potrebno je, da je' izdašno podpomogne hrvatsko 
svećenstvo i hrvatska znanstvena javnost uobće. S pomaganjem ka- 
kovo je do sada bilo, vjerojatno će još dosta vode proteći Savom, 
dok Hrvatska Bogoslovska Akademija bude mogla pristupiti k ovom 
potrebnom poslu. 

SVETO PISMO STAROGA I NOVOGA ZAVJETA' 


Dr. Janko Oberški. 


Prema nacrtu, najavljenom u I. svezku ovog prievoda (str. 13) 
Sv. P. St. i N. Zavjeta, odprilike u razmaku od jedne godine nakon 
1. svezka, izdan je II. svezak toga prievoda, koji sadržava poučne 
(pjesničke) i proročke knjige Sv. Pisma Staroga Zavjeta. Kao što 
je bilo opravdano, da se u našem časopisu (B. S. XXX. 1942. br. 4. 
str. 242—252) osvrnemo na izdanje I. svezka, tako je opravdano, 
da se osvrnemo na izdanje II. svezka, jer je svakako dužnost našeg 
časopisa, da u najmanju ruku registrira činjenicu izdanja prievoda 
Sv. Pisma na hrvatskom jeziku, pa da se tom prigodom sine ira et 
studio nešto kaže o samoj vriednosti toga djela, kako s obzirom na 
njegove pozitivne odlike, tako i s obzirom na eventualne nedo- 
statke. Ovo naglašujemo zato, jer smo primietili, da naš prikaz o 
1. svezku toga prievoda jedan od članova »Akademije Regina Apo- 
stolorum« nije shvatio ni primio s onakvom nakanom, s kakvom 
je taj prikaz bio napisan. Bez obzira na anonimnost i na ton, kojim 
se taj anonimni pisac osvrnuo na naš prikaz, napominjem tek či- 
njenicu, da je zamjerajući meni pohvale pokojnom profesoru So- 
viću kao znanstvenom radniku, meni predbacio, »da se tako moglo 
govoriti g. 1940 u ono jugoslavensko vrieme, kad još nije bilo 
Nezavisne Države Hrvatske.« Kod toga taj pisac nije primietio, 
da je svoju tvrdnju izrekao na temelju izkrivljenog nadnevka smrti 
profesora Sovića, pomaknuvši ga za punu godinu dana unatrag, t. j. 
od g. 1941. na 1940. Profesor Dr. A. Sović umro je dne 29. rujna 
1941. g., dakle u vrieme, kad je već pol godine postojala Neza- 
visna Država Hrvatska. Prema tome moj nekrolog pokojnome pro- 
fesoru Soviću, nije bio u vrieme jugoslavenske države, nego u 
vrieme Nezavisne Države Hrvatske. Očevidno je s kakvom je na- 
kanom bila iznesena ova tvrdnja, ali držim, da ovdje nema mjesta 
osvrtati se na nju. 

Da se razumijemo, iztičem odmah na početku ovog prikaza, da 
sve ono, što je povoljno iztaknuto o I. svezku ovog prievoda, na- 
glašujemo i kod ovog II. svezka, a to je napose lagan i liep pre- 
vodiočev jezik, preglednost u podjeli redaka i sadržaja posebnim 
naslovima, a osobito silna energija i marljivost, kojom je on u re- 
kordnoj brzini svladao takav i toliki posao. 

Premda je prevodilac u predgovoru I. svezka naveo oveći broj 
stranih njemačkih i francuzkih prevodilaca (među kojima je onaj 
od Leandera van Esza i na indeksu zabranjenih knjiga), kojima se 
kod prevođenja pomagao, pomnijim sravnjivanjem može se utvr- 
diti, da je osobito u II. svezku ipak pretežno sliedio tekst nje- 
mačkog prievoda od E. Henne-a, koji je u posljednje vrieme kao 
pučki prievod Sv. Pisma postao veoma raširen, tako da je god. 


1 Svezak II. Poučne i proročke knjige. Iz izvornoga teksta preveo i 
bilježke priredio Dr. Ivan Evanđelist Šarić, nadbiskup vrhbosanski. Sa- 
rajevo 1942. Izdala »Akademija Regina Apostolorum«. 8% — 759 + 3str.; 
ciena broš. 450.—, uvezano 500.— Kuna. 

* »Na zamjerke g. prof. dr. Janka Oberškoga,« Katolički Tjednik 
br. 9. od 28. Ii. 1943. str. 5. stupac 304. 

1939/40. doživio već peto izdanje. Držeći se ovog prievoda možda 
je prevodilac računao s time, da pretežniji dio stvarne odgovor- 
nosti za izpravnost hrvatskog prievoda snosi Henneov prievod, pa 
ako je njemačka javnost zadovoljna s Henneovim prievodom, može 
i hrvatska javnost biti podpuno zadovoljna s prievodom Henneova 
prievoda. Budući pak, da je Henneov prievod načinjen izravno iz 
hebrejskog jezika, držao je prevodilac opravdanim, da se i za ovako 
načinjen prievod može reći, kako je iztaknuto u naslovu djela: »iz 
izvornoga teksta preveo i bilježke priredio«. Međutim, kako je kod 
književnih trudbenika običajno, da se svakomu prizna njegov trud, 
ne bi bilo ništa nečastno, kad bi se priznalo, da je i ovaj hrvatski 
prievod u svom najpretežnijem dielu prievod Henneova izravnog 
prievoda Sv. Pisma iz izvornog teksta. 


Da se utvrdi gotovo posvemašnja ovisnost II. svezka ovoga 
hrvatskeg prievoda Sv. Pisma o njemačkom prievodu Sv. P. od 
E. Henne-a, molimo cienjene čitaoce, neka izvole izporediti jedan i 
drugi prievod od početka do svršetka, kako u samom tekstu, tako 
i u bilježkama. Tek tu i tamo je u hrvatskom po koja bilježka 
skraćena, prestilizirana ili izostavljena, a gdjekad poradi netočno 
zamiećenog smisla krivo prevedena. Evo nekoliko konkretnih mjesta! 

U knjizi o Jobu 1,1 glasi prevodiočeva bilježka k tom redku 
ovako: »(1) Zemlja Hus ležala je jugoistočno od Crnoga (sic!) mora, 
u pograničnom području Edoma i Arabije, i možda je identična 
(istovetna) s razorenim mjestom Iš, južno od Keraka«. Kod Hen- 
nea glasi ova bilježka ovako: »Hus lag siidčstlich vom Toten Meer, 
im Grenzgebiet von Edom und Arabien, und ist vielleicht identisch 
mit der Ruinenstitte Isch, siidlich von Kerak«. Svakako je po- 
grješno, što prevodilac prevodi »vom Toten Meer« »od Crnog mora« 
mjesto »od Mrtvog mora«, bez obzira na to, što je vjerojatnije i 
postojanoj predaji bliže mišljenje, da se Jobov zavičaj nalazio 
negdje u hauranskoj visoravni, između Genezaretskog jezera i gorja 
Hauran. U tom kraju, nedaleko mjesta Merkez, čuva arabska pre- 
daja još do danas uspomenu na Joba u nazivima mjesta: Deir-Ejub 
(Jobov samostan), Makam-Ejub (Jobova grobnica); zatim kod mje- 
sta Naua postoji Sakhrat-Ejub (Jobov kamen), Hammam-Ejub (Jo- 
bovo kupalište). Osim bilježke k redku (3), koju je prevodilac iz- 
pustio, prenio je dalje točno sve ostale do (8) u gl. 3., kojoj je 
izostavio prvi dio, a zadržao samo njezin svršetak. U gl. 3. bilj. 
(10) malo je prestilizirana; od bilj. (14) uzeta je iz Hennea samo 
posljednja rečenica; bilj. (25) razlikuje se od Hennea. Ipak držimo, 
da u ovisnosti o njemačkom prievodu nije trebalo ići tako daleko, 
da se robski doslovno prevode fraze, koje su strane duhu hrvat- 
skog jezika, kao n. pr. u Job 19, 2: »mit Worten zerstampfen« 
»gaziti me ri ima«, što bi možda bilo bolje reći: vrieđati, pogrđi- 
vati, ponizivati, mučiti riečima. Ogledajmo dalje jedno od težih 
mjesta u Jobu 19, 25—27. U bilježci k ovom mjestu prevodilac kaže 
ovako: »Mjesto tamnoga hebrejskog teksta slijedimo ovdje prijevod 
sv. Jeronima, jer njegov prijevod ovdje osvijetljen je svijetlom 
cijele knjige o Jobu.« Uzporedimo sada tekst Vulgate s onim našeg 
prevodioca i s Henneom! Vulgata kaže: »Scio enim, quod re- 
demptor meus vivit, et in novissimo die de terra resurrecturus sum: 
et rursum circumdabor pelle mea, et in carne mea videbo Deum 
meum. Quem visurus sum ego ipse, et oculi mei conspecturi sunt, 
et non alius: reposita est haec spes mea in sinu meo« Prevodilac: 

»Ali znam sigurno, da moj Otkupitelj živi, i da će se onda dignuti 
nad prahom, Tada će ova moja koža opet biti oko mene, iz svojeg 
vlastitog mesa gledat ću Boga. Jest, ja isti, ja ću ga gledati; moje 
vlastite oči vidjet će ga, ne kakav stranac; to je sva čežnja srca 
mojega.« Henne: »Doch weiss ich gewiss: Mein Anwalt ist der Le- 
bendige und Letzte! Er wird auftreten auf Erden! Dann wird meine 
Haut wieder um mich sein, in meinem Fleisch werd ich Gott 
schauen, meine Augen werden ihn sehn, doch nicht mehr als 
Gegner! Danach sehnt sich das Herz in der Brust.« Riečima: »i da 
će se onda dignuti nad prahom« — udaljuje se prevodilac od Vulgate 
i od Hennea, koji ovdje na svoj neobičan način prevodi doslovno he- 
brejski tekst. Svakako hebrejski »veacharon« preslabo je izražen 
prievodom »i... onda«, što je u Vulgati mnogo jače iztaknuto 
riečima: »et in novissimo die«, premda je »die« dodatak, koji ne 
nalazimo u hebrejskom, ali ne kvari smisao, nego ga jasnije izra- 
žava. Najznatnija je razlika između hebrejskog i Vulgate, što ova 
kaže: »resurrecturus sum,« dakle u 1. licu jednine, pa se smisao 
odnosi na Joba, koji to govori, dok u hebrejskom stoji »jaqum«, 
t.j. u 3. licu jednine, i odnosi se na Odkupitelja, koji »će ustati nad 
prahom«. Mjesto: »iz svojega vlastitog mesa«, hebr. »umibbesari«, 
bolje bi bilo reći: »i iz svoga tiela«. Prema tomu hebrejski tekst na 
ovome mjestu, iako se razlikuje od Vulgatina, ne daje manje jasan 
smisao, koji ne bi bio u skladu s cielim tekstom knjige o Jobu. 


Uvodno poglavlje »Knijiga Psalama« (str. 55—56) preuzeto je iz 
Hennea, osim druge polovice, koja je znatno skraćena. U prievodu 
i u bilježkama opaža se posvemašnja ovisnost o Henneu, tako da je 
mjestimice očevidno izključeno. da se prevodilac kontrolirao izvor- 
nim tekstom ili Vulgatom. Uzmimo n. pr. u Ps. 16 (15). 9 prevodilac 
kaže: » Tomu se raduje srce moie i veseli se duh moj; i bol (sic!) 
će moja počivati u sigurnosti!« Tu se podkrala krupna pogrješka, 
koju očito razjašnjuje pogrješno čitanje »Leid« mjesto »Leib«, kako 
je u Henneovom prievodu: »Auch mein Leib wird in Sicherheit 
ruhen«. prema hebrejskom: »af besari jišk6ćn labhetah«, kao što i 
prema Vulgati: »et caro mea reaquiescet in spe.« Treba dakle pre- 
vesti: »pa i tielo će moje počivati u sigurnosti.« 

U Ps 69 (68), 2 težko će biti razumljiva robski prevedena fraza: 
»jer mi već dolaze vode na život«, kako ima Henne: »Denn schon 
gehn mir die Wasser ans Leben.« Vulgata prevodi doslovno, kako 
je u hebrejskom: »Quoniam intraverunt aquae usque ad animam 
meam«, prema hebrejskom: »ki bha'u majim “adh-nafeš«. Uvaženi 
biblijski stručnjak Fr. Zoreli S. J., profesor na Papinskom Biblij- 
skom Institutu u Rimu, u svom latinskom prievodu Psalama iz 
hebrejskoga (Psalterium ex hebraeo latinum,* Romae 1939) prevodi 
ovo mjesto ovako: »iam enim venit aqua usque ad fauces«, što se 
i hrvatski može liepo reći: »jer već mi je voda došla do grla«. 
Hebrejska rieč »nefeš« ne znači samo »duša«, »život«, nego i »vrat«, 
»grlo«, »ždrielo«, kako se to može vidjeti u Ps. 105, 18, gdje je 
u Henneovu prievodu: »Und schlossen ihn ein in Eisen« — također 
oslabljen smisao izvornika, pa se i ovdje povodi za njim naš pre- 
vodilac: »i metnuše ga u gvožđe«, dok Zorell prevodi: »ferro in- 
sertum est collum eius« = vrat mu je stavljen u gvožđe (okovan 
gvožđem). 

Henne nije baš imao sreće, da pogodi pravi smisao u Ps. 90, 10, 
gdje kaže: »Die Zeit unsres Lebens w&hrt siebzig Jahre, und achtzig 
Jahre, wenn 's hoch kommt. Und doch ihr Gewinn...« Povodeći se 
za njim naš prevodilac kaže: »Vrijeme života našega traje sedam- 
deset godina, i osamdeset godina, ako dođe visoko; a ipak je dobit 
njihova...« Biblijski stručnjak u poznavanju Psalama, profesor 
Biblijskog Instituta u Rimu, A. Vaccari S. J., prevodi to mjesto 
ovako: »La durata di nostra vita in sč fa settant' anni, e nei ro- 
busti ottanta, e il pil di essi & affanno e vanita...« (I libri poetici 
della Bibbia, tradotti dai testi originali e annotati, Roma, Pontificio 
Istituto Biblico, 1925, str. 157), a Fr. Zorell u svom gore navede- 
nom djelu prevodi ovo mjesto ovako: »Dies annorum nostrorum 
continent septuaginta et, si cum robore, octoginta annos, et horum 
superba gloria est labor et aerumna...« Hrvatski prievod glasio bi 
prema Vaccariu: »Naš život traje sedamdeset godina, a kod jakih 
osamdeset godina; a što je više od toga, to je muka i ništavost.. .« 
Prema Zorellovu drugčijem čitanju hebrejskoga teksta; »njihov je 
tašti ponos muka i nevolja...«). Upravo kod ovakvih težih mjesta 
bila bi poželjna kakva bilježka za razjašnjenje, ali je ovdje ne na- 
lazimo, jer je nema ni Henne. 

Podpuno je osebujan i bez obrazloženja Henneov prievod u Ps 
T1 (70), 16: »Ich will sterben im Preise der Wunder des Allm&chti- 
gen...«, za kojim se povodi prevodilac: »Umrijet ću slaveći čudesa 
Svemogućega ...« Vaccari prevodi ovako: »Entrerč a dire delle 
gesta divine«, a Zorell: »Proferam magnam potentiam Domini...« 
Ovaj se smisao logički nadovezuje na pređašnji stih, gdje je govor 
o tom, kako se ne može riečima ocrtati Božja pravda i spasenje, jer 
u izbrajanju toga ne bi mogao doći na kraj, pa zato se pjesnik! 
ograničuje samo na to, da iznese samo slavu Božje svemogućnosti, 
što se očituje u čudesima. Ne radi se dakle o umiranju. 

U Hennea je nejasno izražena misao izvornika u Ps 73, 15, gdje 
kaže: »Hitt ich gedacht: Ja, ich will auch so reden, so hi 
wahr, ich ohne jede Treue gehandelt am Geschlechte deiner" Kin- 
der.« Još je nejasnije izpao robski prievod s njemačkoga: »Kad bih 
pomislio: Govorit ću i ja tako, zaista bih radio na rodu djece tvoje 
bez ikakve vjernosti.« Vaccari prevodi ovo mjesto ovako: »Se io mi 
proponessi di parlare cosi , ecco, tradirei il lignaggio dei tuoi figli.« 
Slično ima i Zorell: »Si dixissem: »loqui possem his similia«, a ge- 
neratione filiorum Tuorum defecissem.« Hrvatski prievod u dru- 
goj polovici stiha glasio bi: »... iznevjerio bih se rodu tvojih 
sinova«. 

U Ps 73, 20 dobar je Henneov prievod: »So wie ein Traumbild 
beim Erwachen schwindet, verschmihst du, wann du aufstehst, 
Gott, ihr Bild,« — ali nije dobro prevedeno: »Kao što slika iščezne, 
kad se probudi čovjek, tako ti, Bože, razbijaš sliku njihovu, kad 
ustaneš.« Vjerojatno je na smisao »razbijaš« prevodioca zaveo Vul- 
gatin izraz »ad nihilum rediges«; ali hebrejski »tibhzeh« ne znači 
»razbiješ« nego kako dobro prevodi Zorell: »spernes«, ili kako kaže 
Vaccari: »coprirai di spregio«, dakle »prezreš«. 

Uvodna bilježka k Ps 137 (136) i ona k 1. redku nije po Henneu, 
ali ostalo je sasvim prema njemu. Henne je 3. redak toga Psalma 
vjerojatno radi metra preveo: »Ach, dort begehrten von uns«, ali 
hebrejski »ki šam še'elunu« ne znači« »ah, ondje su iskali od nas«, 
nego kako prevodi Zorell: »illic enim postulaverunt« (jer su tamo 

tražili [iskali]) od nas«; Vaccari prevodi ovako: »benche ivi ci invi- 
tassero« (premda su nas tamo pozivali). Zorellov je prievod doslovno 
točan, a Vaccariev je po smislu i s obzirom na prilagođivanje sin- 
taktičke konstrukcije duhu evropskih jezika bolji. Moglo bi se pre- 
vesti također ovako: »kad su ondje tražili (iskali) od nas«, ili »kad 
bi ondje...«, jer hebrejski veznik »ki« može ovdje imati više zna- 
čenja: izročno »jer«, dopustno »premda«, vremensko, ili vremensko 
pogodbeno »kad«, ali ni u kojem slučaju ne prevodi se hebrejski 
»ki« s uzvičnom česticom »ah«. 


U uvodnom poglavlju knjige Prič4, prevodilac dobro naglašuje 
na svršetku 4. alineje, kao osobito iztaknutu misao, da je »strah 
Gospodnji... početak sve mudrosti.« Šteta, što prevodilac nije u 
prievodu ostao dosljedan ovoj frazi, nego se na prvom mjestu (1, 7) 
poveo za netočnim prievodom Hennea: »Die Furcht des Herr ist 
bčchste Erkenntnis« (strah je Gospodnji najviša mudrost), a na 
drugom mjestu, gdje Henne prevodi: »der Kern der Weisheit«, naš 
se prevodilac ipak ne povodi za njim, nego izpravno prevodi: »Po- 
četak je sve mudrosti strah Gospodnji.« U izvorniku uzeta je za 
pojam »početak« na prvome mjestu (1, 7) rieč »re'šith«, a na dru- 
gome (9, 10) sinonim »techillath«, koja također znači »početak«, a 
nipošto »Kern«, kako ima Henne. U Vulgati je na oba mjesta pre- 
vedeno frazom: »principium sapientiae«. Tako je i prevodilac mo- 
gao na oba mjesta prevesti frazom »početak mudrosti«. Vaccari 
upotriebio je na prvom mjestu frazu: »principio del sapere«, a na 
drugome »base della sapienza«. 

Među biblijskim tumačiteljima još nije konačno riešeno pitanje 
o hebrejskoj rieči »massa'«, koju Vulgata u Prov. 30, 1 i 31, 1 pre- 
vodi riečju »visio«, u kom je značenju često upotrebljavaju pro- 
roci, kad navještaju kakvo proročtvo u značenju ozbiljne opomene 
ili pouke. Henne se priklanja mišljenju, da se na ova dva mjesta 
hebrejska rieč »massa'« ima uzeti kao ime mjesta ili grada. Među- 
tim na temelju konteksta i stilističkog ukrasa čini se, da bi ovdje 
ipak bolje odgovarao smisao prievoda, kako ga shvaća Vulgata, 
dakle »visio«, ili »opomena«, ili »pouka«. Prevodilac se ipak poveo 
za Henneom i uzeo rieč »Masa« kao ime grada. U 34, 1 poslije rieči: 
»ne pristoji se kraljevima,« izpušten je vokativ »Lamuele«, 

Henne kaže u predgovoru knjige Propovjednika, toč. 4. ovo: 
»Die durch die Uberlieferung verbirgte Zugehčrigkeit des Predi- 
gers zur Sammlung der Heiligen Schriften wurde durch einige pa- 
l4stinensische Rabbinen angegriffen, aber von der Synode von 
Jamnia (90. n. Chr.) bestitigt. Als Teil des Alten Testamentes wird 
der Prediger schon von Melito von Sardes (2. Jahrh. n. Chr.) ge- 
nannt. Origenes, Clemens und Tertullian zitieren das Buch. Die 
Zuriickweisung der Angriffe Theodors von Mopsuestia auf dem 
fiinften Allgemeinen Konzil zu Konstantinopel (553) beweisen, dass 
der Prediger allgemein als kanonisches Buch galt.« Naš prevodilac 
u toč. 4. uvoda o knjizi Propovjednika htio je to isto reći nešto 
kraće ovako: »Peti obćeniti crkveni sabor u Carigradu (g. 553.) do- 
kazao je (sic! moja op.), da je propovjednik obćenito priznan kao 
kanonska knjiga, koja svakako pripada zbirci Svetoga Pisma. Ori- 
gen, Klement, Tertulijan rado navode misli iz Propovjednika, ko- 
jega već sinoda u Jamniji (g. 90. p. Kr.) i Melito iz Sardesa (2. viek 
P. Kr.) nazivaju dielom Staroga Zavjeta.« Ali ovo je netočna re- 
produkcija onoga, što kaže Henne. Ponajprije obći crkveni sabori 


Prikazi, izvještaji, bilježke. 157 


nemaju običaja nešto »dokazati«, nego na temelju crkvene pre- 
daje konstatirati i definirati ono, što jest naučavanje Crkve, a što 
nije, i kako treba shvatiti odnosnu crkvenu nauku. U ovom kon- 
kretnom slučaju V. obći crkv. sabor u Carigradu osudio je na- 
padaje Teodora Mopsuestijskoga na kanonski ugled Propovjednika, 
ito saborsko odbijanje napadaja Teodora Mopsuestijskoga 
. na kanonski ugled Propovjednika dokazuje, da se Propovjednik 
obćenito smatrao kanonskom knjigom. Nije točno, kad se o sinodi 
u Jamniji i o Melitonu iz Sardesa izriče isti predikat: »da Propo- 
vjednika nazivaju dielom Staroga Zavjeta«. Ovaj se predikat od- 
nosi stvarno samo na Melitona iz Sardesa, dok sinoda (židovskih 
rabina) u Jamniji potvrđuje protiv napadaja nekih palestinskih 
rabina, da Propovjednik pripada u zbirku knjiga Sv. Pisma. 
Iz prievoda Propovjednika ogledajmo samo ono težko mjesto 
3, 18—21. Henne prevodi ga ovako: »Also sprach ich in meinem 
Herzen: Es ist so der Menschen wegen, dass Gott sie priife und sie 
erkennen, dass sie sind wie das Vieh, ja sie selber. Denn Los der 
Menschen und Los der Tiere ist einerlei Los. Wie die einen ster- 
ben, so sterben die andern: den gleichen Odem haben sie all. Nichts 
hat der Mensch dem Tier voraus; denn alles ist Eitel. Alles wan- 
dert zum selben Ort. Aus dem Staub ist alles geworden. Zum Staub 
kehrt alles zuriick. Wer weiss, ob emporsteigt der Lebensodem des 
Menschen, ob der Lebensodem des Tieres hinunter zur Erde fihrt?« 
— Naš prevodilac prevodi to ovako: »Ovako rekoh u srcu svom: 
Takvo je biće čovječje, da ih Bog iskušava, te spoznaju, da su kao 
stoka, jest oni sami. Jer je sudbina ljudi i sudbina životinja jednaka 
sudbina. Kako umiru jedni, tako umiru drugi; isti dah imaju svi. 
Ništa ne nadvisuje čovjek životinju; jer je sve taština. Sve ide na 
jedno mjesto, sve je postalo od praha, sve se vraća u prah. Tko 
zna, da li se životni dah čovjeka uspinje gore, da li životni dah ži- 
votinje ide dolje u zemlju?« — Ovaj se prievod prilično udaljio ođ 
izvornika, gdje stoji ovako: »Ja sam rekao u svom srdcu o ljud- 
skim sinovima, da ih Bog izkušava, da oni vide, te su sami sebi kao 
živina: jer kao da je udes ljudskih sinova i udes živine; i udes im 
je jednak. Kao što umire ova, tako umiru oni; svi imaju jednaki 
životni dah. Čovjek se ničim ne odlikuje nad živinom, jer je sve 
taština. Sve ide na jedno mjesto; sve je postalo od praha i sve se 
vraća u prah. Tko pomišlja na to, da se životni dah ljudskih sinova 
uzpinje gore, a životni dah živine da silazi dolje u zemlju?« — 
Ovakvim prievodom uklanja se potežkoća o tobožnjem materia- 
lističkom nazoru pisca ove knjige, jer čitav niz uporednih rečenica, 
što se nadovezuju poslije rečenice: »da ih Bog izkušava, da oni 
vide« — treba uzeti u smislu navoda tuđeg mišljenja, mišljenja 
ljudi, koje je u praktičkom životu sasvim materialističko, t. j. takvo, 
kao da se ništa ne razlikuju od životinja. Upitnom pak rečenicom: 
»Tko pomišlja...?« — kao da pisac reasumira rezultat takvog ze- 
maljskog naziranja retorskim pitanjem, na koje sliedi niečan odgo- 
vor: Nitko ne pomišlja na to, da ljudska duša uzlazi gore, t. j. prema 
nebu, a životinjski životni dah silazi k zemlji. Hebrejski glagol 
»jadha'« osim značenja »znati« može imati i značenje »pomišljati 
na što«, »biti sebi svjestan«, kako to upozorava H. Hčpfl O. S. B. u 
svom priručniku posebne introđukcije u knjige Sv. P. St. Zavj. 
(Introductionis in s. utriusque Test. libros compendium, vol. II. 
Intr. spec. in libros V. T.*, Romae 1935., str. 276). 

U uvodu k Pjesmi nad pjesmama na str. 222. u redku 15. odozdo 
nalazimo kod prevodioca iste tiskarske pogrješke, kao kod Hennea, 
u brojevima navoda iz »Oz 2, 4. 9. 8«, a mora biti »Oz 2, 4. 9. 21«; 
u redku 14. odozdo mjesto »Jer 31« mora biti »Jer 3, 1«. Pod toč- 
kom 4. ovog uvoda (str. 223) stoji: »Sinoda u Jamniji (g. 90. p. Kr.) 
i 5. obći sabor u Carigrad (g. 553.) obranili su kanonski ugled 
Pjesme nad pjesama«; tu su »u Carigrad« i »nad pjesama« sigurno 
tiskarske pogrješke. Nije zgodno, da se sinoda u Jamniji stavlja u 
isti red s 5. obćim crkv. saborom u Carigradu, jer bi neuki čitaoci 
mogli za sinodu u Jamniji misliti, da je to kakva sinoda katoličke 
Crkve, a u istinu je to bila sinoda židovskih rabina. To vriedi i za 
ono mjesto u predgovoru k Propovjedniku, na str. 208, toč. 4. 

Henneov prievod (Pj. 1, 4): »Fihre mich, Kšnig, in dein Ge- 
mach!« — za kojim se povodi naš prevodilac: »Povedi me, kralju, 
u sobu svoju!« — ne odgovara hebrejskom »hebhi'ani hammelekh 
hadharav«, što točno prevedeno znači: »kralj me je dao odvesti u 
svoju sobu«, U redku 9. »s plemenitim konjma u kolima faraono- 
vim«, gdje se prevodilac povodi za Henneovim: »dem Edelgespann 
an Pharaos Wagen«, rečeno je više, nego u izvorniku: »lesusathi 
berikhbe-phar'oh« = konjima faraonovih kola. U bilježci k redku 
2, 9 prevodilac kaže, da je »mušebak« turska rieč i znači rešetku 
na prozoru. Točnije »mušebbak« je arabska rieč, od glagolskoga 
korjena »šabaka«, pasivni particip II. forme. Kako su Turci pri- 
mili u svoj jezik mnogo drugih arabskih rieči, tako i ovu; a može 
značiti i rešetku na prozoru. U ostalom, od ciele te bilježke bila bi 
dovoljna samo prva rečenica, dok primjetba na navod Broz-Iveko- 
vićeva rječnika ima vidljivu tendenciju, koja nema veze s tumače- 
njem prievoda Sv. Pisma. 

U knjizi Mudrosti preveden je redak 2, 25 ovako: »Koji pri- 
padaju onome, pretrpe nju«, — prema Henneu: »Die jenem geh6- 
ren, erleiden ihn.« U bilježci: »To jest: koji pripadaju đavlu, upa- 
daju u smrt.« Ali i prievod i bilježka izrazuju suviše slobodno, da 
ne kažemo netočno, misao grčkog izvornog teksta, koji glasi: 
negdčovoi 82 adrdv oi rig čueivov pegibog čvreg = a kušaju je oni, koji 
su njegova diela, t. j. koji imaju po učestvovanju u griehu svoj dio 
s đavlom. Previše je rečeno: »koji pripadaju onome (t. j. đavlu), jer 
to bi značilo, da umiru samo oni, koji definitivno pripadaju đavlu, 
t.j. koji su osuđeni na vječno prokletstvo; dok uistinu moraju 
umrieti svi, koji su ma samo i na čas imali po griehu (pa bio to 
samo iztočni) udjela s đavlom, a kasnije su se pokajali; što više, 
mnogi postali i sveti. U r. 3, 6 drži se Henne i naš prevodilac više 
Vulgatina teksta, nego izvornika, jer prevodi: »Kao zlato u peći 
kušao ih«, a točnije bi bilo: »Kao zlato u talionici izkušao ih je«. 

U prievodu prologa knjige Crkvenice, 1. alineja, nije trebalo 
povoditi se za njemačkim »imstande sein« »biti u stanju«, kad mo- 
žemo u hrvatskom grčki infinitiv s&vaora: razriešiti prievodom »da 
mogu«. 

U proroku Isaiji (7, 14), prevodeći ono znamenito mjesto o dje- 
vičanskom začeću i porodu Emanuela, većina se povodi za tekstom 
Vulgate i LXX, gdje je sasvim nestalo snage smisla izvornog teksta, 
pa tako i Henne i naš prevodilac prevode: »djevica će začeti i roditi 
sina...«, iz kojih se rieči ne razabire nikakvo čudo. Hrvatski jezik 
nije tako siromašan, a da ne bi mogao na ovome mjestu točnije 

izraziti smisao izvornoga teksta, nego li je to rečeno u grčkom i la- 
tinskom prievodu. Hebrejska rieč »harah« jest pridjev, koji znači 
»trudna« (praegnans), a »joledheth« jest particip kala aktivni od 
glagola »jaladh«, a znači »rađajuća« (ona koja rađa, pariens). Smi- 
sao je dakle: »Ecce, virgo praegnans et pariens« — »eto, djevica 
trudna i koja rađa sina.« Tako je jasno izraženo čudo: premda je 
trudna i premda rađa, ipak ostaje sveudilj u jednom i u drugom 
stanju vazda djevica, djevičanska mati. 

U Jeremijinim Tužaljkama bilo bi poželjno, da je u prievodu 
po mogućnosti dosljedno provedena personifikacija Jerusalema u 
ženskom rodu, jer onda se može primieniti slika osramoćene žene, 
koju su napustili njezini ljubavnici. Ovdje ne ulazimo u druga pi- 
tanja i potežkoće o dvojbenom čitanju nekih mjesta. Gdjekad je u 
prievodu štošta izpušteno, što ima u izvornom tekstu. N. pr. u 2, 12: 
»Gdje je kruh?« (kao kod Hennea: »Wo ist Brot?«), dok u 
izvornom tekstu stoji: »Gdje je kruh i vino?« — U 3, 49 prevedeno 
je: »Oči moje liju suze bez prestanka«, dok u izvorniku stoji: »Oči 
moje liju suze, ne miruju bez prestanka.« Potrebno je paziti na to, 
da se u prievodu, ako je ikako moguće, ne okrnjuje paralelizam, 
izražen u izvorniku. 

U bilježci k Danielu 2, 4 suviše je apodiktička tvrdnja, da 
»Kaldejci sigurno nijesu govorili aramejski«. Ova je bilježka u pro- 
tuslovlju sa samim tekstom, gdje se izričito kaže, da su Kaldejci 
odgovorili kralju aramejski. Činjenica je, da je aramejski jezik bio 
u to vrieme veoma razširen i tako reći saobraćajni i diplomatski 
jezik ciele prednje Azije. Taj je jezik imao dva ogranka: jedan za- 
padno aramejski, kojim se govorilo u Siriji i Feniciji, a poslije ba- 
bilonskog robstva prevladao je po cieloj Palestini; drugi je ogra- 
nak iztočno-aramejski, kojim se govorilo u Asiriji i Babiloniji. Oba 
su jezična ogranka veoma srodna i jedan drugomu tako bliza, da se 
mogu smatrati kao dva narječja istog jezika. To potvrđuju i ara- 
mejski dielovi knjige Ezdrine. 

U bilježci k Dan 9, 25 krivo je prevedno iz Hennea: »Tako nas 
računanje 7 +62 + 1 godišnjih sedmica (= 490 godina) dovodi do 
u 3. stoljeće kršćanske ere (vieka).« Henne kaže: »in das 3. Jahr- 
zehnt der christlichen Ara«, a ne »in das 3. Jahrhundert«, kako 
predpostavlja prevodiočev prievod. Treba dakle reći: »u 3. deset- 
ljeće kršćanske ere.« 

U bilježci k Dan 14, 2 prevodilac veli: »Da je perzijski kralj 
Ciro kao štovatelj sunca štovao Boga podjarmljenog naroda, to se 
ne podudara s običajima starog vremena.« Ne znamo, zašto je ovdje 
prevodilac uztvrdio protivno od Hennea, koji tvrdi: »steht im Ein- 
klang mit den Gebr&uchen der alten Zeit«. Prevodiočevu negativnu 
tvrdnju obara i njegova vlastita bilježka k 3. redku ove glave, gdje 
veli: »Ciro, poklonik Ahura-Mazde, tako se čita na jednom nad- 
pisu, što ga navodi Rawlison; a štovao je i babilonske bogove, što 
se zovu Marduk i Nebo. Napominjemo, da su n. pr. Rimljani bili 
također veoma liberalni u uvrštavanju bogova pokorenih naroda u 
svoj pantheon, pa tako je kod njih među ostalima bio uveden i kult 
egipatske božice Izide i perzijskoga Mitre. 

U proroku Ozeju 6, 7 ne nalazimo nikakova opravdanja, zašto 
se prevodilac većma povodi za sumnjivim čitanjem »beadam« (u 
Adamu, ime mjesta ed-Damije), koje zagovaraju racionalisti Duhm, 

Guthe i Marti, nego za čitanjem »keadam« (kao Adam), kako ima 
hebrejski tekst, zajamčen svjedočanstvom sv. Jeronima u Vulgati 
»sicut Adam«, a donekle i grčki tekst, makar to mjesto doslovce 
prevodi og dv9ozos = kao čovjek (Izpor. Knbenbauer-Hagen, Com- 
mentarius in prophetes Minores,* Parisiis 1924, p. 107 s). 


U Joelu 1, 14 i 2, 15 prevodilac preuzima točno iz Hennea: 
»Beruft eine Feierl« — »Sazovite svečanost!« U bilježci k 1, 14 
objašnjava se, da je to »po svoj prilici svečani sastanak«. Kod ka- 
toličkih tumačitelja, počevši od sv. Jeronima, koji prevodi ovo 
mjesto: »vocate coetum«, nema nikakve sumnje o tom, da se tu, 
razumieva sazivanje zbora u religioznu svrhu, oglašivanje narodu, 
da se sabere na vršenje bogoslužnih djela.. Točniji bi dakle bio 
prievod: »sazovite (oglasite) zbor!« iz ostalih nekoliko paralelizama 
očevidno je, da se radi o religioznom zboru, ili kako se kaže hrvat- 
ski pučki, o »proštenju«. 


Ne ću da duljim, premda bi se moglo još mnogo toga napo- 
menuti, što bi bilo potrebno izgladiti, dopuniti i usavršiti. Držimo 
da je trebalo ovaj važan posao raditi s mnogo većom kritičnošću 
i pomnjom, kako to zahtieva reverentia erga Verbum divinum, pa 
makar posao išao i polaganije napried. 

Na primjetbu »jednog člana Akademije Regina Apostolorum«: 
»Ne sutor ultra crepidam!« — upravljenu na moju osobu, neka mi 
bude dopušteno uzvratiti s Psalmistom (118, 71): »Bonum mihi, quia 
humiliasti me, ut discam justificationes tuas!« Upravo zato, jer sam 
sebi sviestan, da u biblijskoj struci moram još mnogo toga učiti, 
nastojim oko velike suzdržljivosti u vlastitim sudovima, smatrajući 
opravdanijim sliediti vjerno smjernice odluka nadležne crkvene 
vlasti za biblijska pitanja i mišljenja priznatih katoličkih tumačite- 
lja Sv. Pisma, nego li se priklanjati nepouzdanim privatnim mišlje- 
njima onih učitelja, koji predpostavljaju svoj ugled ugledu Crkve 
i njezine predaje. 


UZ PRIEDLOGE MEĐIMURSKOGA SVEĆENSTVA 
DrA. Živković. 


1. — Prigodom 850-godišnjice zagrebačke nadbiskupije (1098— 
1943) usvojilo je svećenstvo Doljnjega i Gornjega Međimurja, sa- 
brano na koroni u Prelogu dne 6. IX. 1943. priedloge svoga dekana 
&. Josipa Kristovića, da se kao spomen na tu godišnjicu izdadu, 
crkveno-poviestna djela, vezana na život hrvatskoga naroda po svim 
njegovim zemljama, a napose na zagrebačku nadbiskupiju. Pried- 
loge je donio »Katolički list« u br. 38 t. g. Upravljeni su na dvie 
adrese: na katolički episkopat i na preuzv. g. zagrebačkog nadbis- 
kupa. Sadržaj priedloga je ovaj: 

a) da se izda kritička poviest katoličke crkve 
u Hrvatskoj; b) napose kritičko izdanje poviesti zagrebačke 
nadbiskupije. Zajedno s ovim želi predlagač i svećenstvo me-, 
đumurskog dekanata, da se izdadu po stručnjacima obrađeni izvori 
za poviest nadbiskupije i pojedinih župa, arheoložki i geografski po- 
viestni spomenici u hrvatskom narodu, zatim zbirke fotografija svih 
crkava, kapelica, župskih dvorova, samostana, historijskih zgrada, 

spomenika, svećenika i klerika i t. d.; c) da se prirede pučka iz- 
danja. jedne i druge poviesti. 

Predlagači predlažu, da pučka izdanja izda družtvo sv. Jeroni- 
ma, a sva ostala Hrvatska Bogoslovska Akademija. 


Taj se priedlog međumurskog dekanata tiče Hrvatske Bogo- 
slovske Akademije utoliko, ukoliko on označuje Hrvatsku Bogo- 
slovsku Akademiju nakladnikom kritičkog izdanja poviesti katoličke 
crkve u Hrvatskoj, a napose poviesti zagrebačke nadbiskupije. Izda- 
vač bi dakle bio hrvatski episkopat ili zagrebački nadbiskup, a 
nakladnik Hrvatska Bogoslovska Akademija. Predlagači su uzeli u 
obzir i sredstva za ostvarenje svoga priedloga: da se uberu prinosi 
od svih svećenika i katoličkih institucija hrvatskog naroda, odnosno 
zagrebačke nadbiskupije. 


2. — Nema sumnje, da je ideja predlagača dekana g. Josipa 
Kristovića veoma pohvalna. Ona odaje posebnu misao, koja je 
osobite pažnje vriedna: čitajući kritičku (i pučku) poviest svoje 
nadbiskupije, listajući izdanja iz geografije, arheologije i poviesti 
pojedinih župa nadbiskupije, osjetilo bi svećenstvo neku bližu vezu 
između sebe i poviestnoga zbivanja svoje nadbiskupije. Ćutilo bi se 
jače i tiesnije povezano s predšastnicima na radu u vinogradu Go- 
spodnjemu; nazrievalo bi u spomena vriednom djelovanju marnih 
pojedinaca poticaj i pobudu za svoj pastoralni, vjersko-kulturni 
rad. Galerija trudbenika i zaslužnih prvoborilaca u kulturnom i 
vjerskom životu hrvatskog naroda, lebdila bi im na taj način trajno 
pred očima. Mlađi bi se svećenici mogli ugledati na primjer svojih 
starijih i nastojati da održe na visokoj moralnoj visini onu baštinu, 
koju su im namrieli njihovi stariji. S toga gledišta zaslužuje pred- 
log dekana Kristovića svaku pohvalu. 


Što se međutim tiče izvedbe, treba imati pred očima dva veoma 
važna momenta. Najprije treba naći radnike za posao, a potom 
sredstva za sam posao i za štampanje predloženih djela. Hrvatska 
Bogoslovska Akademija bi mogla preko svojih članova preuzeti 
brigu, da nađe i okupi radnike za taj posao. Ali ona sama nema 
sredstava za skupa izdanja o kojima govori predlagač. Napose 
to valja naglasiti s obzirom na financijalno stanje u kojem se na- 
lazi baš posljednjih godina. Ni svećenstvo zagrebačke nadbiskupije, 
a ni svećenstvo države Hrvatske uobće, nije nje svojim prinosima 
ojačalo, nego ju je svojim ustezanjem i neprihvaćanjem njezinih 
izdanja (Bogoslovska Smotra i Croatia Sacra) znatno oslabilo. 


Na drugom sam mjestu naveo i djelomičan razlog za tu či- 
njenicu: na svećenstvo po hrvatskim zemljama nisu navalili sarno 
izdavači stručno-bogoslovskih, nego i vjersko-prosvjetnih, a >so- 
bito vjersko-nabožnih listova. Svi traže, da ih svećenik novčuno 
podupire, a ti se izdatci penju do visoke brojke! Nestašica papira 
je nekima prekinula nit života, ali se neki unatoč te nestašice i 
skupoće proširuju, čak i neki novi najavljuju svoj izlazak. I dok 
se tako dezorganizirano na dvadesetak raznih strana piše po tim 
časopisima i glasnicima u glavnom jedno te isto, prepričavaju stare 
pripoviesti, presađuju s tuđih njiva naivne pričice, stvarno po- 
trebni stručni listovi, koji valja da nam nešto znače za visinu kul- 
turnoga našega života — jedva jedvice životare. 

Kad dakle predlagači spomenutih izdanja misle na terete, koje 
bi opet imalo snositi svećenstvo i odazvati se pozivu, da svojim 
prinosima omogući ovakav skupi podhvat — ne vjerujem, da bi 
sada bilo uspjeha, unatoč povremene bezvriednosti novca. 

Bit će kod nas potrebno, napose kod mlađega svećenstva -— 
najprije probuditi osjećaj staležke sviesti i dužnosti, da prvenstve- 
no nastoji oko svoga bogoslovskog znanja i produbljenja vjerskog 
života kod puka. Još nismo na mjestima uklonili ni psljedice »roš- 
loga svjetskoga rata, kad nas je zadesilo ovo novo zlo, koje će i u 
našim redovima ostaviti vidljivih i osjetljivih loših tragova. To će 
trebati popravljati i liečiti, brižno i obzirno, ali sviestno i ener- 
gično. Da li bi dakle sada bio odziv svećenstva toliki, da bi omo- 
gućio izvedbu predloga dekana g. Kristovića — veliko je pitanje. 

O ostvarenju priedloga međumurskog dekanata moglo bi se us- 
pješno govoriti samo onda, kad bi katolički Episkopat za poviest 
katoličke crkve u Hrvatskoj, a zagrebački Ordinarijat 
za poviest zagrebačke nadbiskupije osigurao potrebna 
novčana sredstva. Ta se sredstva danas penju na visoko, pogotovo 
ako se osim izdanja poviesti imaju na umu i izdanja poviestnih 
izvora, geografskih i umjetničkih spomenika i dr." 


JEDAN NOVI VJERONAUČNI UČBENIK 


Neke napomene uz knjigu »Temelji katoličke religije i poviest 
katoličke Crkve. a 


Dr Gjuro Gračanin 


Vjeronaučni učbenici bili su oduviek presudni po čitave gene- 
racije đaka. Oni su, uz vjeroučitelja, odlučivali o religioznoj forma- 
ciji tisuća. Oni su, uz znanje, davali i konačni oblik religioznog na- 
ziranja buduće inteligencije. Pojava je stoga novog vjeronaučnog 
priručnika uviek događaj, koji zaslužuje posebnu pažnju. Ovaj novi 
posebice, Jer on sačinjava polaznu točku predavanja vjeronauka u 
višim razredima prema novoj vjeronaučnoj osnovi. 

Knjiga obasiže dva diela: Temelji katoličke religije, 
kome je kako je rečeno u predgovoru »središte i jezgra« 
nauka o Ckrvi, a poglavlja o religiji uobće i o 
kršćanštvu« imadu tek zadatak da »logički pri- 
preme shvaćanje nauke o Crkvi« dok »Poviest 
Katoličke Crkve« I. (do 683.) ide za tim, da pruži »naj- 
važnije podatke o božanskom podrietlu Crkve 
i njezinom uređenju. U »duhu suvremenih pogleda reli- 
giozne pedagogike« knjiga sadržava »manje stručnog bogoslovskog 
gradiva, ali zato obilatije prikazuje odgojne vrednote vjerskih 
istina, osobito njihovu životnu važnost.« Ona želi »u prvom redu 
odgojiti sviestne katolike, koji će biti ponosni na svoju vjeru i pri- 
padnost Katoličkoj Crkvi« (Predgovor). 

Stajalište izraženo posljednim ovim redcima stvarno je domi- 
nantna nota čitave knjige i to, kao uporno provođeni novum treba 


1 Zagrebački prvostolni Kaptol namjerava ovom zgodom izdati pri- 
godnu spomenicu. 
? Napisali Dr Ivan Blažević, kanonik senjskoga stolnoga kaptola. 

KONAČNI OSVRT NA ČITAVU KNJIGU 


Uzprkos brojnim napomenama i nedostatcima, na koje je ovaj 
prikaz upozorio, knjiga Blažević-Buturac imade svoju vriednost. 
Mnoge sasvim dobre stvari nisu posebno napominjane, što bi se 
u još opsežnijem prikazu moglo učiniti. Posebno još jednom treba 
naglasiti, da je ono isticanje životne vriednosti religije i potrebe, 
da je đak zavoli, da se oduševljava za nju, vrlo važan doprinos či- 
tave knjige. Upravo iz te note struji neko vedro gledanje na kršćan- 
stvo, te kod đaka može uroditi samo najboljim plodom. Dakako uz 
uvjet, da se u sliedećem izdanju štošta izmieni, preradi, dotjera i 
usavrši. A to će, vjerujemo, i biti. 


U SPOMEN + 0. URBANA TALIJE 
Dr. P. T. Harapin 


O. Urban Talija, franjevac dalmatinske provincije sv. Jero- 
nima preselio se dne 22. studenoga ove burne godine u Dubrovniku 
mirno u vječnu i bolju domaju. Njegovo je ime dobro poznato ši- 
rom ciele Hrvatske, a kako je bio član Bogoslovske Hrvatske Aka- 
demije i suradnik našeg lista, opravdano je, da se prigodom njegove 
smrti i naš list sjeti njegovog djelovanja i njegovih zasluga. 

O. Urban rodio se na Lopudu kod Dubrovnika 17. studenoga 
1859. Kako je bio pobožan mladić, zaželio je, da se posve posveti 
Bogu i tako je stupio u franjevački Red 4. listopada 1875. u ta- 
dašnjoj dubrovačkoj provinciji. G. 1882. postao je svećenikom. Kako 
su poglavari u njemu opazili ne samo bistru glavu, nego i njegovu 
težnju za znanjem, poslali su ga na više nauke u Innsbruck. Iza 
toga je u Rimu položio izpite za generalnog lektora iz filozofije i 
teologije, a zatim se vratio u Dubrovnik, gdje je na franjevačkom 
učilištu vršio gotovo neprekidno profesorsku službu u poučavanju 
filozofije i teologije, a bio je više godina i nadzornik studija u svo- 
joj provinciji. Videći njegove sposobnosti, izabraše ga braća god. 
1890—93. za provnciala. G. 1899. došlo je do sjedinjenja dubrovačke 
provincije s provincijom sv. Jeronima i u toj je novoj provinciji 
ušao u upravu provincije kao definitor, a kasnije je postao i kusto- 
dom, a od g. 1920.—23. i njezinim provincialom. No od početka 
svog redovničkog života pa do svoje smrti nije bio premještan iz 
svog omiljelog Dubrovnika. Tu si je stekao veliki ugled i poštova- 
nje ne samo kao učena glava, vanredni propoviednik i predavač, 
nego i kao primjer redovničkog života i upravitelj duša u njiho- 
vim duhovnim potrebama. 

Uz svoje redovničke dužnosti prionuo je o. Talija svom dušom 
uz nauku i pero. Neumorno je radio u znamenitoj dubrovačkoj fra- 
njevačkoj biblioteci, obogaćivao je znanstvenim djelima i sređivao 
tako, da je mogla poslužiti domaćim i stranim učenjacima u njiho- 
vom znanstvenom radu. Uz to je u svako slobodno vrieme imao u 
ruci pero, kojim je radio za javnost sve do konca života. Budno je 
pratio sve doživljaje i razvitak u domaćem i stranom svietu i gdje- 
god je smatrao da je potrebno progovoriti koju rieč, on se dao 
smjesta na posao. Tako je napisao ogromni broj članaka i člančića 
po najrazličitijim domaćim i stranim listovima, osobito teoložkog 

i filozofskog sadržaja. Njegovi se članci nalaze u listovima: Vrh- 
bosna, Serafinski Perivoj, Hrvatska Straža (Krk), Bogoslovska 
Smotra, Katol. List, Franjevački Vjestnik, Nova Revija, Rivista 
delle Riviste, Rivista della Scienze, Rivista internazivnale delle 
scienze sociali, Rivista delle scienze teologiche, Divus Thomas, Pa- 
lestra del clero, Litterae Slavorum, Quartalschrift i nekim drugima. 
Više je godina bio urednik, a inače glavni suradnik Lista dubro- 
vačke biskupije, u kojem je iznosio mnoge i dubokoumne svoje 
osvrte. Bez obzira na sadržaj tih mnogobrojnih članaka spominjemo 
napose ova njegova veća ili manja djela: Govor posmrtni u čast 
dra Fr. Račkog (Dubrovnik 1894), Vienčić pripoviedaka za puk (Za- 
dar 1895), Nerazrješivost ženitbe (Sarajevo 1895), O vrhunaravnom 
načelu etike (Dubrovnik 1897), O Gundulićevoj Prozerpini ugrablje- 
noj (Dubrovnik 1898), Trinaest utoraka sv. Antuna (Dubrovnik 
1906), Socializam i socialno pitanje (Dubrovnik 1905), Prigodom ne- 
kih konferencija o socialnoj demokraciji (Dubrovnik 1906), Huma- 
nitarna djela, patriotizam i vjera u dubrovačkoj prošlosti (Dubrov- 
nik 1908), Crtice iz kršćanske arheologije (Dubrovnik 1909), Ne- 
triezna kritika i Euharistija u 2. i 3. stoljeću crkve (Sarajevo 1909), 
Socialna demokracija prema socialnom pitanju (Sarajevo 1909), 
Pravci u kršćanskoj apologetici (Sarajevo 1913), Religiozna skepsa 
i kršćanska apologetika (Prvi dio Sarajevo 1914, a drugi još u ru- 
kopisu), Errores scientifici et historici u nadahnutim knjigama i ci- 
tationes tacitae (Zagreb 1908), Neumrlost čovječje duše (Dubrovnik 
1925) i još neka druga, kao Commentarium in 1. et 2. caput Gene- 
seos, Mit i poviest, kritika i hiperkritika u evanđeoskoj poviesti, 
Liek duhovnim bolima. 


Razumljivo je, da zamjerni rad i svestrana naobraženost o. Ta- 
lije nije mogla ostati nezapažena, pa su ga mnoge znanstvene usta- 
nove pozvale, da im pristupi kao član. Tako je bio član kninskog 
arheoložkog družtva, Hrvatske Bogoslovske Akademije u Zagrebu, 
Braće Hrvatskog Zmaja, Societa italiana di studi filosofici e psico- 
logici, a i sam Papa Pio X. počastio ga za njegov rad posebnim 
odlikovanjem. Surađivao je i u izdavanju Hrvatske Enciklopedije. 
Dubrovačka ga je biskupija imenovala članom »de vigilantia«, sa- 
vjetnikom i izpitivačem. Koliko je bio obljubljen i poštovan u Du- 
brovniku, vidjelo se najbolje kod njegovog zlatnog i diamantnog 
misničkog jubileja, kad su se građani natjecali, kako će mu izkazati 
svoje poštovanje i počast. 

Kao častan starac od 84 godina ostavio je o. Talija ovu zemlju 
pun zasluga ne samo za svoj grad Dubrovnik, nego i kao priznati 
naučni radnik širom ciele Hrvatske. kojoj je bio vazda vjeran sin. 
Hrvatska Bogoslovska Akađemija, koje je bio ugledni član rad- 
žali gubitak tako vriednog člana, ali klanjajući se odlukama 

iŽiima, želi na njegovu grobu, da mu ostane trajna uspomena 
među ljudima, a velika plaća kod Boga. 


RECENZIJE. 


Dočkal Dr. Kamilo, Udio srbske crkve u češkom reformnom po- 
kretu. Posebni otisak iz »Života« 1942., 8! — 64 str., dobiva se u knjižari 
»Maruliće, Zagreb, Kaptol 29, uvez. Kuna 150.—. 


Među obsežnim kritičkim studijama o iztočnim crkvama, što ih je 
ugledni pisac objelodanio u našem časopisu, važan je poviestni doprinos 
i ova njegova studija o udjelu srbske crkve u češkom reforimnom po- 
kretu, objelodanjena u časopisu »Život«. O tom pitanju nije se do ne- 
davno, kad su kod nas nastale nove političke prilike, moglo što kritički 
pisati, jer je srbska pravoslavna crkva u Jugoslaviji uživala posebno 
povlašteni položaj, koji je ona u punoj mjeri znala izkorišćivati ne samo 
u zaštitu svojih probitaka, nego i u svrhu razpirivanja očito neprija- 
teljskih osjećaja prema katolicizmu. Ta svi se još živo sjećamo one 
strastvene borbe srbske pravoslavne crkve protiv nastojanja oko uzpo- 
stave konkordata između Sv. Stolice i bivše Jugoslavije, kad je osjećaj 
tog nerazpoloženja pokrenuo sve srbske pravoslavne slojeve i našao 
u tom kao saveznike i one ljude, koji su najpostojaniji protivnici kato- 
ličke Crkve, pristalice slobodnozidarskih loža. 


U ovoj razpravi osvietlio nam je ugledni pisac, kako je srbska pra- 
voslavna. crkva imala svoj znatan udio u razpririvanju tako zvanog »re- 
formnog pokreta« u češkoj, koji je provalio u punom. svom elementu 
nakon razpada Austro-ugarske monarhije, nadahnut poznatim protukato- 
ličkim sektarskim duhom husizma, te je veliko množtvo češke liberalne 
inteligencije i naroda povukao u struju odpada od katoličke Crkve u 
novu krivovjernu sektu »češke reformirane narodne crkve«. Prikazavši 
početak reformnoga pokreta u Čehoslovačkoj na temelju značajnih po- 
viestnih dokumenata i činjenica, pisac nam daje uvid u pročišćavanje 
redova katoličkog svećenstva od onih elemenata, koji i onako već odavno 
nisu praktički živjeli životom dostojnim svećeničkog staleža. Ti su do- 
skora i formalnim izključenjem i svojevoljnini odpadom odpali od kato- 
ličke crkve i stavili se na čelo češke narodne crkve, napose Dr. Karel 
Farsky i B. Zahradnik-Brodsky, G. Proh&zka i F. Stibor. Dne 8. siečnja 
1920. na zborovanju pristaša reformnog pokreta u narodnom domu na 
Smichovu u Pragu proglašen je osnutak razkolničke crkve sa 140 gla- 
sova od 215 prisutnih članova reformnog kluba. Vođom te razkolničke 
crkve postao je Farsky, koji joj je dne 24. I. 1920. dao novi ustav. U 
Moravskoj postao je vođom reformnog pokreta, odnosno razkolničke 
crkve Matija Pavlik, kasniji biskup Gorazd. Razkolnička crkva bila je u 
Rimu već 15. siečnja 1920. osuđena i udarena izobćenjem odlukom kon- 
gregacije sv. Oficija, proglašenom u 1. br. »Acta Apostolicae Sedis« te 
godine, a svećenici, koji su pristali uz tu erkvu, pali su tim samim prema 
crkvenom zakoniku CJC can. 2384. u izobćenje, pridržano posebnim na- 
činom Apostolskoj Stolici. Razkolnička crkva širila se razpirivanjem 
strastvenog fanatizma i mržnje protiv katoličke Crkve i doskora je pri- 
kupila oko 1 milijun pristaša, od toga 90% u Češkoj, a preostale u Mo- 
ravskoj, gdje je katolički vjerski život bio mnogo jači, nego u Češkoj, 
raztrovanoj husitstvom i liberalizmom. 

Da ova razkolnička crkva može u jednu ruku doći do svoje hierar- 
hije s valjano zaređenim biskupima, a u drugu ruku da se ne nađe 
osamljena u borbi protiv Rima, predložio je M. Pavlik na skupštini 
8. I. 1921. da se novoosnovana češka narodna crkva obrati posebnom 
predstavkom na srbsku pravoslavnu crkvu, gdje se moli, da čehoslovačka 


172 Recenzije. 


crkva bude primljena u zajednicu srbske pravoslavne crkve na osnovi 
"7 ekumenskih sabora. 

Na taj memorandum stigao je doskora odgovor iz arhierejskog 
sinoda srbske crkve, u kom je značajno, da udovoljava svim nebitnim 
zahtjevima češke reformne crkve, ali ne udovoljava onim zahtjevima, * 
koji nisu u skladu s kanonima pravoslavne crkve, napose o ponovnoj že- 
nitbi svećenika i o ženitbi biskupa. »Čehoslovačka crkva« primila je, iako 
ne baš s velikim zadovoljstvom, uvjete srbske pravoslavne crkve, te je 
priznala privremeno, dok ne dobije svoga biskupa, nad sobom jurisdikciju 
srbskog episkopa Dositeja, koji je i onako već godinu dana od prije bio 
u vezi s češkom razkolničkom crkvom i živo podpomagao nastojanje oko 
njezina proširenja na štetu katolicizma, a odlukom srbskog arhierejskog 
sabora u ožujku 1921. dolazi on osobno u Čehoslovačku kao delegat srbske 
pravoslavne crkve. 

Ipak ni sam K. Farsky nije bio zadovoljan s time, da češka razkol- 
nička crkva bude previše vezana sa srbskom pravoslavnom, te je dapače 
izrazio misao, da bi bilo bolje, da reformna češka crkva postane bez 
biskupa, dakle samo presbiterijalna. Ipak je središnji odbor te crkve 
izabrao dne 7. IX. 1921. pored Matije Pavlika također _ dra_K. 
Farskoga i Rudolfa Pažika, da ih predloži arhierejskom sinodu srbske 
crkve kao kandidate za biskupe. Dne 18. IX. 1921. doputovalo je iza- 
slanstvo češke razkolničke crkve od 25 osoba s M. Pavlikom u Sriemske 
Karlovce, gdje je M. Pavlik u prisutnosti arhijerejskog sinoda prihvatio 
uvjete sjedinjenja s pravoslavnom crkvom, a potom bio podvrgnut ka- 
nonskom procesu, da primi red episkopata. Uvjetno bili su izabrani za 
biskupe također Farsky i Pafik. Pavlik je nakon toga bio u Krušedolu 
zamonašen, primivši ime Gorazda, a odanle je odputovao u manastir 
Grgetek, gdje je bio proizveden na stepen igumana, i napokon je u 
ženskom manastiru Hopovo bio proizveden na čin arhimandrita. Dne 25. 
IX. 1921. primio je novi arhimandrit Gorazd biskupski stepen reda u 
Beogradu po patrijarhu Dimitriju uz asistenciju kijevskog metropolita 
Varnave, niškog biskupa Dositeja i bitoljskog biskupa Josifa. Kad se 
Farsky kao biskup Gorazd povratio u čehoslovačku nije bio primljen 
s osobitim oduševljenjem, tim više, što nije došlo do toga, da i druga 
dva kandidata prime biskupski stepen reda. Budući da se Gorazd dao na 
otvorefu propagandu pravoslavlja, došao je u sukob s Farskym i 
Pafikom. Međutim je 23. VII. 1922. Gorazd povjerio upravu svoje bisku- 
pije u Prerovu episkopu Dositeju, te je odputovao u Ameriku. Dne 25. 
VIL 1922. na skupštini u Pardubicama donesen je međutim zaključak, 
da primitak 7 ekumenskih sabora sa strane čehoslovačke crkve nije 
bezuvjetan, nego da ona sebi pridržava pravo, da ostane vjerna svojim 
osnovnim idejama. No najveće iznenađenje izazvao je doskora u srbskoj 
crkvi od Farsky-a objelodanjeni katekizam čehoslovačke crkve, gdje ne 
samo da se ne priznaje 7 ekumenskih sabora, nego se žabacuju i temeljne 
dogme kršćanstva: niječe se presveto Trojstvo, poriče se božanstvo 
Kristovo, egzistencija pakla, a kao temeljnu normu vjere postavlja slo- 
bodu savjesti i sklad vjere sa znanošću, dakle podpuni racionalizam. Sada 
su nastale borbe u češkoj narodnoj crkvi između radikalne stranke na 
čelu s Farskym, i pravoslavne na čelu s Gorazdom, koja je počela rapidno 
gubiti na pristašama. Gorazd, osjećajući se sve slabijim, odlučio se dne 
21. VII. 1924. da javno izstupi iz čehoslovačke crkve. Razdor u čeho- 
slovačkoj crkvi doveo je za kratko vrieme dotle, da su se pristaše pravo- 
slavne crkve proglasili samostalnom crkvom, odieljenom od Farskyeve 
radikalne reformne crkve, Dositej se sada svim marom dao na to, da 
svojim misionarenjem ojača položaj češke pravoslavne crkve. U tom su 
mu izprva poslužile i ambicije novog pravoslavnog dušobrižnika u Pragu, 
arhimandrita Sawatija, koji je doskora uspio iz Carigrada postići čin 
biskupa, iako se tomu protivio Gorazd, koji se početkom g. 1923, povratio 
iz Amerike. Sada je nastao razkol češke pravoslavne crkve: jedna strana 
pristajala je uz Gorazda, koji je priznavao ovisnost o srbskoj pravo- 
slavnoj crkvi, a druga strana, kojoj je bio na čelu Sawatij, priznavala 

je ovisnost o Carigradu. Spor se napokon riešio tako, da je Gorazd 24. 
VII. 1924. formalno izstupio iz čehoslovačke narodne crkve i zahvalio se 
na biskupskoj časti, te je pristupio češkoj pravoslavnoj crkvi, kojoj je 
bio na čelu biskup Sawatij. Sve je to međutim bila lukava taktika, jer 
je Gorazd pomoću Dositeja uspio dne 22. XI. 1925. na skupštini češke 
pravoslavne crkve srušiti biskupa Sawatija, i bio je sam izabran za 
biskupa u Pragu. Svi Sawatijevi pokušaji preko Carigrada, da se dalje 
održi kao episkop, ostali su bez uspjeha, jer se Gorazdova crkva upirala 
na srbsku pravoslavnu crkvu, a ta se znala vješto koristiti političkim 
odnosima između Čehoslovačke i tada još države SHS. 

Posebno poglavje Dositejeva djelovanja sačinjava njegova propa- 
ganda za pravoslavlje u Podkarpatskoj Rusiji i u iztočnoj Slovačkoj, gdje 
Su ovom' propagandom bile razpirene velike vjerske smutnje. I tu je 
izbila na vidjelo borba između pristalica Carigrada i Beograda. Od & 
1923.—1926. vršlo je ovdje biskupsku jurisdikciju svrgnuti pražki biskup 
Sawatlj. Ipak se od 1. IV. 1928. pravoslavna crkva Podkarpatske Rusije 
priklonila jurisdikciji srbske pravoslavne crkve. 

U posljednje vrieme spao je u Češko-moravskom protektoratu broj 
pravoslavnih na nekih 10.000 duša. Sam biskup Gorazd svršio je vrlo 
kukavno. Kao sukrivac političkog umorstva Obergruppenfiihera Heydricha 
bio je dne 3. IX. 1942. osuđen na smrt i 5. IX. iste godine ustrieljen. 

Ovom je dakle razpravom ugledni pisac podao zaokruženu i jedin- 
stvenu sliku poviesti lažno-reformnog vjerskog pokreta u Čehoslovačkoj, 
koji je bio intenzivno podpomagan od srbske pravoslavne crkve, ali je 
konačno doživio svoje podpuno rasulo. Razprava je pisana dokumentarno, 
te je znatan prilog za poznavanje poviesti vjerskog previranja u po- 
sljednjim decenijima među Česima, Moravcima i Slovacima, uslied kojega 
je odpalo ono što je bilo trulo, dok je u narodu, koji je ostao vjeran 
katoličkoj Crkvi, zastrujao bujniji vjerski život .Toplo preporučujemo 
onima, koji se zanimaju za ovo pitanje. 

Dr. J. Oberški 


Juraj Jurjević: čovjek. Izdanje Družtva hrvatskih srednjoškolskih 
profesora. Zagreb, 1943. 

Nova Europa, novi čovjek, novo družtveno uređenje, sve su to izrazi, 
koji se posljednjih godina vrlo mnogo čuju, o njihovu se sadržaju vrlo 
mnogo piše, od njihova se ostvarenja očekuje jedno novo, sretnije, raz- 
doblje ljudskoga živovanja, koje će biti prožeto mirom i pravdom i bla- 
gostanjem svake ruke. Svakako su to vrlo zamamljiva obećanja. I nitko 
ih razuman ne može i ne će podejenjivati. Neka se samo u tom teženju 
za boljim poredkom i družtvovnim uzponom radi što bolje i što jače, pa 
bilo i uz strahovite žrtve sadašnjega vremena. Samo se bojimo, nije Ji 
to teženje i traženje »novih« putova i ciljeva bez jednog čvrstog i 
izpravnog uporišta, pomoću kojega bi se mogla »pokrenuti zemlja«. 

čitajući knjigu duhovno-odgojnih eseja prof. Jurja Jurjevića upravo 
nametljivo navraćala nam se ova bojazan. Pisac iznosi vrlo mnogo 
izpravnih opažanja, s kojima se podpuno slažemo. Misli i zapažanja o 
suvremenu čovjeku, o njegovoj užurbanosti, lutanju, uzaludnom traženju 
sreće, dobro su zacrtani. Stranice o samoodgoju, o potrebi obće kulture, 
o životinji u čovjeku, o radu, o slobodi i mnoge druge vriedne su, zaista, 
da ih pomno razmatrajući pročita naša srednjoškolska mladež, kojoj su 
ovi eseji u prvom redu namjenjeni. (Izdaje ih Družtvo hrvatskih srednjo- 
školskih profesora za hrvatske školske knjižnice). 

No pisac i sam priznaje, da njegova zapažanja i shvaćanja ne mo- 
raju uviek biti izpravna i točna (str. 177.). Uza sva liepa opažanja i 
poticaje ova knjiga duhovno-odgojnih eseja ima jedan nedostatak, koji 
će joj svaki »veleučeni redovnik« i profesor teologije (str. 178.) prigo- 
voriti. Mi bismo taj nedostatak nazvali bitnim, a vidimo ga u onome, 
što pisac sam zamjera današnjem čovjeku i svietu: »kao kruh potrebno 
je današnjem čovjeku jedno čvrsto stajalište i uporište«. (str. 41). Eto, 

toga ovoj knjizi nedostaje. Dobro i izpravno su zapaženi nedostatci da- 
našnjega čovjeka, dati su mnogi i valjani savjeti i opomene, ali knjizi 
nedostaje izpravna i čvrsta uporišta, zaokružena i cjelovita nazora na 
* svjet i život. Da dokažemo ovu tvrdnju, valja iztaći ovo: pisac kaže, da 
će se samo po sebi riešiti mnoga družtvovna pitanja, kada se sve uredi 
»prema čovjeku kao vrhovnoj vriednosti, a ne prema lažnim kriterijima, 
riečima i praznim pojmovima« (str. 19.) Na drugom mjestu spominje 
(str. 185), da »u središtu svake kulture stoji čovjek, koji predstavlja 
vrhovnu vriednost, prema kojoj se sve drugo ravna i mjeri!« Ovo izti- 
canje čovjeka kao »vrhovne vriednosti« ne čini nam se prikladnim i 
opravdanim. Čovjek je, istina, kruna stvaranja i najodličniji stvor Božji, 
ali u tom smislu pisac, čini se, ne govori. Imamo dojam, da je to izti- 
canje čovjeka »kao vrhovne vriednosti« više u smislu autonomizma, a 
to moramo osuditi. A pogotovo valja osuditi moralni relativizam, koji 
očito izbija iz ovih rieči: »Glavno je pravedno i triezno proučiti, da li 
propoviedani moral ima stvarne odgojne vriednosti, da li on ozbiljno 
doprinosi prilog poboljšanju ljudskih i družtvenih odnosa. To je glavno, 
a da li je dotični moral usidren na zemlji ili na nebesima, nije toliko 
važno.< (str. 186). 

Mi pak smatramo, da je to upravo vrlo važno, pa ako se želi doći 
do boljega čovjeka, onda valja biti na čistu, da će se taj cilj postići samo 
i jedino po moralu, koji ima božanski i nadnaravni izvor. Nije ovdje 
mjesto o tom na široko razpravljati, ali svaki »veleučeni redovnik« i 
profesor teologije znati će to piscu objasniti, 

Niti naročito izticanje materialnog blagostanja kao uvjeta jednog 
čestitog života (str. 113), a neimaštine kao uvjeta nemoralnog, ne čini 
nam se dosta opravdanim i obrazloženim. »Lako je ne proklinjati Boga 
ni ljude onima, kojima su nebo i zemlja dali sve, što trebaju za život 
svoj i svojih. A što može biti nego pakao u kući punoj čeljadi gladne, 
nevoljne, nezaposlene i bose?... Moraju padati ružne i nepristojne 
rieči...« Zar baš moraju? I zar ne padaju ružne i nepristojne rieči i kod 
onih, kojima su nebo i zemlja dali sve? Često puta čak u većoj mjeri 
nego kod onih drugih. 

Budući da je knjiga namienjena srednjoškolskoj mladeži, bilo bi 
vrlo koristno, da je pisac uvrstio i jednu razpravu o religiji: o njenoj 
vriednosti i značenju za pojedinca, družtvo i državu. Kod pisca ovih 
eseja vidi se, istina, dobra volja i težnja k duhovnom svietu. Ali se vidi 
i pomanjkanje jakosti, da razgrne svietlo vjerske istine, da na nj upozori 
omladinu, da ga prikaže kao stup prema kome ojađeno čovječanstvo treba 
danas da pruža svoje ruke. Zašto se naši dobri laici uziručavaju istini 
pogledati otvoreno u lice? Zašto zastaju na po puta?* Knjiga bi tako 
dobila na vrisdnosti, i mogli bismo je spremnije preporučiti našoj ka- 
toličkoj, mladeži. Ovako će je katolički odgojitelj tek sa stanovitim 
krzmanjem preporučiti i dati mladeži u ruke. 

Dr. Josip Salač 


Dr. Stjepan Zimmermann: Kriza kulture, kulturno-filozofijske stu- 
dije iz suvremene socialne filozofije, izdala Hrvatska Akademija znano- 
sti i umjetnosti, Zagreb 1943, osmina, 280 strana, ciena 300.— Kuna. 


Nema sumnje, da je danas čovječanstvo razdieljeno, raztrgano, za- 
vađeno, kako to valjda još nikada u svojoj poviesti: nije bilo, iako bi baš 
danas — zahvaljujući tehnici zrakoplova, krugovala, televizije — moralo 
biti ujedinjenije, nego ikada. Kao što ga u stvari tehnika čini jednim 
malim svietom, tako bi ono uistinu i u duhu moralo biti jedno i jedin- 
stveno. No ono baš to nije. Naprotiv duh čovječanstva zapao je u pravi 
kaos. šta je pometnja jezika kod Kule Babilonske prema današnjoj po- 


* Dakako, da taj esej ne bi smio biti napisan u duhu vjerskog 
indiferentizma. 

metnji duha i načela, prema današnjoj, toliko puta utvrđenoj, beznačel 
nosti kao načelu? Sta je seoba naroda šestoga stoljeća prema današnjoj 
seobi duhova sa svim mogućim suvremenim sredstvima putovanja i pro- 
mičbe? šta je to nego kaos, ako čovjek više ne bi smio biti »homo sa- 
piens«, već samo nekakav »homo oeconomicus«? Nije potrebno čitati 
Spenglera i Gasseta, da se istom tada pomisli na propast Zapada i na 
pobuna masa, nego je dosta proživljavati dnevno ili noćno zavijanje sirena 
na uzbunu, da se s užasom i stravom na vlastitim živcima osjeti potre- 
sanje temelja ljudske civilizacije, koje danas prieti groznijom propašću, 
nego je nekada bilo vandalsko haranje i tatarsko pustošenje. 

: Obstojnost krize, u koju je duh čovječanstva zapao, nedvoumna je. 
Ta je činjenica tako jednodušno priznata, da o njoj više nije potrebna 
nikakva druga razprava. Valja odrediti samo to, odakle ta kriza zapravo 
potječe, u čemu ona stoji i kako da se napokon izlieči. 

Tome mučnom i napornom poslu posvetio je Dr. Zimmermann po- 
sebnu pažnju. Plod toga njegova rada i nastojanja jest njegova najnovija, 
po dubini sadržaja najoriginalnija, a po sintetičkoj zaokruženosti razli- 
čitih pogleda, životna knjiga — opus  virile u podpunom smislu rieči. 
— Kriza kulture. 

Knjiga Dra Zimmermanna sastoji se od četrnaest filozofijsko- 
socialnih eseja. Svaki od njih je samostalna cjelina, stvoren za posebnu 
zgodu i o posebnoj temi suvremenog zbivanja. Tako smo na pr. jedan 
od njih — Kultura i rat — slušali kao predavanje u Pučkom sveučilištu, 
drugi je — Kako će filozofija kulture prosuđivati našu sadašnjost — 
izrečen na svečanoj sjednici Hrvatske Akademije. No unatoč tome svi 
eseji, skupljeni u knjigu služe jednoj te istoj svrsi, usmjereni su jednom 
te istom cilju — rješavanju suvremene krize kulture, koji cilj baš zbog 
raznolikosti vremena postanka i samog sadržaja pojedinih eseja biva još 
jače sa svih strana osvietljen, što jamačno ne bi bio slučaj, da je ciela 
knjiga pisana »na dušak«. Osim dvaju navedenih eseja i osim uvodnog 
i završnog razmatranja nalaze se u knjizi još ovi eseji: Pojam kulturne 
krize, Socioložki problem suvremene krize, O Platonovoj »Državi«, 
Usmjerivanie života, Filozofija družtvenog života, Pitanja ćudorednog 
kulturnog života, Etički problem, Religija 1 odgoj, Problem kršćanstva i 
napokon Europski život. 

Tematika eseja već sama po sebi najjasnije govori o punoj suvre- 
menosti i važnosti ove knjige. Njezina je svrha, kako Dr. Zimmermann 
sam veli u Uvodnom razmatranju, »rješavati suvremenu krizu kulture« 
i »sudjelovati u stvaranju budućnosti, koju strepnjom izčekuje današnje 
čovječanstvo«, a sve to s osobitim obzirom »na sadašnje razdoblje u 
životu hrvatskoga narođa<. Knjiga hoće da nas uvjeri, da je »optimistički 
pogled u pobjedu istine najdragocjenija imovina kulturna čovjeka«. 

Nastaje pitanje, kakva je sama unutrašnja razradba knjige ili 
drugim riečima, kojim putem i načinom Dr. Zimmermann proslieđuje 
sebi postavljeni cilj — rješavanje suvremene krize kulture? 

Ponajprije Dr. Zimmermann pokazuje mnogostranost i razrožnost 
najglavnijih svjetskih ideologija i nazora, koji pokreću životom današ- 
njice. U tu svrhu daje on uistinu pregled sveukupnog kulturnog života 
današnjeg čovječanstva. Svestranim kritičkim  izpitivanjem s gledišta 
civilizacije i kulture kao takove, s gledišta filozofije, sociologije i poviesti 
opipava on bilo suvremenog života. Panoramskim pregledom, da tako 
kažem, razodkriva on sve njegove kutove i zakutke. Nijedna pojava su- 
vremenog kulturnog života čovječjega duha ne izmiče oštrini njegova 
kritičnog prosuđivanja. Na taj način knjiga Dra Zimmermanna postaje 
compendium svjetske misli. 

Kroz labirint suvremene svjetske misli Dr. Zimmermann je po- 
uzdani i izkusni vodič. Iz njegovog djela je očito, da je on sve muke 
lutanja svjetskoga duha duboko i iskreno pratio i suosjećao. Nema dakle 
sumnje, da knjiga Dra Zimmermanna vjerno skicira plan suvremenog 
labirinta ljudske misli, da je ona najpouzdaniji putokaz snalaženja u 
njemu. Njegovo tumačenje dobiva neposrednu uvjerljivost. 

Zahvaljujući iztaknutim odlikama, knjiga Kriza kulture ostat će 
trajni poviestni dokumenat. U pogledu sintetičkog prikazivanja 
svjetske krize duha sačuvat će ona svoju vriednost zauviek. Točnim regi- 
striranjem suvremenih potresa i muka, zabilježbom tolikih strujanja 
ljudskog duha ona će biti spomenik naših dana, izgrađen jedanput 
zauviek. 


Posebna novost knjige jest njezina sociozofska strana. Da se uoči 
ta strana, treba pročitati osobito socialne eseje: Socioložki problem su- 
vremene krize i Filozofija družtvenog života. Izpitujući naime uzroke 
suvremene krize Dr. Zimmermann ne traži njezino podrietlo samo na 
čisto filozofijskom polju, nego, kako to traže suvremeni pogledi, i na 
polju sociologije. Za točnije određenje suvremene krize Dr. Zimmermann 
se morao osvrnuti i na socioložke prilike u svietu. A to je on i učinio. 
Njegova knjiga ima izerpan pregled nesamo starijih sociologa, nego i 
sociologa naših dana sa svim njihovim sustavima, kao i zbiljsko socialno 
stanje. Stupanje Dra Zimmermanna novim putem sociozofije došlo je 
jamačno najviše do izražaja u najaktuelnijem pitanju našega vremena, 
u pitanju rata. Problem rata osvietljen je ne samo s gledišta religije, 
filozofije i morala, nego isto tako i s gledišta sociologije. (Izp. osobito 
str. 34.—44). Tim putem prikaz suvremene krize kulture biva samo još 
podpuniji i cjelovitiji. 

S obzirom na današnje prilike razumljivo je, da Dr. Zimmermann 
u svome studiju znatno mjesto posvećuje suvremenim oblicima i manife- 
stacijama komunizma, U ovoj njegovoj knjizi on je osvietljen sa svih 
strana. O njemu je rečeno sve, štogod se dosad utvrdilo, i težko, da bi 
se još nešto od važnosti o toj temi dalo reći. U tom pogledu pruža knjiga 
najveću korist i daje priliku zabilježiti mnogu i mnogu sugestiju, po- 
trebnu u svagdanjem razgovoru i razpravljanju. 


Uz soclozofsku stranu knjige moramo naglasiti i njezinu historio- 
zofsku stranu. Što se te strane tiče, knjiga je kod nas absolutni novum. 
Ta koliko je mislilaca naš specifično hrvatski problem narodnog obstanka, 
narodne samostalnosti i državnosti promatralo pod vidom filozofije? A 
to čini eto Dr. Zimmermann. Odmah na prvoj stranici, u svom Uvodnom 
razmatranju iztiče, da će s posebnim obzirom promatrati »sadašnje raz- 
doblje u životu hrvatskog naroda«. Dosljedan tomu uz obćečovječansku 
tematiku veže on istovremeno našu specifično hrvatsku problematiku. 
Platonskom načelnošću zadire on u samu srž našega hrvatskog narodnog 
problema i daleko od svake pomodnosti i promičbenosti razsieca on nje- 
gove čvorove i ukazuje na rješenje, ne efemerne, konstelacione, nego 
trajne vriednosti. 

Historiozofija ili filozofija historije ima zadaću odrediti, u čemu 
stoji specifična bit pojedine narodne kulture i što mora svaki narod — 
kao opravdanje za svoj obstanak i svoju samostalnost — dati u zajed- 
ničku riznicu čovječanstva. Svakom je narodu Promislom i poviešću odre- 
đeno njegovo vlastito poslanje. To poslanje mora narod u prvom redu 
izvršiti. Ono je njegova izkaznica i opravdanje pred svesvjetskom po- 
viešću. Ono je njegov raison d'čtre. Treba zbog toga odrediti i znati, 
koje je specifično narodno poslanje. 

Dr. Zimmermann, neumorni pregalac i trudbenik na polju hrvatske 
misaonosti, ore eto prve brazde i na njivi hrvatske poviesti, promatrane 
s gledišta historiozofije. Njegovo filozofijsko promatranje hrvatske po- 
viesti treba sačuvati i na njemu dalje graditi hrvatsku poviest. 

Historiozofsko promatranje krvatske poviesti dolazi osobito do 
izražaja u eseju: Kako će filozofija kulture prosuđivati našu sadašnjost, 
od kojega je napose liep i značajan završetak. (Str. 112). 

Nakon obavljene analize prelazi Dr. Zimmermann na sintezu, kako 
u pojedinim esejima, tako i u cieloj knjizi. A mi završavajući prikaz 
analitičkog posla Dra Zimmermanna možemo pitati, na kraju svega, do 
kojega zaključka dolazi on u svojem razmišljanju? Ili drugim riečima: 

kako on odgovara na pitanja, odakle potječe današnja kriza kulture, u 
čemu ona sastoji i koji je najbolji izlaz iz nje? 

Cielo razmišljanje Dra Zimmermanna svest ćemo u jedno i kazati 
svojim riečima ovako: Kriza kulture današnjeg čovječanstva je nepore- 
civa, a dolazi odatle, što mnogostrukost i razrožnost suvremenih ideologija 
ne mogu imati unutrašnjeg jedinstva ni neke »čvrste točke«, o koju bi 
se sigurno uprle. Racionalizam i pohlepa za prevalšću raztrgaše ljudsku 
dušu. Ova raztrganost ljudske duše dovela je čovjeka dotle, da ju je 
izgubio i predao se u robstvo materije, koja se sada okrenula protiv 
njega, učinila ga strojem i zavladala njime. 

Prvi je dakle uvjet za izlaz iz suvremene krize kulture oslobođenje 
od materializma i čistoga racionalizma, a zatim usmjerivanje na put 
stvaranja cjelovitosti duše. 

Koji je prvi korak na tom putu? O njemu knjiga Kriza kulture 
upravo najljepše i najuvjerljivije govori, te ta strana i čini najoriginalniji 
i najvažniji dio čitavog rada. Ta je strana najpozitivniji dio ciele knjige. 

Neprestani ceterum censeo Dra Zimmermanna za izlaz Iz suvre- 
mene krize kulture jest: ćudoredni preporod čovjeka, koji 
se — da uzput dodamo — ne može postići samim prosviefljenjem ra- 
zuma, nego i istovremenim oplemenjivanjem volje i srdca. Mogli bismo 
navesti nebrojena mjesta iz knjige, na kojima se sveudilj ponavlja misao: 
»Cudoredna pobjeda čovječanstva jest posljednji najviši 
cilj svih borba, koje će u poviesti čovječanstva zadržati najdublji kulturni 
smisao života« (str. 19). Ili: »Obćenito možemo reći, da kriza sastoji u 
praktičnoj negaciji etičkih vriednosti« (26), »Cudoredno opleme- 
njeni um treba da vlada među ljudima« (61) kao i zaključak: »Bez 
obzira na pobjedu oružja, suton kuiture je neizbježiv, ako ne prevlada 
istinski preporod družtveno ćudorednog života« (144). 

Možemo zaključiti: Dr. Zimmermann je svoje stanovište podpuno 
jasno obrazložio i utvrdio. Sa svoje strane on je sve učinio, da knjiga 
izvrši svoju blagotvornu misiju. Pisana nesamo oštrinom uma, nego i 
toplinom srdea, imade stranica najčistije metafizike, ali ujedno i — rekao 
bih — upravo pjesničkog zanosa (u potonjem pogledu u ljubavi prema 
hrvatskom narodu, uz toliko drugih stranica, osobito se iztiču str. 96., 
97. i 98.) Djelujući na taj način na cielu dušu čovjeka, knjiga je kadra 
oduševiti i zanieti čitaoca. Zato će ona, nema sumnje, svoju ulogu častno 
i obilno izvršiti kod svakoga, tko je bez predrazsuda pročita, 

I po svom sadržaju i po svojoj metodi obradbe knjiga stoji na znan- 
stvenoj visini. Takva, kakva jest, služi na čast nesamo hrvatskom na- 
rodu, nego bi se njome ponošio i svaki evropski narod, mnogo veći i 
napredniji od hrvatskoga. Kod nas je ona našla zasluženo vanjsko pri- 
znanje u činjenici, da ju je izdala Hrvatska Akademija Znanosti i 
Umjetnosti, najviša naša naučna ustanova. 

čitateljima Bogoslovske Smotre bilo bi suvišno knjigu preporuči- 
vati, jer djelo »Kriza kulture« Dra Zimmermanna odgovara priekoj po- 
trebi hrvatske inteligencije za dubljim, ozbiljnim filozofijskim pogledima. 
Kao izraz suvremene stvarnosti, a ipak ne. utučen i ne zamračeni pesi- 
mizmom »propasti Zapada«, već osvietljeno i zaneseno optimizmom ćudo- 
rednog preporoda čovječanstva — ono mora postati doživljaj intelek- 
tualca — njegov pracambulum spiritualitatis i etičkih nazora. 

Dr. Juraj. Paša 


Dr. V. Keilbach: Tajanstvene poruke »đuhova«. Da li se javljaju 
duše pokojnih? Zagreb, 1943, 120, str. 64, ciena 40 Kuna. 

Gornja knjižica prof. dra. Keilbacha odgovara na sva pitanja, šte 
običnoga čovjeka zanimaju, kad je govor o spiritiziranju. Unatoč činjenice, 
da se spiritisti nisu pomogli s odgovorima >duhova« ni sebi, ni ljudskom 
družtvu ni u jednom pitanju, spiritističke se zabave održavaju i nadalje. 
Možda im manje poklanjaju vjeru inteligentniji krugovi, a u većem diclu 
ljudi bez jače inteligencije. Iznositi dakle u popularno-znanstvenom obliku 

odgovore na pitanja, koja se svakomu nadaju u vezi sa spiritističkim 
pokretom, uviek je zahvalan posao. A u našoj sredini i baš u ovo vrieme, 
što ga proživljavamo, taj je posao i potreban. Zato nema sumnje, da će 
ova na znanstvenim predpostavkama napisana knjižica mnogo koristiti 
onima, koji u pitanju spiritizma žele saznati istinu. 

Prof. Keilbach se izpravno opredjeljuje za ono shvaćanje, koje na- 
stoji protumačiti spiritističke pojave, ne posižući bezuvjetno za >duho- 
vima«. No on podjedno ne odklanja svako uplitanje »duhova« u zbivanja 
ljudskog života, tek ih označuje pravim imenom, kad ih nazivlje »supar- 
nicima Božjim«. Za znanstveno tumačenje tajanstvenih pojava, veli, da 
ne treba nuždno (»znanost ne vidi stroge potrebe«, str. 57.) »priznati 
egzistenciju duhova kao izvansvjetskih bića«. Stilistički bi bilo izprav- 
nije reći, da kod tumačenja ne treba posizati za »duhovima«. Egzi- 
stenciju »duhova« kao izvansvjetskih bića treba naime priznati, samo je 
ne treba nuždno uzeti kao tumač tajanstvenih pojava. To i jest piščeva 
misao. 


Jednako bi mogla običnog čovjeka zavesti tvrdnja, da »duhovi nisu 
bezuvjetno i pod svaku cienu podređeni Bogu, nego nastupaju kao zago- 
netno-samostalna bića« (str. 58). Nema bića nepodređenih Bogu, pa 
makar se govorilo i o »suparnicima Božjim«. I kad oni samostalno nastu- 
paju »kao zagonetno-samostalna bića«, mogu se opirati volji Božjoj kao 
i čovjek. 

Ratom razrovani vjerski život narod4 spušta se posvuda veoma 
nizko. Nije čudo, da protivnici vjere i kršćanskog života danas napose 
jatelj kršćanstva i zato uviek opasan za kršćanski puk. Uvjeren sam, 
izrabljuju to psihičko stanje za svoje mutne ciljeve. Spiritizam je nepri- 
jatelj kršćanstva i zato uviek opasan za kršćanski puk. Uvjeren sam, da 
da će ova knjižica baš ovako, kako je napisana, unieti potrebno svietlo 
"mnogu dušu, koja se pod tegobama ratnih zbivanja i životnih tereta 
odlučuje u neznanju i na to, da preko »duhova« potraži utjehu i tračak 
izprazne nade. 

Prof. A. ž. 


Dr. Andrija Živković: Otče naš. Razmatranja o molitvi Gospodnjoj. 
Izdalo Družtvo sv. Jeronima, Zagreb, 1943., 8%, str. 96, ciena Kn 40.—. 


Quotidiana vilescunt. I u molitvi. Stalno ponavljanje jednog te istog 
molitvenog obrazca. lako dovede do toga, da nam je srdce daleko od Boga. 
Vriedi ta i za prekrasnu Gospodnju molitvu. Vjerni puk vrlo često izgo- 
vara sieči.ove molitve. Neriedko je to jedina molitva, koju znadu ne samo 
oni najneukiji, nego i oni učeniji vjernici. No često je to, doista, samo 
»izgovaranje« rieči bez pravoga razumievanja sadržaja. Zato je potrebno 
što češće tumačiti vjernicima prošnje: Otčenaša. U tu će svrhu izvrstno 
poslužiti svećenicima za pripravu a vjernicima za pouku knjižica, što ju 
je napisao sveuč. prof. Dr. Andrija Živković, a izdalo zaslužno Družtvo 
'8V. Jeronima pod naslovom >Otče naš«. Liepim jezikom napisana i ko- 
ristnim poukama izpunjena pročita se ova knjižica od devetdesetak stra- 
nica sa zanimanjem. Naročito čini ovu knjižicu zanimivom, što se pisac 
stalno navraća na suvremena pitanja u vezi s pojedinim prošnjama 
Otčenaša. 

Već u razlaganju uvoda nadaje mu se prilike, da razpravlja o 
sebstojnosti Božjoj, o razlozima našega vjerovanja, o biti Božjoj, a napose 
o zanimljivom, za naše vrieme, pitanju, zašto Bog, dobar naš nebeski 
Otac, ne zaprieči ratove. U drugoj prošnji obrazlaže, među inim, djelo- 
vanje bezbožničke propagande, zaustavlja se i kod tamnih pojava i sjena 
u Crkvi, govori o bezbožnom komunizmu i podjeli zemaljskih dobara. 
Sve su to pitanja, koja su i te kako suvremena i na ustima širokih na- 
rodnih slojeva. Treba o njima čuti, što češće, izpravne odgovore: Pitanje 
odnosa Crkve i države nije od malog značenja i za naše prilike. Promicati 
sklad između ovih dviju vlasti pomoći će i redci ove knjižice o tom 
predmetu. 

Uz ova, i druga, suvremena, izlaganja i opazke, pisac daje, gdje- 
god mu se pruža prigoda, množtvo praktičnih savjeta, opomena i pobuda 
Za jedan uistinu kršćanski život djeteta Božjega. Toga radi valja ovu 
knjižicu preporučiti i razširiti u najšire narodne slojeve. 


Dr. Josip Salač 


Godišnik na sofiskij univerzitet, bogoslovski fakultet, svezak XIX, 
(1941—1942), 8% oko str. 650, ciena 445 leva. 

Prošlogodišnji Godišnjak bogoslovskog fakulteta u Sofiji do- 
nosi u svom redovno znatnom obsegu cio niz veoma zanimivih i vriednih 
radova. Na prvom mjestu stoji radnja prof. G. S. Paše va pod naslovom: 
»Pogledi Klementa trnovskog metropolite na moral- 
nost (str. 1—176). U njoj autor razpravlja i kritički razčinja nazore 
metropolite Klementa, nakon što je točno i svestrano utvrdio njegov 
izvanredno važan položaj u poviesti kulturnog života bugarskog naroda. 
U šest poglavlja razglobio je autor načela, koja je i naučno i praktički 
zastupao spomenuti metropolita. Radnja je izvanredno poučna i znan- 
stveno osnovana. 

Na drugom je mjestu niz razprava arhimandrita Eftimija, die- 
lom načelne prirode i obćega značaja, a dielom izvodi za domaće bu- 
garske prilike. Prva radi o: Izvorima sumnje u vjeri (str. 
1—36); druga razčinja pitanje: Da li postoji ćudoredna odgo- 
vornost, ako se zanieče sloboda volje (str. 1—42). O do- 
maćim prilikama rade tri druga njegova prinosa: Da li su bugarski 
pjesnici i pisci protivnici religije? (str. 1—40), Ne- 
kršćanski pogrebni običaji našega naroda u grado- 
vima (str 1—22), Neopravdano povećanje biskupskih 
mjesta u Bugarskoj (str. 1—18). 

Profesor Hristo Gjaurov donosi obširnu razpravu o Djelima 
Apostolskim (str. 1—80). U njoj su kao isagoškoj razpravi obra- 
đena sva potrebna pitanja: naslov, sadržaj, izvori, mjesto i vrieme sa- 
stavka, jezik, cilj, autencija i važnost Djela Apostolskih. Od osobite je 
važnosti u ovom svezku razprava prof. Stefana Cankova: Pravo- 
slavno kršćanstvo, njegova suština i njegov suvremeni oblik 
(str. 1—160). To je ovdje zapravo prerađeni i dotjerani prievod njegove 
knjige: Das Orthodoxe Christentum des Ostens, koja je izašla u Berlinu 
god. 1928. S obzirom na predmet, koji obrađuje, razprava je 
važnosti, a s obzirom na izvore i literaturu kojih se dotiče, jedn: 
i zanimiva. Tkogod bude pisao o pravoslavlju na Balkanu, n 
mimoići ove razprave prof. Cankova. 

Kao posljednja u ovogodišnjem godišnjaku nalazi se ek; 
prava prof. Ivana Markovski pod naslovom: Knjiga 
1—70). 

Već iz ovoga pregleda sadržaja vidi se, da ni XIX. s! 
ostaje za prijašnjima, već da služi na ponos bogoslovskom 
Sofiji, a na Korist bugarskome narodu. 


Prof. A. 


Kos Stanislaus S. S., De auctore expositionis verae fidei s. 
tino Cyrillo adseriptae (Napisanie o pravčj včrč), dissertatio ad laul 
Pontificia Universitas Gregoriana, Ljubljana 1942, 8% — 223, Naručbe: 
Nadbiskupski konvikt, Zagreb, Vlaška ul. 38. Cij. broš. Kuna 160.—. 

Pohvalna je pojava, da u posljednjih nekoliko godina posjetnici Pa- 
pinskog sveučilišta Gregoriane u Rimu slavenske narodnosti dobivaju za 
izradbu doktorske razprave zadatke iz onih bogoslovskih pitanja, koja 
su u tiesnoj vezi s poviešću katoličke vjere i Crkve kod pojedinih sla- 
venskih naroda. Jedan je od takvih zadataka i ova razprava Stanislava 
Kosa, salezijanca, koja pretresa pitanje: da li je »Napisanie o pravšj 
včrč«, jedina pisana izprava na slavenskom jeziku iz doba djelovanja sv. 

braće Čirila i Metodija, koja ujedno sadržava bogoslovski »Credo« svete 
braće? Razprava se ograničuje na više poviestno-bogoslovsko poredi- 
vanje, a ne upušta se u strogo bogoslovsku analizu toga dokumenta, jer 
to bi sačinjavalo opet obseg nove posebne razprave. Pisac odmah u pred- 
govoru naglašuje, da sama izprava sadržava Focijevu nauku o izlaženju 
Duha Svetoga, što ipak po sebi ne bi smetalo pravovjernom stanovištu 
sv. braće, kad bi oni bona fide stajali na tom stanovištu u ono doba, dok 
još to pitanje nije bilo od katoličke Crkve konačnom presudom odre- 
đeno. Kao smjernice u razpravi služila su piscu naučna iztraživanja pri- 
znatih stručnjaka na tom području, gg. profesora Grivca i Dvornika. 
Pobude i naputke u izrađivanju razprave davao je piscu ugledni profesor 
Papinskog Iztočnog Instituta u Rimu Hrvat Dr Štjepan Sakač D. I. Sam 
sadržaj razprave podieljen je kako sliedi: 

Poslije predgovora navodi obilnu bibliografiju, kako samih vrela, 
tako i stručne literature najboljih ne samo katoličkih, nego i iztočno- 
pravoslavnih bogoslovskih pisaca na tom području. U uvodnim poglav- 
ljima pisac najprije utvrđuje, kako je navedeni dokument sačuvan u 
nekom srednjebugarskom rukopisu iz godine 1348., u kodeksu poznatom 
pod imenom >Collectio presbyteri Laurentii«. Taj je kodeks odkrio K. 
Th. Kalajdović g. 1824. u moskovskoj sinodalnoj knjižnici, i upo- 
zorio na nj u svom djelu »Joann ekzarh Bolgarskij« (str. 88, bilj. 6.). 
Drugi rukopis, koji sadržava prepis spomenutog dokumenta, odkrio je 
E. Barsov u svojoj zbirci rukopisa, a potječe iz svršetka 16. stoljeća, 
kako se razabire iz obilježja ruskog jezika toga razdoblja. Ovaj su do- 
kument napose objelodanjivali i komentirali, bilo djelomice, bilo čitav, ovi 
pisci: Kalajdović (g. 1824. samo nekoliko odlomaka), Sreznevskij (g. 
1867. čitav), ponovno izdan g. 1922. od Angelova i Genova, Barsov (g. 
1886. čitav), Ilinskij (1925.), ponovno priređeno izdanje od Djulgerova 
(1984.) i Trifonova (g. 1935.) Lavrov (1930.). Osim toga objelodanjen je 
ovaj dokument u prievodima: ruskom (g. 1841. i 1866.), ali neuspjelom 
i manjkavom, zatim u bugarskom od Angelova i Genova (1922.), Djul- 
gerova (1934.) i Trifonova (1935.). Naš pisac donosi tekst toga doku- 
menta u staroslovenskom jeziku, po mogućnosti kritički reproduciran, i 
uporedo njegov latinski prievod (str. 26—37). Po tom donosi pisac pregled 
sadržaja toga dokumenta: I. dio o nauci presvetoga Trojstva; II. dio: o 
tajni Utjelovljenja; III. dio: o štovanju svetih slika. Prema tomu taj je 
dokument kompilacija dogmatskih nauka, definiranih u prvih sedam 
obćih crkvenih sabora. Dalje napominje vremenskim sliedom najznatnije 
jnanstvene trudbenike, koji su objelodanili svoje razprave o tom doku- 
mentu, a to su: Kalajdović, Dobrovsky, Makarije Bulgakov, Šafarik, 
čelakovsky, Bodjanskij, Suhomlinov, Tyminski, Lavrovskij, Rački, Knja- 
zev, Sreznevskij, Platonov, Bilbasov, Voronov, Golubinskij, Jagić, Hala- 
bala, Snopek, Šerebrennikov, Barsov, Malyševskij, Antonij, Syrka, An- 
gelov, Genov, Ilinskij, Kulbakin, Lavrov, Nikolskij, Grumel, Gošev, Djul- 
gerov, Trifonov, Salaville, Weingart, Grivec, Vajs i Šojat. Jedni od ovih 
smatraju začetnikom spomenutog dokumenta Konstantina Bugar- 
skoga, biskupa u Korkyri, drugi ga pripisuju sv. Čirilu Konstan- 
tinu, slavenskom apostolu, treći napokon, — a tih je najmanji broj, — 
učenicima sv. Ćirila i Metodija. Naš pisac podvrgava sada u glavnom 
delu svoje razprave kritici sve tri teorije i napokon utvrđuje, da je naj- 
vjerojatnije, da taj dokumenat potječe od Klementa, učenika sv. 
braće Ćirila i Metodija, prvoga bugarskog slavenskog 
biskupa. Time je pisac ove razprave pokročio korak dalje, da je od 
čosadašnjih znamenitih rezultata, koji su se opređielili za učenike sv. 
braće Cirila i Metodija, kao začetnike toga dokumenta, točnije konkretno 
opređielio, koji je to bio od učenika sv. braće: naime, da je to bio Kle- 
ment. Razlozi su pisca kritički uvjerljivi, pa je bez sumnje ovaj njegov 
rad jedan znatan znanstveni doprinos na području izučavanja teologije 
sv. braće Cirila i Metodija među slavenskim znanstvenim truđbenicima. 
Djelo toplo preporučujemo. 


Dr. J. Oberški 

Dočkal dr. Kamilo: Poviest istočnih crkava, (pos. otisak iz »Bogo- 
slovske Smotre«, god. 1937—1941). I. svezak: Poviest perzijske crkve, 
str. 56; IL. svezak: Poviest indijske crkve, str. 57; III. svezak: Poviest 
sirske crkve, str. 58; IV. svezak: Poviest armenske crkve, str. 109. 


Ugledni prelat, zagrebački kanonik msgr. Dr. Kamilo Dočkal, koga 
naši čitatelji imaju prilike poznati kao jednoga od najmarljivijih surad- 
nika našeg časopisa izvan kruga nastavničkog zbora bogoslovskog fakul- 
teta, objelodanio je pod gornjim naslovima sustavni niz poviestnih raz- 
prava o različitim ograncima iztočnih odieljenih i sjedinjenih crkava, tako 
da je konačno obujmom izašla oveća knjiga, u kojoj će čitaoci moći naći 
zaokružen pregled poviesti tih crkava, izrađen na najboljoj savremenoj 
literaturi i vrelima, prikazan leganim i zanimljivim stilom, a opet na 
znanstvenoj visini i s objektivnom kritičnošću. Pregled sadržaja pojedinih 
svezaka jest ovej: 


I Poviest perzijske crkve vezana je na početak kršćan- 
stva u Siriji iz apostolskih vremena, jer jurisdikcija i upliv antiohijskog 
vatriarhata sizali su čak u Perziju. Ova je crkva ostala prčtežno pod 
uplivom Nestorijeva krivovjerja. Ona je razvila svoju znatnu bogoslovsku 
književnost između 5.—13. stoljeća, a od toga je vremena počela veoma 
opadati. Ova je crkva razvila i svoj posebni obred. Katolička Crkva po- 
čela je u 18. stoljeću nastojati oko toga, da se obnovi sjedinjenje ove 
ekve s Rimom. To je nastojanje urodilo pozitivnim uspjesima istom u 
16. stoljeću, kad je nastala unija Siro-Kaldejaca s katoličkom Crkvom, 
koja se uz različite krize 1 potežkoće održala sve do svršetka bivšeg 
svjetskog rata, kad je g. 1917. strašno postradala uslied progona sa strane 
Turaka i boljševika, u kom je postradalo oko 20.000 sirokaldejskih sjedi- 
njenih kršćana. Broj vjernika sjedinjene kaldejsko-perzijske crkve dosiže 
do 72.000 duša. Nastanjeni su ponajviše u Mesopotamiji, a vjersko im je 
središte patrijarhat u Mosulu. 


II. Poviest indijske crkve, koja prema staroj predaji po- 
tječe od sv. apostola Tome, pa se zato zovu i »Tomini kršćani«, također 
je veoma zanimljiva. Pod uplivom kršćana nestorianaca, koji .su bili 
razšireni u Perziji, zapali su i indijski kršćani u 6. stoljeću u nestori- 
jansko krivovjerje. Odkako se sredinom 16. stoljeća znatan dio perzijskih 
kršćana povratio iz nestorianizma u krilo katoličke Crkve, nastale su i 
među indijsim kršćanima povoljne prilike, da priđu u katoličko je- 
dinstvo, ali su Portugalci iz političkih razloga sprečavali ostvarenje toga 
nastojanja, jer su priekim okom gledali, da se među indijskim kršćanima 
postavljaju biskupi malabarskog obreda podrietlom iz Perzije, nego su 
htjeli, da crkvenu upravu preuzmu biskupi latinskoga obreda. Ipak je 
misijsko djelovanje Franjevaca i Dominikanaca donielo znatnih uspjeha 
k sjedinjenju malabarskih kršćana s katoličkom Crkvom. U polovici 16. 
stoljeća, kad je u Indiju došao sv. Franjo Ksaverski, preuzeli su vodstvo 
misijskog djelovanja isusovci. G. 1599. došlo je do znamenite crkvene 
sinode u Diamperu, koju je sazvao nadbiskup Menezes, i na kojoj je 
malabarski arhiđakon Georgije a Christo u ime malabarske crkve položio 
svečanu vjeroispoviest sjedinjenja s rimskom Crkvom. Tom zgodom bile 
su provedene mnoge reforme u malabarskoj crkvi i iz liturgijskih knjiga 
bilo je uklonjeno sve, što je bilo nestorijansko. Ipak je latinski biskup 
Menezes u svojim zahtjevima tom prigodom išao predaleko, kad je tražio, 
da maalparski sjedinjeni kšćani posvema prekinu veze s patriarhom svoga 
obreda u Perziji. Zato je u velikom dielu tih kršćana nastalo nepovjerenje 
prema latinskoj hierarhiji, pa je znatan dio tih kršćana zapao opet u 
nestorijanski razkol. Sva je sreća, što nestorijanska hierarhija nije zado- 
voljila očekivanjima kršćanskih potreba malabarskih vjernika, pa je pod 
kraj 19. stoljeća nastalo opet živo zanimanje za obnovu crkvenog je- 
dinstva. Od vremena pape Leona XIII. sjedinjeni kršćani siro-malabarskog 
obreda imađu svoju hierarhiju od te biskupije, koje su izravno podvrgnute 
apostolskoj stolici u Rimu. Međutim je propaganda englezke crkve uniela 

mnogo smutnje među malabarske kršćane, zavevši ih na višestruki razkol 
raznih sekta. U posljednjim decenijima mnogo je zasluga stekao za smi- 
renje duhova i ponovno privođenje u krilo crkvenog jedinstva jakobitski 
biskup Mar Ivanios, koji je g. 1925. počeo pregovore s Rimom za obnovu 
crkvenog jedinstva, a kad je stvar bila dobro pripravljena, prešao je 
svečano sa svojim učenikom biskupom Mar Teofilom i sa 10.000 duša u 
krilo katoličke Crkve. Ovaj pokret stalno napreduje. Na Božić g. 1931. 
pošao je stopama obraćenih biskupa i Mar Josef Ševerios, nadbiskup iz 
Niranama i prešao u krilo katoličke Crkve. 

HI. Poviestsirske crkve. Ova je crkva u 5. stoljeću postala 
duboko zaražena monofizitskim krivovjerjem, te je imala različite na- 
zive: čutihijani, monofiziti, separati, skizmatici, jakobite, severiani i ace- 
fali. Današnji ostatci monofizita u Siriji zadržali su ime Jakobiti, po svom 
organizatoru Jakobu el-Baradaia. Armenski monofizite zovu se Gregori- 
anci ili Ečmiadzinci, egipatski Kopti i napokon u Abesiniji etiopska ili 
abesinska crkva. Jakobitska crkva imala je znatan broj svojih bogo- 
slovskih pisaca od 6.—13. stoljeća. Uzprkos živih nastojanja katoličke 
Crkve oko predobivanja jakobita za crkveno jedinstvo bili su uspjesi 
veoma neznatni. Tek pod kraj 17. stoljeća počela je unija zadobivati 
trajnije uspjehe djelovanjem otaca kapucina. Oni su predobili za uniju 
sirskog patrijarha Simeona i mnogo njegovih vjernika, ali on i njegovi 
nasljednici zajedno sa sjedinjenim vjernicima bili su dugo vremena 
ivrgnuti žestokim progonima od nesjedinjenih. Sjedište patrijarhata 
sjedinjenih zakobita bilo je izprva u Alepu, a kasnije u Mardinu. Tiekom 
19. stoljeća sirska sjedinjena Ckva liepo je procvala, izobrazila pomalo 
svoje svećenstvo i pridigla vjerski život. Osobito su zaslužni u tom po- 
gledu posljednja dva patrijarhe: Efraim II. Rahmani (1898.—1929.), 
čovjek veoma učen i zauzet za odgoj i naobrazbu svoga svećenstva, i 
sadašnji patrijarha Gabriel Tappouni (od 1929. do danas), koji je god. 
1935. odlikovan čašću kardinala, što je s velikim oduševljenjem pozdra- 
vila ne samo sirska sjedinjena, nego i nesjedinjena crkva. Današnje 
stanje sirske sjedinjene crkve broji 70.000 vjernika u domovini i oko 
14.000 izvan domovine, zatim oko 150 svećenika. Hierarhija podieljena u 
8 biskupa i 2 patriarška vikariata (3 biskupije u Iraku, 1 u Turskoj, 4 
u Siriji te 1 vikarijat u Palestini i 1 u Egiptu). 

IV. Poviestarmenske crkve. Nakon kratkog i zanimljivog 
pregleda armenske poviesti pisac iznosi poviest kršćanstva kod Arme- 
naca. Prema iskonskoj predaji početci kršćanstva u Armeniji sižu u apo- 
stolsko doba i nadovezuju se na djelovanje sv. apostola Jude Tadeja i 
Bartolomeja. Osobito je unapriedio i utvrdio kršćanstvo u Armeniji sv. 
Grgur Lusauvorič (Prosvjetitelj), koji je djelovao svršetkom 3. i početkom 
4. stoljeća (+ 329.). On je uredio hierarhiju razdielivši armensku crkvu 
na 12 biskupija, kojima je bio na čelu patriarh, nazvan »katolikos« sa 
sielom u Vagharšapatu. Ova je crkva trpjela težke progone od perzijskih 
kraljeva i dala je mnogo mučenika. Velikih je zasluga za kulturno pridi- 
zanje armenskih kršćana stekao sv. Mesrop (345.—440.), izumitelj 
armenskog alfabeta. Time je bio omogućen i razvitak armenske crkvene 
književnosti i posebne armenske liturgije. Poslije Mesropove smrti počela 
su se među armenskim kršćanima širiti krivovjerja, najprije Mossalijevci, 
zatim mazdaizam (kult vatre), a u 6. stoljeću zapali su u monofizitsko 
krivovjerje. Od 7.—11. stoljeća nadošla je dalje borba sa sektama 
Paulicijevaca i Thondrakita, od kojih mješavine nastaju kasnije bogomili, 
katari i njima slične sekte. Od 12. stoljeća poduzimaju se iz Rima i 
Bizanta pokušaji, da se Armenci sjedine bilo s rimskom, bilo s bizantskom 
crkvom. Prvi, koji je bio sklon uniji s Rimom, bio je učeni i pobožni 
»katolikos« Nerses IV. (1166.—1173.). Njegovo je nastojanje djelomično 
ostvario njegov nasljednik Nerses Lampronetzi, nadbiskup u Tarsu 
(+ 1198.). Između sjedinjenih i nesjedinjenih Armenaca razvlia se tiekom 
vremena znatna polemička bogoslovska književnost. O pitanju unije 
Armenaca razpravljalo se napose na florentinskom obćem crkvenom sa- 
boru, te je bio postignut sporazum i iz sabora bi izdan posebni »Decretum 

pro Armenis«. Za utvrđenje unije mnogo je doprinio red Mehitarista, 
osnovan g. 1701, koji se brinuo za unapređivanje vjerske književnosti i 
odgoj svećenstva. Danas broji sjedinjena armenska crkva oko 135.000 
vjernika, dok je nesjedinjenih, ponajviše u Perziji oko 150.000. 

Ovim je poviestnim razpravama ugledni pisac veoma zadužio našu 
bogoslovsku književnost, jer nam je pregledno, ukratko i znanstveno 
kritički sabrao sve, što je važno znati o poviesti iztočnih odieljenih 
crkava. Vrlo bi težko pojedinci mogli doći do tako solidnog i preglednog 
znanstvenog prikaza, jer je literatura o poviesti tih crkava veoma ra- 
zasuta i težko pristupačna. Zato za veliki trud i mar, kao što i na izvrstno 
uspjelim djelom uglednom piscu dugujemo osobitu zahvalnost i njegove 
razprave najtoplije preporučujemo, osobito onima, koji se zanimaju za 
pitanja iztočnih crkava. 

Dr. J. Oberški 


A. Igrec :Problema gnoseologicum in philosophia naturali Rogerii 
Jos. Boscovich. Excerpta ex dissertatione ad lauream in Facultate phi- 
losophica Pontificiae Universitatis Gregorianae. 48 pag. Zagrebiae 1948. 

Od četiri poglavlja svoje doktorske radnje o problemu spoznaje kod 
Ruđera Josipa Boškovića pisac je objelodanio treće i četvrto poglavlje »O 
metodi« i »Teorija spoznaje«, očito samo da udovolji uvjetima za pro- 
mociju. Ta dva glavna poglavlja prikazana su na 30 i pol strane velike 
osmine. — Boškovićeva je metoda induktivna, ne doduše izključivo, već 
prvenstveno. U vezi s tim pisac obzirnim riečima opravdava S. Zimmer- 
manna, koji kaže, da je Bošković došao do svoje nauke dvostrukom me- 
todom, indukcijom i dedukcijom. Zatim odlučno zabacuje naziv »hipote- 
tičko-deduktivna metoda«, kojim je D. Neđeljković karakterizirao Boško- 
vićev metodički postupak. Kao značajku Boškovićeve »teorije spoznaje« 
možemo iztanuti sliedeće: objektivistički realizam (osjetilna spoznaja je 
temelj svake druge spoznaje, kakvoće objektivno postoje) izrazito ra- 
clonalističkog smjera (kriterij istine je u nama, on je nama usađen: 
»recta ratio« ili »lumen rationis«), koji nedosljedno zagovara izvjestni 
skepticizam (sigurnost samo u pogledu refleksivnog razčlanjavanja činje- 
nica, ali neizvjestnost ili u najboljem slučaju vjerojatnost u pogledu 
naučnog sistema, kojim bismo mogli protumačiti prirodu). — Iako sve 
to ne znači sasvim novi rezultat, ipak je zgodno imati pregledno na 
okupu sva važnija mjesta iz Boškovićevih spisa, kojima se pokazuje nje- 
govo stajalište u pitanju spoznaje. 

Još nekoliko stvari od manje važnosti. — Ne piše se »haereditas« 
(38), već »hereditas«; ta rieč naime nema veze s glagolom »haereo«. 
nego potječe od grčke rieči yijeoy. Zatim treba pisati »nolumus« (ne 
»nollumus«, 19), »pollet« (ne »polete, 30), »difficillimae« (ne »diffici- 
limae«, 31), »certi reddimur« (ne »certi redimur«, 40, vidi i citat pod 
36 na str. 43), »oecurrere« (ne »occurere«, 40), »opportunum« (ne 
»oportunum«, 42), »communi« (ne »comuni«, 44)... Broj tiskarskih po- 
grješaka je vrlo velik i smeta. Trebalo je malo više pažnje posvetiti 
jeziku. Neobična je stilizacija u predgovoru: >Dissertatio componitur 
quattuor capitibus, quae praeceduntur (!) praefatione, bibliographia et 
introduetione.« Tvrda je i sliedeća besjeda: »Systemata ista, ut de mundo 
valeant et non merae hypotheses arbitrariae, sed leges naturae exprimant 
a sensibus ultimatim verificari debent« (41). 

V. Keilbach 


Glockner_ Hermann: Vom Wesen der deutschen Philosophie. 71 
Seiten. Stuttgart und Berlin, W. Kohlhammer Verlag, 1941. 


Zadaća je ove knjižice vrlo težka. Pisac želi iznieti značajke nje- 
mačke filozofije, prema kojima se ova razlikuje od filozofijskog rada 
drugih kulturnih naroda. Piščevo je nastojanje »samo pokušaj karakteri- 
stike«. 

Njemačka je filozofija po svom »izvanjskom nastupu« više nego 
bilo koja druga nikla iz naroda i ostala »stvar naroda«; ona se više nego 
bilo koja druga filozofija osniva na učenju i naučavanju, na kritici i 
autokritici. Po svojoj problematici njemačka se filozofija osniva na 
strukturi njemačkog duha, a tu se iztiču »Zusammengezogenheit des 
deutschen Gemiits« i »Unbedingtheit des deutschen Willens«. U naučno- * 
sustavnom stvaranju više nego u filozofa drugih naroda prevladava težnja 
za »organskom ejelinom«. U stvaralačkoj sintezi traži se izmirenje ro- 
manskog zapada, koji naročito naglašava racionalne momente, sa sla- 
venskim iztokom, u kojem iracionalni činbenici igraju znatnu ulogu. No 
njemački filozof ne traži samo teoriju, nego ono, što znači »neprevedivo- 
njemačka rieč« »Gesinnun g: stalnu spremnost za oživotvorenje nauke, 
koja je stvorena u vidu života. — Pisac je sviestan, da je ova karakte- 
ristika njemačkog filozofiranja među ostalim uvjetovana i »duhovnom 
situacijom« današnje Njemačke. 
V. Keilbach 


Vranken Gerard: Der gčttliche Konkurs zum freien Willensakt des 
Menschen beim hl. Augustinus. 88 Seiten. Roma, Libreria _Herder, 1943. 


U ovoj doktorskoj radnji mladog Nizozemca s bogoslovnog fakul- 
teta Papinskog Gregorijanskog sveučilišta u Rimu izpituje se problem 
Božjeg sudjelovanja prema nauci sv. Augustina. Pitanje je metodički 
točno opredieljeno: slobodni čin čovjeka u odnosu prema sudjelovanju 
Božjem promatra se sa stajališta filozofije (1. pogl.) i teologije (2. i 3. 
pogi.). Teoložko je promatranje dvostruko: sa stajališta gricha i njegovih 
posljedica (2. pogl.), a zatim sa stajališta nadnaravnog života u pozi- 
tivnom smislu (3. pogl.). Prvo je poglavlje u biti samo tumačenje Augu- 
stinovog spisa »De libero arbitrio«, drugo poglavlje tumači djelce >De 
correptione et gratla«, a treće se poglavlje prvenstveno poziva na dvie 
zadnje knjige djela »De Trinitate«. Radnja je vrlo pregledna i uvjerljiva. 
Nažalost ima razmjerno mnogo tiskarskih pogrješaka, za koje valjda ne 
odgovara sam pisac. Rezultat je značajan utoliko, što se Augustinove 
misli prikazuju genetički. Augustin ne zna ni za kakvu predetermi- 
naciju, nego »šutke«. predpostavlja ono, što su teolozi kasnijih stoljeća 
nazvali »srednjim znanjem« (scientia media). Poslije iztočnog grieha 
čovjek nema više one neograničene slobode, koju je imao prije grieha: to 
se ima uzeti u pozitivnom smislu kao »auxilium quo« (naročita vrsta mi- 
losti). Osim toga sv. Augustin brani i bitno nadnaravno sudjelovanje 
Božje (gratia elevans actualis). 


V. Keilbach 


Croatia Sacra, arhiv za crkvenu poviest Hrvata. Svečani broj u čast 
prve godišnjice Nezavisne Države Hrvatske, uredio dr. Krunoslav Drar 
ganović, sveuč. profesor. Zagreb 1943, vel. 80, str. 388 s ilustracijama 1 
1 umjetničkim prilogom. Izdala Hrvatska Bogoslovska Akademija u 
Zagrebu. God. 11—12, br. 20—21. Cijena broš. 400.— Kuna, a uvezanom 
primjerku 500 Kuna. 


Birani i smišljeno priređeni sadržaj ovoga svečanoga  dvobroja 
časopisa CROATIA SACRA sačinjava stvarno izcrpan, iako kratak, 
pregled kulturnog rada među Hrvatima sve do vremena nastanka Neza- 
visne Države Hrvatske. U jednom svezku okupljeno gradivo, znanstveno 
sređeno i zaokruženo, bit će svakom inteligentnom Hrvatu od koristi, a 
dobro će doći i onima, koji tek žele upoznati kalturnu vriednost hrvat- 
skoga naroda. . 


Sadržaj je sliedeći: Dr. Lovre Katić: Priegled hrvatskog nm: 
rodnog života; prof. Petar Grgec: Odnosi Hrvata prema sv. Stoli: 


. 

»Bog me je stvorio, da me osudi!« (86, 187, 3, sve skupa prilično ne- 
uvjerljivo i načinom izgleda kao izmotavanje); »Moždani izlučuju 
misao!« (123, u objekciji se veli da moždani prema Vogtu izlučuju mi- 
sao, a u odgovoru se neprestano odvraća, da je netočno, da izlučuju 
dušu;... Bilo bi još toga, na što bi valjalo upozoriti, ali ne ćemo 
duljiti. Jezik je obćenito dobar i liep, osim nekih piščevih zasebnosti, 
vjerojatno provincializama: >Bog... ne može biti, a da se ne misli 
za sviet« (izraz, koji se često opetuje!); »Tko sve vjeruje, biva 
sumnjiv, da je budala« i t. d. Literatura je uglavnom strana, i velika 
je šteta, što su od domaćih, bilo kraćih, bilo duljih stvari, navedena tek 
nekolika vrlo malobrojna djela. To bi u slieđećem izdanju trebalo svakako 
popuniti. Abstrahirajući od ovih nedostataka, knjiga će koristno poslu- 
žiti onima, kojima je namienjena. Iza nje će sliediti, kako pisac u Pred- 
govoru obećava, još dva daljnja svezka. 


Dr. Đ. Gračanin 


Raoul Plus D. I.: Život s Bogom. Preveo Stjepan Biuerlein, Zagreb. 
Izdanje »Vrelo Života« za 1942. knjiga deveta, str. 151. male osmine. 
Ciena 50.— Kuna; uvezano u cielo platno 90.— Kuna. 

Prvo Plusovo djelo, koje se pojavilo na hrvatskom jeziku — »Moja 
svagdanja molitva« — svrnulo je na sebe veliku pažnju. Posebno među 
svećenstvom, kome je bilo namienjeno. Živi i praktični Plusov način, 
kratkoća i incizivnost njegovih rečenica i primjera imali su u sebi sve, 
što je trebalo, da ga naša publika zavoli. Ovo novo, kraće, Plusovo djelo, 
namienjeno i laicima i svećenicima, ima iste odlike, mada je pisano 
sasvim drugim načinom. To su kratke, prividno nabacane, a ipak mi- 
saono svrstane misli o Božjoj prisutnosti u nama. Bog živi 
u nama, veli se u predgovoru i njega ne smijemo mimoilaziti, »jer ako 
mimo njega prođemo, mimoišli smo sami sebe — ali 
zauviek« Da nas nauči živjeti i saživljati se s tom kapitalnom 
činjenicom našeg života, pisac nam pruža kratke, snažne misli. Upravo 
onakve, kakve odgovaraju potrebama današnjeg raztrganog i nemirnog 
vremena. Jedna je misao dovoljna, da čovjek od nje čitav dan živi, 
Prievod je, kako je to u ovakovoj vrsti književnosti shvatljivo, tu i tamo 
slobodniji. Ali jezik je izvrstan. Papir također. 


Raoul Plus D. I.: Pred životom. Preveo Josip Vincens, Zagreb. Tre- 
će izvanredno izdanje »Vrela Života« za 1943.—1944. str. 186, male osmi- 
ne. Ciena 120.— Kuna, uvezano u poluplatno 180.— Kuna. 

Ovaj se svezak, — namienjen pretežno mužkoj omladini — (s pod- 
naslovom »Mladić pred životom«), oblikom sasvim  približuje sveće- 
ničkim razmatranjima »Moja svagdanja molitva«. Sav u primjerima i 
odabranim mislima, njegovih 117 kratkih poglavlja sačinjava građu za 
isto toliko zgodnih razmatranja ili propoviedi. Gradivo je svrstano pod 
sedam glavnih odsjeka: I. Veličina krštenja, II. Snaga duše, III. Potrebne 
kreposti, IV. Staležke dužnosti, V. Apostolat, VI. Moja budućnost, VII. 
Svetkovine i pobožnosti. Ovi obći naslovi ne vele dakako ništa u poredbi 
s naslovima pojedinih poglavlja odnosno točaka i njihovim sadržajem, 
na kog nam se ovdje nije moguće podrobnije osyrtati. To je nešto poput 
'Tothova Karaktera, ali je neposrednije usmjereno praktičnom provođenju 
u životu. Naša mladež, a i odrasli dobivaju s ovom knjigom djelo -ne- 
procjenjive vriednosti. S. P. 


Dr. Dragutin Nežić, Duc in altum! Svećenička razmišljanja. Po- 
žega, 1942. str. 157, in 80. Ciena 80.— Kuna. 

Pisac nam u ovoj knjizi daje niz svojih nagovora, što ih je nekoć 
— od 1939. do 1941. — održao kao duhovnik u Zavodu sv. Jeronima u 
Rimu. Tamo su oni nastali, pa nose na sebi i trag mira Vječnoga Grada. 
Bez fraziranja, bez kakve osobite težnje za davanjem nečega novoga,* 
auktor u dva glavna odsjeka — Ciljevi i putovi i Život i ra- 

dosti — obrađuje nekolike teme, koje ne mogu ne zanimati svećenika. 
'To su: Ideali i žrtve, Upoznaj sebe i uposli volju, Molitva i razmatranje, 
Gospodin moj, Bog moj i sve moje, Fiat voluntas Tua! Apologija odri- 
canza i svladavanja, zatim u drugom dielu: Život milosti, Sveta Misa — 
Božić, Crucifixus etiam pro nobis, Traktat o ljubavi, Pobožnost Majci 
Božjoj, O svećeničkoj radosti i veselju. U zaglavku su još dvije teme: 
Izpitivanje savjesti na koncu godine i Zadnji poticaj. »Duc in 
altum!«, kao vrlo široka denominacija stvari liepo obuhvaća sve ove 
konferencije, ali se vidi, da bi ih mogao obuhvatiti i još mnogo više i to 
je možda jedan nedostatak, što ih ne obuhvaća. Poželjna bi bila tu i tamo 
jednostavnija stilizacija i čišći jezik. Malo je potežko i uz »veću napetost 
uma«, koju pisac na početku (str. 6.) preporuča, sliediti rečenice kao što 
su ove: »Ako li je dakle bogatstvo duševnog života u tome, što pred- 
metom moga duševnog zbivanja ne mogu biti sve postojeće istine i bića, 
mogu li odatle izključiti vrhovna bića i primarne istine, a da se time ne 
odreknem najuzvišenijih faza moga duševnog zbivanja?« (20, 21). Il 
ovo: »>To jest, najniži stupanj (...) znanja Božjega i sile Božje, ista ne- 
gacija mudrosti ili jakosti u Bogu, sv. Pavao, bilo bi još nešta daleko 
više od najvećeg stupnja ljudske mudrosti i snage.< (66). Smetaju izra; 

»zafarbavanje«, »prevučeni krečom vjerovanja«, a i malo suviše na- 
mješteno izgleda reći: »Anđeoski kor po prvi put izvodi melodiju s libre- 
tom: »Gloria in excelsis...< Ali to su detalji, koji ne diraju u sve ono 
Koristno i liepo, što se u knjizi nalazi. A toga ima toliko, da je pojedince 
nemoguće nabrojiti. Tkogod će možda reći, da su sve to više manje loci 
communes, stvari i suviše poznate i preveć stereotipnim načinom obra- 
đene. Ipak, tko pomno knjigu čita, vidjet će da tu ima sasma finih, 
osobnih primjedaba piščevih, koje makar da se pozivaju na druge auk- 
tore, pokazuju vlastito reflektiranje o stvarima. Iztaći je na koncu, da 
se vrlo ugodno doimlje u završnom poglavlju (»Zadnji poticaji«) pluralni 
oblik, kojim se pisac stapa s čitateljima: »Svu brigu moramo ulagati u 
to, da budemo,...« »Nemojmo« i t.d, te da bi čitava njiga da- 
vala vjerojatno puno topliji dojam, da nema didaktičnog tona, i da se 
od početka i kroz sve stranice osjeća, da nam onaj, koji govori, kaže: 
obuđovž6s goš elu, xal raw dđežpow oov. (Ap. 19, 10). Dr. Đ. G. 


Joso Felicinović. Izgradimo našu Hrvatsku (I.) str. 274, Izgradimo 
socijalnu Hrvatsku (II), str. 227, in 80. Križarski Priručnici br. 4. i 5. 
Preko, ciena 35.— i 60.— Kuna. 


Izvrstni konferencier don Joso Felicinović daje u ovim dviema knji- 
gama niz razprava, upravo gotovih predavanja o najvažnijim proble- 
mima sadašnjice. Prvi dio nosi podnaslov »Krist i radničtvo« i govori o 
sliedećim temama: Rad prije Krista, Pogansko robstvo obnovljeno od 
SSSR, Isus Krist i rad, Crkva i radničtvo u prvim vjekovima, u srednjem 
vieku, u sadašnjosti, Za klasni mir, Za obnovu družtvenog poredka, Kor- 
porativizam Pija XI. Zadnje socialne enciklike, Ketteler, Manning. — 
Drugi dio s podnaslovom »Kršćanstvo i družtveni živote, iza članka 
»Križarstvo i obrana od komunizma«, razpravlja sukcesivno o odnošaju 
kršćanstva prema obitelji, ženi, djetetu, siromaštvu, bogatstvu, pravu 
vlastničtva i civilnoj vlasti. Svi su ovi članci pisani živo, neobično fluid- 
nim i laganim stilom, zanimljivo su dokumentirani, popraćeni priklad- 
nim primjerima, doktrinarno oslonjeni na papinske enciklike i solidnu 
teoložku nauku a uviek s praktičnim ciljem pred očima: pružiti što do- 
tjeraniju građu za predavanje križarskom radniku, đaku, duhovniku. 
Ima tu obilje misli i tema, koje će spretan predavač znati izkoristiti i 
prema potrebi proširiti, skratiti ili kombinirati jedne s drugima. Nave- 
dena je iza svakoga predavanja i literatura, većinom ona, koja je piscu 
bila na dohvatu. U obilju iznešenih činjenica, brojki i t. d. podkrala se 
po koja pogrješka. Bit će tako sigurno pogrješna ona tvrdnja, da je pri- 
rast pučanstva u SSSR pao od 40% na 17%, jer i prirast (a ta brojka 
vodi računa i o pomoru) od 17% strahovito je velik. Ima i ponešto 

tiskarskih pogrješaka, no bez većeg značenja. Uslied ratnih nezgoda 
knjiga II. nije mogla biti do kraja tiskana pa će izostala poglavlja, kako 
pisac obećava, sačinjavati treći dio ovoga djela. Đ.G 

Bogumil Remec S. I., De sanctitate et gratia doctrina Summae 
Theologicae Alexandri Halensis. Dissertatio ad lauream. Ljubljana 1940. 

Iz nepreglednog mora nauke poznatog pod imenom Sume Aleksan- 
dra Haleškog — u zbilji čitave franjevačke škole onoga doba — izpituje 
pisac nauku o svetosti i milosti. Posao težak i nezahvalan, ne samo zbog 
glomaznosti Sume, nego još više zbog raznolikosti sentencija, koje su u 
njemu zastupane. Razumijemo pisca kad veli: »Ipsa (Summa) nobis 
videtur quasi silva quadem vastissima, ex qua ingresso nulla fere patet 
via, quia quam putas certam te invenisse viam, haec mox emergente 
altera sententia contraria vel saltem dissimili improbabitur.« (11). Uz- 
prkos tim težkoćama, auktor je nastojao da se drži onih sentencia, koje 
u cjelini prevladavaju i daju bitnu notu čitavoj nauci. Disertacija bi 
imala poslužiti samo kao uvod u drugo mnogo važnije pitanje de saneti- 
tate ontologica Christi apud scholasticos saeculi XIII. Đ.G 

Socijalni katolicizam (dokumenti Crkve). Pedeset godišnjica »Re- 
rum novarum« i desetgodišnjica »Quadragesimo anno«. Priredio i uvod- 
ni članak napisao: Dr. Rudolf Hrašćanec. Naklada VKB. Zagreb 1942., 
str. 131, srednja osmina. 

Ova knjižica sadržava prievod teksta dviju socialnih enciklika, 
Lava XIII. i Pija XI. Prievod je rađen prema »izvorniku te prema do- 
sadašnjim hrvatskim prievodima«. Sama misao izdavanja ovih prievoda 
svake je hvale vriedna. Trebalo je tek bolje pripaziti na tekst Uvodnog 
članka. Kako se može s prve rečenice ovako diletantski pisati: »Naj- 
značajnije obilježje ljudskog života jest borba između dobra i zla, između 
istine i laži. Takav je oblik ljudskog zbivanja u uzkoj vezi s nasliedenom 
sklonošću čovjeka na zlo.«? Malo niže (sl. odsjek): »Ova je težnja 
ljudske naravi također temelj stalnog poticaja u nastojanju, kako bi 
se pronašli uzroci družtvenog meteža...« — Ovakvih jezičnih i mi- 
saonih nedostataka ima tu još. To su papinske enciklike. A njima se uvodi 
ili ne pišu ili pišu sasma drugim načinom. — Inače toplo preporučamo! 

Đ.G 


IZPRAVI 


U prošlom dvobroju na str. 1. r. 14. i 15., članka »Nauka o spoznaji« 
stoji »Ili tko bi mislio da je zemlja okrugla«, a mora biti >Ili tko bi 
mislio, da zemlja nije okrugla«. 


PREDPLATA ZA ČASOPISE HRVATSKE BOGOSLOVSKE 
AKADEMIJE. 


Radi neobične skupoće tiskarskih poslova i papira povisio 
je Odbor Hrvatske Bogoslovske Akademije predplatu svojih 
časopisa za godinu 1944. i to: 

Za »Bogoslovsku Smotru« godišnje 300 Kuna, 

Za »Croatia Sacra« godišnje 400 Kuna. 

To se gg. predplatnicima i ovim putem stavlja do znanja 
sa zamolbom, da svojim prinosima omoguće izlaženje jednoga 
i drugoga časopisa i u ova težka i skupa vremena... 

ODBOR HRVATSKE BOGOSLOVSKE AKADEMIJE 


Vlastnik: Hrvatska Bogoslovska Akademija, Zagreb, Kaptol 29. — Od- 
govorni urednik: Dr. Đuro Gračanin, Zagreb, Podolje 17. — Tisak _Na- 
rodne tiskare; za tiskaru odgovara Rudolf Vedo, Zagreb, Kaptol 27. 


